title: কামিকাযি

text:
১৯৪২ সালের নৌ-যুদ্ধ বিশেষ করে "মিডওয়ের যুদ্ধে" জাপানী নৌবাহিনীর ব্যাপক ও অপূরণীয় ক্ষতি হয়। এর ফলে তারা বৃহৎ সংখ্যায় বিমানবাহী রণপোত ও যথাযথভাবে প্রশিক্ষিত নাবিককে একত্রিত করতে পারেনি। জাপানি যুদ্ধবিশারদগণ দ্রুত দেশকে যুদ্ধের দিকে ঠেলে দেন এবং জাহাজ, পাইলট, নাবিককে হারিয়ে অপ্রস্তুত অবস্থায় শূন্যস্থান ঢাকার চেষ্টা চালান। মিডওয়ের যুদ্ধে জাপানীরা খুব বেশীসংখ্যক বিমানসেনাকে একদিনের মধ্যেই হারিয়ে ফেলে যা এক বছরের মধ্যে তাদের যুদ্ধ-পূর্ব প্রস্তুতি কার্যক্রমকে স্থবির করে দেয়। ১৯৪৩-৪৪ সালের মধ্যে মার্কিন বাহিনী অটলভাবে জাপানের দিকে অগ্রসর হতে থাকে।
জাপানের জঙ্গী বিমানগুলো ছিল অগণিত। মার্কিনীদের তৈরী ও নতুন বানানো বিমান বিশেষতঃ "এফ৬এফ হেলক্যাট" এবং "এফ৪ইউ করসেয়ারের" তুলনায় তাদের বিমানগুলো অপ্রচলিত ও অনেক পুরনো ধাঁচের ছিল। অত্যন্ত গরমে রোগের প্রাদুর্ভাবের পাশাপাশি খুচরা যন্ত্রাংশের অপ্রতুলতা এবং জ্বালানি খরচ বৃদ্ধি ইত্যাদি বিষয়গুলো জাপানী বাহিনীকে আক্রমণ পরিচালনা করতে অনেক অনেক বেশি কঠিন করে তোলে। জাপানিরা চারশো'র বেশি যুদ্ধবিমান ও পাইলট হারায়, বিমানের কার্যকারিতা নষ্ট হতে থাকে যা মিত্রবাহিনীর কার্যকর পদক্ষেপই এ জন্যে বহুলাংশে দায়ী।


title: কামিকাযি

text: ১৯ জুন, ১৯৪৪ সালে "জাপানী বিমানবাহী জাহাজ চিয়োদা" থেকে আমেরিকান টাস্ক গ্রুপের দিকে বিমান আক্রমণের জন্য উড্ডয়ন করে। কিছু হিসাব মতে, দুটি আত্মঘাতী হামলা চালানো হয়। তন্মধ্যে একটি "ইউএসএস ইন্ডিয়ানা (বিবি-৫৮)" যুদ্ধজাহাজে আঘাত করে।


title: কামিকাযি

text: জাপানের অন্যতম গুরুত্বপূর্ণ ঘাঁটি হিসেবে সাইপেন মিত্রবাহিনী ১৫ জুলাই, ১৯৪৪ সালে দখল করে নেয়। এরফলে যুক্তরাস্ট্রের বিমানবাহিনী বি-২৯ বিমানের সাহায্যে জাপানের অন্যান্য অভ্যন্তরীণ দ্বীপগুলো পর্যবেক্ষণ ও অবরোধ করার যোগ্যতা অর্জন করে। সাইপেন পতনের পর জাপানের উচ্চ পর্যায় থেকে ধারণা করা হয় যে মিত্রশক্তি ফিলিপাইন অধিগ্রহণের দিকে অগ্রসর হতে পারে। কৌশলগতভাবে ফিলিপাইনের অবস্থান ছিল অত্যন্ত গুরুত্বপূর্ণ। দক্ষিণ-পূর্ব এশিয়া ও জাপানের মধ্যবর্তী এলাকা হিসেবে সেখানে অনেকগুলো তৈলক্ষেত্র রয়েছে।


title: কামিকাযি

text: আগস্ট, ১৯৪৪ সালে জাপানের সরকারি বার্তা সংস্থা"ডোমেই সুশিন" জানায় যে "তাকিও তাগাতা" নামীয় একজন ফ্লাইট ইন্সট্রাক্টর শত্রুপক্ষের উপর আত্মঘাতী হামলা চালানোর জন্য বিমানচালকদেরকে তাইওয়ানে প্রশিক্ষণ দিচ্ছেন।


title: কামিকাযি

text: অন্য আরেকটি উৎস দাবী করে যে প্রথম কামিকাযি আক্রমণ পরিচালিত হয়েছিল ১৩ সেপ্টেম্বর, ১৯৪৪ সালে। নেগ্রোস আইল্যান্ডে অবস্থিত ৩১তম ফাইটার স্কোয়াড্রনের একদল পাইলট ঐদিন ভোরে আত্মঘাতী হামলা পরিচালনার জন্য সিদ্ধান্ত নেয়। এতে ফার্স্ট লেফট্যানেন্ট তাকেশি কোসাই এবং একজন সার্জেণ্ট নির্বাচিত হয়েছিলেন। উভয় যোদ্ধাই দুটি ১০০ কেজি (২২০ পাউণ্ড) বোমা সঙ্গে রাখেন এবং পরিকল্পনামাফিক বিমানবাহী জাহাজের উপর আক্রমণ করার জন্য প্রত্যুষের পূর্বেই রওয়ানা দেন। এরপর তারা আর ঘাঁটিতে ফিরে আসেননি এবং এ বিষয়ে ঐ দিনে তারা শত্রুপক্ষ হিসেবে মিত্রশক্তির জাহাজের উপর হামলা চালিয়েছিলেন কি-না তারও কোন প্রামাণ্য দলিল খুঁজে পাওয়া যায়নি।


title: কামিকাযি

text: কয়েকটি সূত্র জানায়, ১৪ অক্টোবর, ১৯৪৪ সালে "ইউএসএস রেনো (সিএল-৯৬)" ইচ্ছাকৃতভাবে জাপানী যুদ্ধবিমান কর্তৃক মুখোমুখি সংঘর্ষে ক্ষতিগ্রস্ত হয়। কিন্তু, এ বিষয়ে আক্রমণকারীর সংঘর্ষের পরিকল্পনা সম্পর্কে কোন প্রামাণ্য দলিলপত্রাদি খুঁজে পাওয়া যায়নি।


title: কামিকাযি

text: ২৬তম এয়ার ফ্লোটিলা'র (১১'শ বিমানবহরের অংশবিশেষ) কমাণ্ডার রিয়ার অ্যাডমিরাল "মাসাফুমি এরিমা" কখনো কখনো কামিকাযি কৌশলের উদ্ভাবক হিসেবে আখ্যায়িত হয়ে থাকেন। এরিমা ব্যক্তিগতভাবে প্রায় ১০০টি "ইউকোসুকা ডি৪ওয়াই সুইসেই" (জুডি) ডাইভ বোমারু বিমানের নেতৃত্ব দেন। ১৫ অক্টোবর, ১৯৪৪ সালে তিনি লেতি উপসাগরের কাছে খুবই বড় আকৃতির এসেক্স-ক্লাস বিমানবাহী "ইউএসএস ফ্রাংকলিন (সিভি-১৩)" জাহাজের উপর আক্রমণ চালান। আক্রমণ চলাকালীন সময়ে এরিমা নিহত হন এবং বিমানের একটি অংশ ইউএসএস ফ্রাংকলিনে আঘাত হানে। জাপানের শীর্ষস্থানীয় নেতৃবৃন্দ এবং প্রচারকগণ এরিমা'র নিহত হবার বিষয়টিকে নিজেদের নিয়ন্ত্রণে নিয়ে নেয়। বলা হয় যে, তিনি এডমিরাল হিসেবে অমর হয়ে রইলেন এবং সরকারীভাবে প্রথম কামিকাযি আক্রমণকারী হিসেবে পথপ্রদর্শকের ভূমিকা পালন করেন। যাইহোক, এটা স্পষ্ট নয় যে এটি পরিকল্পনামাফিক আত্মঘাতী আক্রমণ ছিল কি-না। এছাড়াও, সরকারীভাবে জাপানীদের কাছে এরিমা'র আক্রমণের প্রকৃত ঘটনায় সামান্য প্রশ্নের জন্ম দেয়।


title: কামিকাযি

text: ১৭ অক্টোবর ১৯৪৪ সালে সুলুয়ান দ্বীপ আক্রমণ করে মিত্রবাহিনী। ফলে শুরু হয়ে যায় লেতি উপসাগরীয় যুদ্ধ।


title: কামিকাযি

text: কমান্ডার "আসাইকি তামাই" ২৩জন প্রতিভাবান শিক্ষার্থী বিমানচালককে প্রশিক্ষণ দেন। তিনি তাদেরকে "বিশেষ আক্রমণকারী সৈনিকদলে" স্বেচ্ছাসেবী হবেন কি-না জিজ্ঞাসা করেন। সকল শিক্ষানবীশ পাইলটই একযোগে তাদের হাত উত্থাপিত করে স্বেচ্ছাসেবী হিসেবে ঐ পরিকল্পনায় যোগ দিতে সম্মতি জানায়। পরবর্তীকালে তামাই বিশেষ আক্রমণকারী সৈনিকদলের নেতৃত্বের বিষয়ে লেফট্যানেন্ট "ইউকিও সেকি"কে জিজ্ঞাসা করেন। "সেকি" তাঁর চোখ বন্ধ করলেন ও মাথা নীচু করা অবস্থায় ১০ সেকেণ্ড চিন্তা-ভাবনা করলেন। এরপর তিনি বললেন, "দয়া করে আমাকে ঐ পদে নিযুক্ত করুন"। পরে ২৪তম কামিকাযি পাইলট হিসেবে ইউকিও সেকিকে মনোনীত করা হয়েছিল। পরবর্তীকালে "সেকি" বলেছিলেন যে: "জাপানের ভবিষ্যৎ অনিশ্চিত ছিল। যদি আক্রমণের উদ্দেশ্যে না যাওয়া হতো তাহলে তারা বলপূর্বকভাবে তাদের সেরা বিমানচালকদের একজনকে হত্যা করতো"। এবং "আমি সম্রাট কিংবা জাপান সাম্রাজ্যের জন্য এই যুদ্ধে যেতে ইচ্ছুক ছিলাম না। ... আমি যুদ্ধে অংশগ্রহণ করেছি কারণ আমি আদিষ্ট হয়েছিলাম যুদ্ধে যেতে"।


title: কামিকাযি

text: কামিকাযি বিশেষ আক্রমণ সৈনিকদলে চারটি উপ-দল ছিল। সেগুলো হলোঃ- "ইউনিট শিকিশিমা", "ইউনিট ইয়ামাতো", "ইউনিট এসাহি" এবং "ইউনিট ইয়ামাজাকুরা"। উপ-দলের নামগুলো জাপানী শাস্ত্রীয় বৃত্তিধারী ব্যক্তিত্ব "মোতুরি নোরিনাগা'র" দেশাত্মবোধক কবিতা (ওয়াকা বা টাংকা) - শিকিশিমা নো ইয়ামাতো-গোকোরো ও হিতো তাওয়াবা, এসাহি নি নিওয়ো ইয়ামাজাকুরা বানা থেকে নেয়া হয়েছে। কবিতায় উল্লেখ আছেঃ-


title: কামিকাযি

text: যদি কেউ শিকিশিমার (জাপানের কাব্যিক নাম) ইয়ামাতো আত্মা সম্পর্কে জিজ্ঞাসা করে - এটি হচ্ছে ইয়ামাজাকুরার ফুল যা আসাহি'র সুগন্ধ।


title: কামিকাযি

text:
সংক্ষেপিত সাহিত্যিক অনুবাদ হলো:
"ওনিশি" উপ-দলের নামকরণ বিষয়ে বলেছিলেন যে, মাতৃভূমিকে ধ্বংসের হাত থেকে রক্ষাকরণ এমনকি পরাজয়বরণ করলেও তাদের আত্মার শ্রেষ্ঠত্ব বা মহত্ত্বকে রক্ষা করা হবে।


title: কামিকাযি

text: ২৫ অক্টোবর, ১৯৪৪ সালে "লেতে উপসাগরীয় যুদ্ধের" সময় কামিকাযি বিশেষ আক্রমণকারী দল তাদের প্রথম যাত্রা শুরু করে। সেকি'র নেতৃত্বে পাঁচটি জিরোস জাপানীদের প্রধান জাহাজ "হিরোয়োশি নিশিজাওয়া" থেকে সহচর জাহাজগুলো ধ্বংস করার লক্ষ্য নির্ধারণ করে। এগুলোতে কয়েকদফা আক্রমণ চালানো হয়। একটি জিরো "ইউএসএস কিটকুন বে" (সিভিই-৭১)'র ক্যাপ্টেনের ডেকে আঘাতের চেষ্টা করে কিন্তু এটি বিষ্ফোরিত হয়ে সাগরে পড়ে যায়। দুটি জিরো "ইউএসএস ফ্যানশ বে (সিভিই-৭০)" আক্রমণের জন্য ঝাঁপিয়ে পড়লেও বিমান-বিধ্বংসী গুলিবর্ষণে ধ্বংস হয়ে যায়। অন্য দুইটি জিরো "ইউএসএস হুয়াইট প্লেইনস্ (সিভিই-৬৬)" এর দিকে ধেয়ে আসে। একটিতে প্রচণ্ড আগুনে ধোয়া বের হয়ে এবং হুয়াইট প্লেইনসে নামার চেষ্টায় বিফল হয়ে "ইউএসএস সেন্ট লো"'র ফ্লাইট ডেকে পড়ে যায়। এর বোমা থেকে আগুন ধরে গেলে জাহাজটি ডুবে যায়। ২৬ অক্টোবর শেষে কামিকাযিদের বিশেষ আক্রমণকারী বাহিনী থেকে ৫৫টি আক্রমণ করা হয়। এ পর্যায়ের আক্রমণে বৃহৎ বিমানবাহী জাহাজ "ইউএসএস সাঙ্গামন (সিভিই-২৬)" এবং "ইউএসএস সুয়ানী (সিভিই-২৭)" ক্ষতিগ্রস্ত হয়। ২৫ অক্টোবর সকাল ৮টা ৪মিনিটে সহচর জাহাজ বহনকারী "ইউএসএস স্যানটী (সিভিই-২৯)", ইউএসএস হুয়াইট প্ল্যাইনস্, কালিনান বে এবং কিটকুন বে কামিকাযিদের দ্বারা অবরুদ্ধ হয়। সর্বমোট সাতটি বিমানবাহী জাহাজ আঘাতপ্রাপ্ত হয়। এছাড়াও, ৪০টি অন্যান্য জাহাজেরও বিপুল ক্ষতি হয়। তন্মধ্যে - ৫টি জাহাজ ডুবে যায়, ২৩টি গুরুতরভাবে ক্ষতিগ্রস্ত হয় এবং ১২টি জাহাজ সহনীয় মাত্রায় ক্ষতির সম্মুখীন হয়।


title: কামিকাযি

text: লেতে আক্রমণে জাপানী বিমানচালকদের বহু আত্মঘাতী হামলা চালানো হয়েছে, যা বিশেষ আক্রমণকারী দল থেকে ভিন্ন ছিল, তা প্রথম কামিকাযি আক্রমণ নামে বর্ণনা করা হয়েছে। ২১ অক্টোবরের শুরুতে একটি জাপানি বিমান সম্ভবত একটি "আইচি ডি৩এ ডাইভ-বোমারু বিমান" বা ইম্পেরিয়াল জাপানি আর্মি এয়ার ফোর্সের একটি "মিতসুবিশি কি-৫১ বিমান" ইচ্ছাকৃতভাবে "এইচএমএএস অস্ট্রেলিয়ার" মাস্তুলের অগ্রবর্তীস্থানে পড়ে যায়। আক্রমণে ক্রুইজারটির ক্যাপ্টেন "এমিলে ডিচেইনেক্স"-সহ ৩০ জন নৌ কর্মকর্তা নিহত হন। এছাড়াও, অস্ট্রেলিয়ার সামরিক কমাণ্ডার কমোডোর "জন কলিন্স"-সহ ৬৪জন আহত হন।


title: কামিকাযি

text: "ইউএসএস সোনোমা" ২৪ অক্টোবর মহাসাগরে ডুবে যায় যা কিছু সূত্রে কামিকাযি আক্রমণে প্রথম জাহাজ ডুবে যাবার ঘটনা হিসেবে উল্লেখ করে। কিন্তু আক্রমণটি সংঘটিত হয় ২৫ অক্টোবরের পূর্বে। এতে "মিতসুবিশি জি৪এম বিমান" ব্যবহার করা হয় যা মূল চারটি বিশেষ আক্রমণের স্কোয়াড্রনের তালিকায় ছিল না।


title: কামিকাযি

text: প্রথম দিককার সাফল্য বিশেষ করে "সেন্ট লো" ডুবিয়ে দেয়ার ঘটনায় কামিকাযি আক্রমণের পরিল্পনাটি খুব দ্রুততার সাথে সম্প্রসারণ করা হয়। কয়েক মাসের মধ্যে দু'হাজারেরও বেশি বিমান এ ধরণের আক্রমণের জন্য তৈরী করা হয়।


title: কামিকাযি

text: যখন জাপান কৌশলগতভাবে বি-২৯ বিমানের আগ্রাসন দেখতে পায়, তখন জাপানের সামরিক বাহিনী এই হুমকির বিরুদ্ধে জবাব দিতে আত্মঘাতী হামলার বিষয়টি ব্যবহার করার প্রচেষ্টা চালায়। টোকিও মেট্রোপলিটন এলাকা রক্ষা করার উদ্দেশ্যে উত্তরের নারিমাসু এয়ারফিল্ড, নেরিমা, টোকিওতে ১৯৪৪-৪৫ সালে "৪৭তম এয়ার রেজিম্যান্ট" গঠন করা হয়। এই রেজিম্যান্ট "শিনতেন স্পেশাল ইউনিট" বা "শিনতেন সেইকো তা" নামেও পরিচিত ছিল। রেজিম্যান্টটি নাকাজিমা কি-৪৪ শকি (তোজো) যুদ্ধবিমান দিয়ে সজ্জ্বিত ছিল। যুক্তরাস্ট্রের বিমানবাহিনীর বি-২৯ বিমানের আক্রমণ মোকাবেলা করার জন্য এ বিমানগুলোকে ব্যবহার করা হয়। বিমানগুলোর সাফল্য তুলনামূলকভাবে কম ছিল কিন্তু ব্যবহারিকভাবে অনেক দ্রুতগামী এবং রণতরীর তুলনায় ছোট লক্ষ্যস্থলে আক্রমণ হানতে সক্ষম ছিল। বি-২৯ বিমানের আত্মরক্ষামূলক অস্ত্রশস্ত্রসমূহ ছিল তাই জাপানীদের আত্মঘাতী হামলার সফলতা বিমানচালকের দক্ষতার উপরও নির্ভরশীল ছিল। কার্যক্রমটি বিমানচালকের উদ্দেশ্যকে সম্প্রসারণ ও সাহসী পদক্ষেপের উপর নির্ভরশীল ছিল। কারণ পুরো ব্যাপারটির সাথে জড়িত ব্যক্তিটি যদি সময়োচিত পদক্ষেপ না নেয় তাহলে ফলাফল হিসেবে মৃত্যুমুখে পতিত হতে হবে।


title: কামিকাযি

text: কামিকাযি আক্রমণের পরিকল্পনা গ্রহণ করা হয় জাপানী ঘাঁটিতে। ৮ জানুয়ারি ফরমোজায় দাপ্তরিকভাবে ২য় নৌ কামিকাযি দল গঠন করা হয়েছিল। "নিতাকা" নামের দলটি জিরো এবং জুডি ব্যবহার করেছি এবং এর ঘাঁটি ছিল তাকাও এয়ারফিল্ডে। জাপানী সেনাবাহিনীর শিচিসি মিতাতি বিশেষ দল পালেমবাং, সুমাত্রা থেকে ২৯ জানুয়ারী, ১৯৪৫ সালে সাতটি কাওয়াসাকি কি-৪৮ লিলি নিয়ে ব্রিটিশ প্যাসিফিক নৌবহরে হামলা চালায়। ৬০১তম বিমান দলের ভাইস অ্যাডমিরাল "কিমপেই তেরাওকা" এবং ক্যাপ্টেন "রিশি সুগিয়ামা" আরেকটি ২য় বিশেষ দল "মিতাতে" পরিচালনা করেন এবং ১৬ ফেব্রুয়ারি আইও জিমায় মার্কিন বাহিনীর উপর আক্রমণ চালায়। ১১ মার্চ "ইউএসএস র‌্যাণ্ডলফ্ (সিভি-১৫)" আঘাতপ্রাপ্ত হয়ে ক্যারোলিন দ্বীপের ওলিথি এটল এলাকায় ক্ষতিগ্রস্ত হয়। এই কামিকাযি আক্রমণের ঘটনাটি ঘটেছিল জাপান থেকে প্রায় চার হাজার কিলোমিটার (২,৫০০ মাইল) দূরে। আক্রমণটি অপারেশন তান নং ২ নামে পরিচিত ছিল। ২০ মার্চ ডুবোজাহাজ "ইউএসএস ডেভিলফিশ" অল্পের জন্য একটি বিমানের আঘাত থেকে বেঁচে যায়।


title: কামিকাযি

text: যুদ্ধ বিমানগুলোকে কামিকাযিদের উপযোগী বিমানে রূপান্তর করা হচ্ছিল এবং ডাইভ বোমারু বিমানগুলোকেও এ উপযোগী করার উদ্দেশ্যে অবকাঠামো পরিবর্তন করা হচ্ছিল। এনসাইন "মিতসু ওহতা" পরামর্শ দিয়েছিলেন যে মূল বিমান থেকে লক্ষ্যস্থলে এসে গ্লাইড বোমা বহন করে আক্রমণ করার জন্য, যা প্রক্রিয়াধীন ছিল। ইউকোসুকায় অবস্থিত ফার্স্ট ন্যাভাল এয়ার টেকনিক্যাল ব্যুরো (কুগিশো) ওহতা'র ধারণাকে ঘষে মেজে বাস্তবায়নের চেষ্টা চালায়। মার্চ ১৯৪৫ সালে কামিকাযি আক্রমণে প্রথম বারের মতো "ইউকোসুকা এমএক্সওয়াই৭ ওহকা রকেট প্লেন" যুক্ত হয়। মার্কিন সামরিক বিশ্লেষকেরা এর ডাক নাম হিসেবে বাকা বোমা নামে অভিহিত করেন। জাপানী 'বাকা' শব্দের অর্থ ইডিয়ট বা স্টুপিড। বিশেষভাবে নকশাকৃত প্রোপেলার প্লেন হিসেবে নাকাজিমা কি-১১৫ সুরুগি দেখতে ছিল সাধারণ মানের। সহজেই নির্মাণযোগ্য, মজুদকৃত ও ব্যবহৃত ইঞ্জিনকে কাঠের বাক্সবন্দি হিসাবে এ বিমানে রূপান্তর করা হয়েছিল। ১৯৪৫ সালে জাপানের সামরিক বাহিনী শতশত সুরুগি, অন্যান্য প্রোপেলার বিমান, ওহকা এবং আত্মঘাতী নৌকা মোতায়েন করতে শুরু করে। মিত্রবাহিনী কর্তৃক জাপান আক্রমণের প্রেক্ষাপটেই এ মোতায়েন কার্য্য সম্পন্ন করা হয়। তন্মধ্যে অল্প কিছুসংখ্যক যুদ্ধযানই শুধুমাত্র অব্যবহৃত ছিল।


title: কামিকাযি

text: ১৯৪৫ সালের শুরুর দিকে যুক্তরাস্ট্রের নৌবাহিনীর বৈমানিক "জন থাচ" কার্যকরী এরিয়্যাল কৌশল প্রয়োগ করে সুনাম কুড়িয়েছিলেন। তিনি থাচ উইয়েভের উন্নতি ঘটান যা ছিল কামিকাযিদের বিরুদ্ধে প্রতিরক্ষামূলক পদ্ধতি। তার এ পদ্ধতিটি বিগ ব্লু ব্লাংকেট নামে পরিচিতি পেয়েছিল। এর ফলে ৮০ কিলোমিটার দূরবর্তী এলাকার ডেস্ট্রয়ার এবং ডেস্ট্রয়ার এসকর্টগুলোর রাডারে বিমানের অবস্থান নির্ণয় করা সম্ভবপর ছিল। চূড়ান্ত পর্যায়ে যুদ্ধবিমানগুলো জাপানীদের বিমানঘাঁটির উপর ঝটিকা হামলা চালায় এবং রানওয়ের উপর বোমা বর্ষণ করে মেরামত কাজকে আরও কঠিন করে তোলে।


title: কামিকাযি

text: ১৯৪৪ সালের শেষ দিকে ব্রিটিশ প্যাসিফিক ফ্লিট বা বিপিএস উচ্চতা কর্মক্ষমতাসম্পন্ন সুপারমেরিন সিফায়ার নৌ টহলে ব্যবহার করে। সিফায়ারগুলো "আইও জিমা'র যুদ্ধে" দারুণভাবে কামিকাযিদের আক্রমণ প্রতিহত ও পাল্টা আক্রমণ করার কাজে জড়িত ছিল। সিফায়ারগুলোর শ্রেষ্ঠ দিন ছিল ১৫ আগস্ট ১৯৪৫ সালে। ঐ দিন তারা আক্রমণ পরিচালনায় নিযুক্ত প্রতিপক্ষের আটটি বিমান ভূপাতিত করে; এর বিপরীতে তাদের কোন ক্ষতিই হয়নি।


title: কামিকাযি

text: দূর্বলমানের প্রশিক্ষণ গ্রহণের কারণে কামিকাযি পাইলটেরা মিত্রবাহিনীর অভিজ্ঞ পাইলটদের কাছে সহজ লক্ষ্যবস্তুতে পরিণত হয়েছিলেন। মিত্রবাহিনীর অভিজ্ঞ পাইলটেরা প্রশিক্ষণ নিয়েছিলেন খুবই বৃহদাকার বিমানবহর থেকে। একমাত্র মার্কিন ফাস্ট ক্যারিয়ার টাস্ক ফোর্স থেকেই এক হাজারেরও বেশি জঙ্গীবিমান আনা হয়েছে এ ধরণের যুদ্ধ যুদ্ধ খেলার জন্য। অবরোধকৃত জাহাজে আক্রমণের পূর্বেই মিত্রবাহিনীর পাইলটেরা শত্রু বিমান ধ্বংস করার খেলায় মেতে উঠে ও পারদর্শিতা দেখায়।


title: কামিকাযি

text: মিত্রবাহিনীর গোলন্দাজেরা কামিকাযিদের আক্রমণ অকার্যকর করার জন্য কৌশলগতভাবে অস্ত্রের কার্যকারিত ও বিকাশ ঘটাতে শুরু করে। হাল্কা ও দ্রুত শত্রুবিমান আক্রমণ প্রতিরোধী "বোফোর্স ৪০ মিলিমিটার" এবং "অরলিকন ২০ মিলিমিটারের কামানগুলো" তখনো পর্যন্ত আক্রমণ প্রতিরোধে কার্যকর ভূমিকা রাখছিল। কিন্তু, অত্যন্ত শক্তিশালী হয়েও ৫"/৩৮ ক্যালিবার বন্দুকগুলোর (১২৭ মিলিমিটার) দূরত্ব আকাশসীমায় কামিকাযিদের বিমানের দূরত্বে পৌঁছতে পারেনি। যদিও কামিকাযিদের কার্যসমাপ্ত হবার পূর্বেই অনেক ক্ষেত্রে বিমানগুলোকে ধ্বংস করতে পেরেছিল এ ক্যালিবারগুলো। ১৯৪৫ সালের মধ্যে শব্দ তরঙ্গ নির্ভর "প্রক্সিমিটি ফিউজে" গড়া বৃহৎসংখ্যক শত্রুবিমান আক্রমণ প্রতিরোধী শেল বা গোলা পায়। এ গোলাগুলো ছিল আগের শেলের চেয়ে সাতগুণ বেশি কার্যকর। এর ফলে যুক্তরাস্ট্রের নৌবাহিনী এগুলো দিয়ে কামিকাযি আক্রমণ প্রতিরোধ করার জন্য সুপারিশ করে।


title: কামিকাযি

text: এপ্রিল-জুন, ১৯৪৫ সালে ওকিনাওয়া যুদ্ধে কামিকাযি আক্রমণের সূত্রপাত ঘটে। ৬ এপ্রিল, ১৯৪৫ সালে "অপারেশন কিকুসুইয়ে" (ভাসমান চন্দ্রমল্লিকা) যুদ্ধবিমানের সারিগুলো থেকে শতাধিক আক্রমণ পরিচালিত হয়েছিল। ওকিনাওয়ায় কামিকাযি আক্রমণ প্রথম চোখে পড়ে মিত্রশক্তির ডেস্ট্রয়ারের প্রহরীদের চোখে। তারপর যুদ্ধবহরের মধ্যস্থলে অবস্থানরত বিমানবাহী জাহাজগুলোতে। ওকিনাওয়ায় বিমান অথবা নৌকা দ্বারা পরিচালিত আত্মঘাতী আক্রমণগুলোয় কমপক্ষে ৩০টি আমেরিকান যুদ্ধজাহাজ এবং অন্ততঃ তিনটি মার্কিনী বাণিজ্যিক জাহাজসহ মিত্রপক্ষের অন্যান্য জাহাজ ডুবে যায় কিংবা চলাচলের অনুপযোগী হয়ে পড়ে। আক্রমণে ১,৪৬৫টি যুদ্ধজাহাজ ধ্বংস হয়। সকল শ্রেণীর অনেক যুদ্ধজাহাজই কোন না কোনভাবে ক্ষতিগ্রস্ত হয়। কিন্তু ওকিনাওয়ায় বিমানবাহী যুদ্ধজাহাজ বা ক্রুইজারের কোনটিই কামিকাযি আক্রমণে ডুবে যায়নি। যুদ্ধজাহাজগুলোর অধিকাংশই ডেস্ট্রয়ার বা ছোট ছোট জাহাজ, বিশেষ করে যেগুলো টহল দিচ্ছিল। "ইউএসএস ল্যাফে" ডেস্ট্রয়ারটি "এমন জাহাজ, যা কখনো ডুববে না" নামে পরিচিতি ঘটেছিল। এটি যুদ্ধকালীন সময়ে ষোলবার কামিকাযিদের আক্রমণের শিকার হয়েছিল যার মধ্যে পাঁচবার আঘাতপ্রাপ্ত হয় ও অবশেষে ডুবে যায়।


title: কামিকাযি

text: ব্রিটিশ প্যাসিফিক নৌবহরের স্টীলের খোলা পাটাতনের তুলনায় যুক্তরাস্ট্রের বিমানবাহী যুদ্ধজাহাজের কাঠের খোলা পাটাতন কামিকাযিদের আঘাতে অনেক বেশি ক্ষতিগ্রস্ত হয়েছিল। যুক্তরাস্ট্রের বিমানবাহী যুদ্ধজাহাজগুলো কামিকাযিদের কর্মকাণ্ডে তুলনামূলকভাবে বেশী সমস্যায় পড়ে। শুধুমাত্র এক আঘাতেই "ইউএসএস বাঙ্কার হিলের" ৩৮৯ ব্যক্তি মৃত্যুর কোলে ঢলে পড়েন। এ সংখ্যাটি সম্মিলিতভাবে সমগ্র যুদ্ধের ছয়টি আরএন অস্ত্রবাহী যুদ্ধজাহাজে সকল ধরণের আক্রমণের চেয়ে বেশী ছিল। পাঁচটি আরএন অস্ত্রবাহী যুদ্ধজাহাজে কামিকাযিদের আটটি আক্রমণে মাত্র বিশটি গুরুতর ক্ষতিসাধন করে। যুদ্ধ শুরুর দিককার আক্রমণে ১৫টি বোমাবর্ষণের ঘটনা ঘটে যেগুলোর অধিকাংশই পাঁচশ কিলোগ্রাম বা ততোধিক ওজনের ছিল ও চারটি বিমানবহরে একটি টর্পেডো নিক্ষিপ্ত হয় যাতে ১৯৩টি গুরুতরভাবে ক্ষতির কারণ হয়ে দাঁড়ায়। আক্রমণ প্রতিরোধে পাটাতনের নিম্নস্তরের গুণগত মানই অস্ত্রবাহী যুদ্ধজাহাজের এরূপ ক্ষতি বয়ে আনে। উত্তমভাবে সজ্জ্বিত সাঁজোয়াযুক্ত জাহাজকে ৪ মে ভাসানো হলেও ১১:৩০ ঘটিকায় আত্মঘাতী আক্রমণের শিকার হয়। একটি জাপানী বিমান "এইএমএস ফরমিডেবল (৬৭) বিমানবাহী জাহাজের" উপর অনেক উঁচু থেকে আছড়ে পড়ে এবং ঐ জাহাজটি এন্টি এয়ারক্রাফট গানে সংযুক্ত ছিল। এটি গুলিতে আঘাতগ্রস্ত হয়ে পড়লে কামিকাযির বিমানটি জাহাজের পাটাতনে পড়ে এবং ৩ মিটার লম্বা, ০.৬ মিটার প্রস্থ এবং ০.৬ মিটারের গভীর গর্তসহ বড় ধরণের অগ্নিকাণ্ড ঘটায়। আটজন কর্মকর্তা ঘটনাস্থলেই নিহত হন এবং আরো ৪৭জন গুরুতর আহত হন। একটি করসেয়ার এবং ১০টি টিবিএফ এভেনগার ধ্বংসপ্রাপ্ত হয়। তবে, ধীরে ধীরে আগুন নিয়ন্ত্রণে আনা হয় এবং ডেকের গর্ত কংক্রিট ও স্টিলের প্লেট দিয়ে মেরামত করা হয়। ১৭:০০ ঘটিকার সময় করসেয়ারকে ভূমিতে উঠাতে সক্ষম হয়। ৯ মে এইএমএস ফরমিডেবল পুণরায় কামিকাযি আক্রমণে ক্ষতিগ্রস্ত হয়, যেখানে বিমানবাহী "এইচএমএস ভিক্টোরিয়াস (আর৩৮)" এবং যুদ্ধজাহাজ "এইচএমএস হাওয়ে (৩২)" ছিল। ব্রিটিশ নৌবাহিনীর সদস্যরা মাত্র কয়েক ঘন্টার মধ্যে পাটাতন পরিষ্কার করে বিমান চালনা উপযোগী করতে সক্ষম হয়েছিলেন। কিন্তু তাদের আমেরিকান বন্ধুদের ঐ একই কাজ সমাপণ করতে কয়েক দিন, এমনকি কয়েক মাস ব্যয় করতে হতো। বিষয়টি পর্যবেক্ষণ করে এইচএমএস ইনডিফেটিগেবলে (আর১০) কর্মরত যুক্তরাস্ট্রের নৌবাহিনীর সাথে সংযোগকারী কর্মকর্তা মন্তব্য করেছিলেন: "যুক্তরাস্ট্রের বিমানবাহী জাহাজে যখন একটি কামাকাযি আক্রমণ হয়, তার মানে এটি মেরামত করতে পার্ল হারবারে ৬ মাসের জন্য রেখে দেয়া হবে"।


title: কামিকাযি

text: কখনো কখনো দুই ইঞ্জিনবিশিষ্ট বিমানগুলোকেও কামিকাযি আক্রমণের সাথে যুক্ত করার জন্য পরিকল্পনা গ্রহণ করা হয়েছিল। যেমন: ফরমোজায় অবস্থিত মধ্যম স্তরের "মিতসুবিশি কি-৬৭ হিরাইও (পেগি)" বোমারু বিমানগুলোর সাহায্যে ওকিনাওয়ায় অবস্থিত মিত্রপক্ষের ঘাঁটির উপর হামলা চালানো হয়েছিল।


title: কামিকাযি

text: রিয়ার অ্যাডমিরাল মাতোমি উগাকি "সম্মিলিত প্রশান্ত মহাসাগরীয় নৌবহরের" ২য় কমাণ্ড হিসেবে আনুষ্ঠানিকভাবে সর্বশেষ কামিকাযি আক্রমণে নেতৃত্ব দেন। তিনি ৭০১তম বিমান গ্রুপের "জুডিসদেরকে" ১৫ আগস্ট, ১৯৪৫ সালে মিত্রশক্তির নৌবহরে হামলা করার জন্য প্রেরণ করেন।


title: কামিকাযি

text: যুদ্ধ শেষে দেখা যায় যে, কামিকাযি আক্রমণের তীব্রতা সত্ত্বেও উল্লেখযোগ্য ও আনুপাতিক হারে মিত্রশক্তির তেমন বেশি গুরুতর ক্ষতির সম্মুখীন হয়নি। ১৯৪৫ সালে মার্কিন বিমানবাহী যুদ্ধজাহাজগুলো খুবই গুরুতর ক্ষতির সম্মুখীন হয়েছিল। জাপানী নৌবাহিনীর ২,৫২৫জন কামিকাযি পাইলট এবং জাপানী বিমানবাহিনীর ১,৩৮৭জন সদস্য আত্মাহুতি দেন। ১৯৪২ সালের যুদ্ধের তুলনায় তারা অনেক অনেক বেশি ক্ষতিগ্রস্ত হয়; যেখানে তারা তিনটি বিমানবাহী জাহাজ ডুবিয়ে দিয়েছিল। ১৯৪২ সালে মার্কিন নৌ জাহাজের দুষ্প্রাপ্যতা ছিল। মূল যুদ্ধ জাহাজের সাময়িক অনুপস্থিতি যুদ্ধাঞ্চলে সক্রিয় হবার উদ্যোগ গ্রহণের পরিকল্পনা করা হয়। ১৯৪৫ সালে মার্কিন নৌবাহিনীর বিরাট ক্ষতি হয় ও মেরামতের জন্য জাহাজগুলোকে ফেরত পাঠানো হয়। এর ফলে যুদ্ধক্ষেত্রে দৃশ্যতঃ তেমন কোন ক্ষতির রেখাপাতঃ সৃষ্টি করতে পারেনি জাপান।


title: কামিকাযি

text: কামিকাযিদের আক্রমণে যুদ্ধজাহাজ মেরামতে ব্রিটিশ নৌবাহিনী যুক্তরাস্ট্রের তুলনায় দ্রুত মেরামত ও পুণরুদ্ধারে সক্ষম হয়েছিল। তবে, যুদ্ধ পরবর্তীকালে বিশ্লেষণ করে দেখা গেছে যে কিছু ব্রিটিশ যুদ্ধবিমান বহনকারী জাহাজ যেমন: "এইচএমএস ফরমিডেবলের" বাহ্যিক অবকাঠামো নষ্ট হলেও এ বিষয়ে কোন লেখা হয়নি। এর বিপরীতে সবচেয়ে গুরুতরভাবে ক্ষতিগ্রস্ত মার্কিন বিমানবাহী জাহাজ "ইউএসএস বাঙ্কার হিলকে" সাফল্যের সাথে মেরামত করা হলেও ২য় বিশ্বযুদ্ধের পরে এটির আর মেরামতের প্রয়োজন পড়েনি।


title: কামিকাযি

text: ডুবন্ত জাহাজের সংখ্যা নির্ণয় করা সময়সাপেক্ষ ও বিতর্কের ব্যাপার। যুদ্ধকালীন জাপানি প্রচারক দল ঘোষণা করে যে, কামিকাযিদের আক্রমণে শত্রুপক্ষ হিসেবে মিত্রবাহিনীর ৮১টি জাহাজ ডুবে গেছে এবং ১৯৫টি জাহাজ ক্ষতিগ্রস্ত হয়েছে। জাপানীদের টালি মোতাবেক, কামিকাযি হামলায় প্রশান্ত মহাসাগরীয় যুদ্ধের চূড়ান্ত পর্যায়ে আমেরিকানদের ৮০% ভাগেরও বেশি লোকসান হয়েছে। ২০০৪ সালে প্রকাশিত ওয়ার্ল্ড ওয়ার টু বইয়ে ঐতিহাসিক উইলমট, ক্রস এবং ম্যাসেঞ্জার বিবৃত করেছেন যে, কামিকাযিদের দ্বারা ৭০টিরও অধিক মার্কিন জাহাজ ""ডুবে গেছে অথবা মেরামতের জন্য ক্ষতিগ্রস্ত"" হয়েছে।


title: কামিকাযি

text: মার্কিন যুক্তরাস্ট্রের বিমান বাহিনীর ওয়েব পৃষ্ঠা অনুযায়ীঃ-


title: কামিকাযি

text: প্রায় ২৮০০ কামিকাযি আক্রমণকারী ৩৪টি নৌবাহিনীর জাহাজ ডুবিয়ে দেয়। ক্ষতিগ্রস্ত করে ৩৬৮টি জাহাজ। ৪,৯০০ নাবিক নিহত ও ৪,৮০০ এরও বেশি আহত হন। রাডারে বিমান সনাক্তকরণ, সঙ্কেত, বায়ুবাহিত বাঁধা এবং বিমান প্রতিরোধী ভারী প্রতিবন্ধক থাকা সত্ত্বেও যুদ্ধজাহাজে কামিকাযিদের আত্মঘাতী হামলার পরিমাণ ছিল ১৪ শতাংশ। এছাড়াও, কামিকাযিদের প্রায় ৮.৫ শতাংশ আক্রমণে সকল ধরণের জাহাজ আঘাতগ্রস্ত হয়ে ডুবে যায়।


title: কামিকাযি

text: অস্ট্রেলীয় সাংবাদিক ডেনিস এবং পেগি ওয়ার্নার জাপানি জাহাজ বিষয়ক ঐতিহাসিক সেনো সাদাওকে সাথে নিয়ে ১৯৮২ সালে "দ্য সেক্রেড ওয়ারিয়র্স: জাপান'স সুইসাইড লিজিওনস" নামে একটি বই লিখেন। এতে কামিকাযিদের আক্রমণে বিপক্ষের সর্বমোট ৫৭টি যুদ্ধজাহাজ ধ্বংসের কথা উল্লেখ করা হয়। তবে, আমেরিকান ও জাপান বিষয়ে অভিজ্ঞ বিশেষ করে কামিকাযিদের বিষয়ে বিশেষজ্ঞ "বিল গর্ডন" ২০০৭ সালে একটি নিবন্ধ লিখেন। এতে তিনি কামিকাযিদের আক্রমণে ৪৭টি জাহাজ জলে নিমগ্ন হবার কথা তুলে ধরেন।. গর্ডন বলেন যে, "ওয়ার্নার এবং সেনো অতিরিক্ত দশটি জাহাজের কথা লিখেছেন যা আদৌ ডুবে যায়নি"। তিনি এ বিষয়ে নিম্নরূপ তালিকা উপস্থাপন করেনঃ-


title: কামিকাযি

text: তিনশতেরও অধিক মিত্রবাহিনীর যুদ্ধজাহাজ কামিকাযিদের আক্রমণে ক্ষতিগ্রস্ত হয়।


title: কামিকাযি

text: জাপানি সামরিক বাহিনী দাবী করেছিল যে, ঐ সময় অনেক স্বেচ্ছাসেবক আত্মঘাতী বাহিনীতে যোগ দিয়েছিল। ক্যাপ্টেন মোতোহারু ওকামুরা বিবৃতি দেন যে ঐ সময়ে অনেক স্বেচ্ছাসেবী আত্মঘাতী আক্রমণের জন্য মনোনীত হয়েছিলেন এবং তিনি তাদেরকে "এক ঝাঁক মৌমাছির" সাথে তুলনা করেন। তিনি বলেন যে, কাউকে দংশন করে মৌমাছি মরে যায়। প্রথম কামিকাযি আক্রমণের ধারণা উত্থাপনের জন্য ক্যাপ্টেন "মোতোহারু ওকামুরাকে" সম্মানিত করা হয়। তিনি আত্মঘাতী আক্রমণে স্বেচ্ছাসেবক দলের নেতৃত্ব দেয়ার লক্ষ্যে তার ইচ্ছা ও মতামত ব্যক্ত করেন। আক্রমণের চার মাস পূর্বেই তিনি ফিলিপাইনে নিযুক্ত জাপানের নৌ-বিমানবাহিনীর কমাণ্ডার অ্যাডমিরাল তাকিজিরো ওনিশি'র কাছে তার কর্মীদের ঘিরে এ ধারণা উপস্থাপন করেন। এছাড়াও, ২য় বিমানবাহী নৌবহরের কমাণ্ডার ভাইস অ্যাডমিরাল শিগেরু ফুকুদোমি ৩৪১তম বিমান দলের ক্যাপ্টেন ওকামুরা'র সুযোগটি লুফে নেন এবং তার সংঘর্ষ-ঝাঁপ কৌশলের ধারণা সম্পর্কে নিজ মতামত ও প্রতিক্রিয়া ব্যক্ত করেনঃ


title: কামিকাযি

text: "বর্তমান অবস্থার পরিপ্রেক্ষিতে আমি দৃঢ়ভাবে বিশ্বাস করি যে, যুদ্ধক্ষেত্রে নিজ অবস্থানকে পাকাপোক্ত করতে আমাদের বিমানগুলোকে নিয়ে সংঘর্ষ-ঝাঁপ পদ্ধতি অনুসৃত করে আক্রমণ করতেই হবে। এছাড়া অন্য কোনো বিকল্প ব্যবস্থা নেই। আমাদের দেশকে রক্ষা করার জন্য এ সূবর্ণ সুযোগটি গ্রহণ করতেই হবে এবং এর জন্যে পর্যাপ্তসংখ্যক স্বেচ্ছাসেবীতো রয়েছেই। আমি এ ধরণের আক্রমণ পরিচালনায় নেতৃত্ব দিতে নিজেকে প্রস্তুত রেখেছি। আমাকে ৩০০ বিমান বরাদ্দ দেয়ার ব্যবস্থা করা হউক। কথা দিচ্ছি আমি যুদ্ধের গতিধারা পরিবর্তন করে দেব।"


title: কামিকাযি

text: যখন স্বেচ্ছাসেবকগণ সৈন্যদলে যোগ দিতে আসলেন, দেখা গেল যে বিমান সংখ্যার দ্বিগুণ সংখ্যক ব্যক্তি এসে উপস্থিত হয়েছেন। অনেক কামিকাযি পাইলটদের বিশ্বাস ছিল যে, যদি এ ধরণের মৃত্যু হয় তাহলে দেশের প্রতি তাদের ঋণ শোধ হবে এবং পরিবার, বন্ধু এবং সম্রাটের জন্য তাদের ভালবাসারও বহিঃপ্রকাশ ঘটবে।


title: কামিকাযি

text: সময় পরিক্রমায় আধুনিক সমালোচকেরা কামিকাযি পাইলটদের জাতীয়তাবাদী ভাবধারায় মহৎ সৈনিক হবার লক্ষ্যে কামিকাযি পাইলটদের জীবন বিসর্জনের বিষয় নিয়ে প্রশ্ন তোলেন। ২০০৬ সালে "ইয়োমিউরি শিমবুনের" প্রধান সম্পাদক "সুনিও ওয়াতানাবি" জাতীয়তাবাদী চেতনায় উদ্বুদ্ধ হয়ে কামিকাযি আক্রমণের সমালোচনা করেন। তিনি বলেন:


title: কামিকাযি

text: "যখন আপনি জীবন এবং মৃত্যু সম্পর্কে সকল প্রকার চিন্তা-ভাবনা দূরে রাখবেন, তখন আপনি পার্থিব জীবনের সকল কিছুকে অবজ্ঞা করে অগ্রসর হবেন। এটি আপনাকে শত্রু বিমান ধ্বংস করার জন্যে গভীর মনোযোগ ও স্থিরতার কেন্দ্রবিন্দুতে নিয়ে যাবে। এছাড়াও, এতে আপনার বিমান চালনায় দক্ষতারও বহিঃপ্রকাশ ঘটবে।" - "কামিকাযি পাইলটদের পুস্তিকা থেকে উদ্ধৃতাংশ।"


title: কামিকাযি

text: "কাসুগা তাকিও" তোক্কোতাই পাইলট প্রশিক্ষণের কথা বর্ণনা করেছেন এভাবে -


title: কামিকাযি

text: "সাধারণত প্রচণ্ডভাবে শ্রমসাধ্য প্রশিক্ষণ, নিষ্ঠুরতা এবং নির্যাতনকে প্রতিদিনের তালিকায় বরাদ্দ রাখা হয়েছিল। সুচিওরা নৌ বিমান ঘাঁটিতে প্রশিক্ষণরত "আইরোকাওয়া দাইকিচিকে" তোক্কোতাই পাইলট প্রশিক্ষণে নিয়ে আসা হয়েছিল। তিনি মুখে এমন শক্ত আঘাত পান যে বেশ কয়েকদিন পর্যন্ত তাকে চেনাই যায়নি।" তিনি আরো লিখেছিলেন: "আমি এমন শক্ত আঘাত পাই যে বেশ কিছুক্ষণ কোনকিছু দেখতে পাইনি এবং মেঝেতে পড়ে যাই। যে মুহুর্তে আমি দাঁড়াই, তৎক্ষণাৎ পুণরায় আঘাত পাই। ফলে, আমি বাধ্য হয়েছিলাম কর্তৃপক্ষের সিদ্ধান্ত মেনে নিতে। এই নির্দয় প্রশিক্ষণের ফলে চিন্তা-ভাবনা পরিবর্তিত হয়ে সৈনিকদের মধ্যে যুদ্ধের স্পৃহাবোধ জন্মাবে। কিন্তু, প্রাত্যহিক নির্যাতন এবং সৈনিকদের শাস্তির বিষয়টি অনেক পাইলটের মধ্যেই স্বদেশপ্রেমের ভাবনা দূরীভূত হয়।"


title: কামিকাযি

text: পাইলটদেরকে একটি সংক্ষিপ্ত পুস্তিকায় তাদের চিন্তা-ভাবনা, প্রস্তুতি পর্ব এবং আক্রমণ ইত্যাদি বিষয়ে করণীয় সম্বন্ধে বিস্তারিতভাবে লেখা ছিল। ঐ সংক্ষিপ্ত পুস্তিকা পড়ে পাইলটদেরকে "উঁচুমাত্রার আধ্যাত্মিক প্রশিক্ষণ" এবং খুবই ভালভাবে তাদের শরীরকে সুস্থভাবে রাখার জন্য বলা হতো। ঐ বিষয়গুলোর মাধ্যমে তাদেরকে মানসিকভাবে মৃত্যুর জন্য মনস্থির রাখার কথাই মূলতঃ বোঝানো হয়েছিল।


title: কামিকাযি

text: "তোক্কোতাই" বিমানচালকদের সংক্ষিপ্ত গ্রন্থে আরও ব্যাখ্যা করা ছিল - একজন পাইলট যদি খালি হাতে ফিরে আসে অর্থাৎ যদি লক্ষ্যবস্তুতে আঘাত হানতে না পারে এবং একজন পাইলট তার জীবনকে মূল্যবান মনে করে তার ফলাফল কি হতে পারে! যাইহোক, একজন পাইলট যদি একাধিক্রমে ঘাটিতে ফিরে আসে তাহলে নবমবারের প্রত্যাবর্তনে তাকে গুলি করে মেরে ফেলা হতো।


title: কামিকাযি

text: সংক্ষিপ্ত পুস্তিকায় পাইলটকে কিভাবে আক্রমণ করতে হবে সে বিষয়ে বিস্তারিতভাবে উল্লেখ করা ছিল। একজন পাইলটকে তার লক্ষ্যে ঝাপিয়ে পড়তে হবে এবং জাহাজের ব্রীজ টাওয়ার ও ধুম্রকণ্ডলীর মধ্যেই দৃষ্টি নিবদ্ধ থাকবে। ধূম্রকুণ্ডলীতে প্রবেশ করেই "কার্যকরী" বলতে হবে। পাইলটদেরকে বলা হয়েছিল যে তারা যেন জাহাজের ক্যাপ্টেনের কক্ষে বা বন্দুকের চূড়াকে উপলক্ষ করে অগ্রসর না হয়ে পাটাতনের উপরে লক্ষ্যস্থল নির্ধারণ করে। আনুভূমিক হামলার ক্ষেত্রে পাইলটকে জাহাজের মধ্যস্থলে জলরেখার চেয়ে সামান্য উঁচু জায়গা অথবা বিমান রাখিবার স্থানে অনুপ্রবেশ করে হামলা চালানোর জন্য নির্দেশনা দেয়া হয়।


title: কামিকাযি

text: ঐ সংক্ষিপ্ত বইয়ে উল্লেখ রয়েছে যে, পাইলটেরা তাদের চোখ কখনো বন্ধ করে না। এর সম্ভাব্য কারণ হলো - যদি পাইলট তার চোখ বন্ধ করেন তাহলে তিনি লক্ষ্যবস্তুতে আঘাত হানার সম্ভাবনাকে ক্ষীণতর করে তোলেন। সংঘর্ষে লিপ্ত হবার চূড়ান্ত মুহুর্তে পাইলট তার ফুসুফুসের উপরে ধরে জোরে হিস্সাতসু বলে চিৎকার করে উঠেন। এর অর্থ হচ্ছে অকৃতকার্য না হয়ে ডুবিয়ে দাও।


title: কামিকাযি

text: ১৯৪৪-৪৫ সালে জাপানিরা প্রচন্ডভাবে "শিন্তো" বিশ্বাসের দ্বারা প্রভাবিত হয়েছিল। অন্যান্য বিষয়ের মতো সম্রাটের উপাসনা করাও শিন্তো বিশ্বাসের পর "মিইজি শাসনামল" থেকে রাষ্ট্রীয় ধর্ম হিসাবে প্রতিষ্ঠিত হয়েছিল। সময়ের পরিক্রমায় শিন্তো ধর্ম জাতীয়তাবাদী আবেগ দ্বারা নিয়ন্ত্রিত হয়ে ক্রমবর্ধমান হারে বৃদ্ধি পাচ্ছিল। ১৮৯০ সালে শিক্ষায় সাম্রাজ্যের অনুশাসন অনুমোদিত হয়। এর অধীনে ছাত্রদেরকে আনুষ্ঠানিকভাবে শপথ গ্রহণ করতে হয় যে, "রাষ্ট্রীয় বীর হতে নিজেকে অনুপ্রাণিত করবো; বিশেষতঃ সম্রাটের পরিবারকে রক্ষা করবো। বিকল্প প্রস্তাবনা ছিল নিজের প্রাণ বিসর্জন দেয়া। মাতৃভূমি জাপান কিংবা সম্রাটের জন্য মৃত্যুবরণ করা ছিল অত্যন্ত সম্মানের। এক্সেল এবং ক্যাজ খুঁজে বের করেছেন যে, "প্রকৃতপক্ষে অগণিতসংখ্যক সৈনিক, নাবিক এবং পাইলটেরা মৃত্যুর জন্য পূর্ব থেকেই প্রস্তুত ছিলেন যা "দেশের অভিভাবকত্বের জন্য উদ্দীপনা" হিসেবে কাজ করেছিল। অনেক জাপানিই অনুভব করেছিল যে ইয়াসুকুনি'র প্রতীকি বা প্রতিচ্ছবি হিসেবে বিশেষ সম্মান পাওয়া যাবে। এরফলে সম্রাট বছরে দুইবার মঠে নিজে উপস্থিত থেকে শ্রদ্ধার্ঘ্য নিবেদন করে তাদের ঋণ পরিশোধ করেন। "ইয়াসুকুনি" হচ্ছে একমাত্র প্রতীক যার মাধ্যমে সম্রাট তার ঋণ পরিশোধের জন্য মঠ পরিদর্শনে আসেন। জাপানের তরুণ প্রজন্ম খুব অল্প বয়স থেকেই এই আদর্শ ও মতবাদকে গ্রহণ করেছিল।


title: কামিকাযি

text: কামিকাযি যুদ্ধকৌশল ধারণা উদ্ভাবনের পর আত্মঘাতী বোমারুদের ঘিরে সংবাদপত্র এবং বইয়ে বিজ্ঞাপন, প্রবন্ধ প্রকাশিত হয় যা সদস্য নিয়োগ ও সমর্থনে সাহায্য করেছিল। অক্টোবর ১৯৪৪ সালে "নিপ্পন টাইমসে" লেফট্যানেন্ট "সিকিও নিশিনা"'র বিবৃতি প্রকাশিত হয়। এতে তিনি বলেন, "বিশেষ আক্রমণকারী দলের সদস্যরা হচ্ছেন এমন এক ধরণের পূণ্যাত্মা যা প্রতিটি জাপানীর শিরা-উপশিরায় বয়ে চলছে। সংঘর্ষ পরিচালনার মাধ্যমে একযোগে শত্রু বধ করা হবে এবং একজন সদস্যও অকৃতকার্য হবেন না, তাকেই "বিশেষ আক্রমণ" বলে। প্রতিটি জাপানীকেই বিশেষ আক্রমণকারী দলের সদস্য হবার জন্য নিজেকে প্রস্তুত রাখতে হবে।" এছাড়াও প্রকাশকেরা কামিকাযি ধারণাকে ইয়াসুকুনি'র প্রতিচ্ছবি হিসেবে তুলে ধরেন এবং কামিকাযিদের সাহসিকতা সম্বন্ধে অতিরঞ্জিত গল্প প্রকাশ করতে থাকেন। এ ধরণের গল্পগুলো ছিল শিশুতোষ কল্পকাহিনীকেও হার মানার মতো যা কামিকাযি হতে উদ্দীপনা যোগাতো। বিদেশে কর্মরত একজন কর্মকর্তা "তোশিকাজো কাসে" বলেন: "এটি ছিল টোকিওর সদর দফতর থেকে বিজয়ের ঘটনা তুলে ধরার গতানুগতিক মিথ্যা ঘোষণা যা জনগণের বিশ্বাস অর্জনের জন্য করা হতো"।


title: কামিকাযি

text: কামিকাযিদের ঘিরে অনেক গল্পই মিথ্যায় ভরপুর থাকলেও কিছু কিছু গল্পের সত্যতা ছিল। যেমনঃ "কিয়ো ইশিকাওয়া" একটি আমেরিকান সাবমেরিন থেকে নিক্ষিপ্ত টর্পেডোতে তার বিমান ধ্বংস করেন। এতে করে জাপানীদের একটি জাহাজ নিশ্চিত ধ্বংসের হাত থেকে রক্ষা পায়। সার্জেণ্ট মেজর এ ঘটনার বিষয়ে সেকেণ্ড লেফটেন্যান্টের মাধ্যমে সম্রাটের কাছে জানান এবং তা ইয়াসুকুনি'র প্রতিচ্ছবি হিসেবে মর্যাদা পায়। এ ধরণের গল্পগুলোয় প্রশংসা এবং সম্মানজনক মৃত্যুর কথা উল্লেখ করা হয়। এর ফলে তরুণ জাপানীরা বিশেষ আক্রমণকারী দলের সৈনিক হতে উদ্বুদ্ধ হয় এবং যৌবনে অবস্থান করেই কামিকাযি হতে উৎসাহিত হয়ে মৃত্যুকে বরণ করেছিল। এ সকল গল্পের ন্যায় প্রার্থনা এবং সম্মানজনক মৃত্যুর প্রেক্ষাপটে তরুণ জাপানীরা বিশেষ আক্রমণকারী দলের স্বেচ্ছাসেবী হতে উদ্বুদ্ধ হয়েছিল। তারা বিমান উড্ডয়নের পূর্বে "নাম্বু পিস্তল" অথবা "কাতানা" সাথে নিতো এবং "সাকি" পানীয় গ্রহণ করতো। ক্রমবর্ধমান সূর্য প্রতীকের "হাচিমাকি" নামক একটি মাথায় বাঁধার ফিতা পরিধান করতো তারা। এছাড়াও, একটি "সেনিনবারি" নামে এক ধরণের বেল্টও পরিধান করতো যা ছিল এক হাজার মহিলা কর্তৃক এক ফোঁড়ের সাহায্যে তৈরী করা। তারা মৃত্যুর কবিতা রচনা করাসহ পাঠ করতো যা ছিল ঐতিহ্যবাহী সামুরাইদের প্রথাগত বৈশিষ্ট্য। বিমান চালকেরা তাদের পরিবারের কাছ থেকে আশীর্বাদ নিতেন এবং সামরিক কুচকাওয়াজ গ্রহণ করতেন।


title: কামিকাযি

text: ১,০৩৬ জাপানী সামরিক বাহিনীর কামিকাযি পাইলট চিরান এবং অন্যান্য জাপানী বিমান ঘাঁটি থেকে ওকিনাওয়ার যুদ্ধে অংশগ্রহণ করে মারা যান। তন্মধ্যে ১১জন ছিলেন কোরিয়া'র অধিবাসী।


title: কামিকাযি

text: কিংবদন্তি অনুসারে, নবীন বিমানচালকগণ কামিকাযি মিশনে যাবার সময় প্রায়ই জাপানের দক্ষিণ-পশ্চিম দিকের পর্বত "মাউন্ট কাইমনের" (উচ্চতাঃ ৯২২ মিটার বা ৩,০২৫ ফুট) উপর দিয়ে যেতো। এই পর্বতটিকে "সাতসুমা ফুজি" নামেও ডাকা হয়। এর অর্থ দাঁড়ায় এমন এক পর্বতমালা যা "মাউন্ট ফুজি'র" অনুরূপ কিন্তু তা সাতসুমা অঞ্চলে অবস্থিত। আত্মঘাতী দলের পাইলটেরা তাদের কাঁধ পর্বতটিকে দেখাতেন। জাপানীদের প্রধানভূমির কাছেই দক্ষিণের পর্বতমালাগুলো অবস্থিত। তারা আকাশে ভাসমান অবস্থায় তাদের প্রিয় মাতৃভূমিকে বিদায়সহ পর্বতটিকে সম্মান জানাতেন।


title: কামিকাযি

text: আমামি ওশিমা'র পূর্বে অবস্থিত কিকাইশিমা দ্বীপের অধিবাসীরা বলেন যে, আত্মঘাতী হামলায় জড়িত বিমানচালকেরা আকাশ থেকে ফুল হয়ে মাটিতে পড়ছেন যেন তারা তাদের চূড়ান্ত গন্তব্যে পুণরায় যেতে পারেন। কিংবদন্তি অনুসারে "কিকাইশিমা বিমানবন্দরের" পাশের পাহাড়ে ভুট্টা শষ্যের খামার আছে যা মে মাসের শুরুতে পুষ্পে ভরে যায়।


title: কামিকাযি

text: ঐ সময়ের সাথে জড়িত কিছু বিশিষ্ট জাপানি সামরিক ব্যক্তিত্ব যুদ্ধ পরবর্তীকালে কামিকাযিদের আত্মাহুতি নীতির ব্যাপক সমালোচনা করেন। আইজেএনের অন্যতম প্রভাবশালী হিসেবে "সাবুরো সাকাই" বলেছিলেনঃ


title: সৈয়দ মুর্তাজা আলী

text: সৈয়দ মুর্তাজা আলী (জন্ম:১ জুলাই১৯০২ - মৃত্যু: ৯ আগস্ট ১৯৮১) একজন বাংলাদেশী লেখক, গবেষক এবং ঐতিহাসিক। যিনি বাংলাদেশের সিলেটের ইতিহাস বিষয়ে গবেষণা করেছেন। তাঁর গবেষণা ও লেখালেখীর জন্য তিনি পেয়েছেন বাংলা একাডেমি পুরস্কার এবং তাঁকে মরণোত্তর স্বাধীনতা দিবস পুরস্কারে ভুষিত করা হয়।


title: সৈয়দ মুর্তাজা আলী

text: মুর্তাজা আলীর জন্ম ১৯০২ খ্রিস্টাব্দের ১ জুলাই দেশবিভাগ-পূর্ব সিলেটের অন্তর্গত করিমগঞ্জ শহরে। পৈত্রিক নিবাস অবশ্য হবিগঞ্জ জেলার উত্তরসুর গ্রামে। তিনি মৌলভীবাজারের সাব-রেজিস্ট্রার খান বাহাদুর সৈয়দ সিকান্দার আলীর তিন পুত্রের মধ্যে দ্বিতীয়। তাঁর ছোট ভাই ছিলেন বিখ্যাত রম্য সাহিত্যিক সৈয়দ মুজতবা আলী।


title: সৈয়দ মুর্তাজা আলী

text: মৌলভীবাজার ও সিলেট গভর্নমেন্ট স্কুলে শিক্ষালাভ করে সুরমা উপত্যকার মুসলমান ছাত্রদের মধ্যে ম্যাট্রিক (বর্তমান এসএসসি) পরীক্ষায় প্রথম হওয়ায় সেযুগে (১৯২১ খ্রি.) ১৫ টাকার মাসিক বৃত্তি পান। পরীক্ষায় ম্যাথমেটিক্স, এডিশনাল ম্যাথমেটিক্স ও মেকানিক্স-এ লেটারসহ (৮০% নম্বর) স্টারমার্ক পান। উচ্চ মাধ্যমিকে, মুরারিচাঁদ কলেজ থেকে, বিজ্ঞান বিভাগে পদার্থবিদ্যা, রসায়ন ও গণিতে লেটারসহ স্টারমার্ক পান (১৯২৩ খ্রি.)। ঐতিহ্যবাহী বেকার হোস্টেলে বাস করে কলকাতার প্রেসিডেন্সি কলেজ থেকে বিএসসি (পদার্থবিদ্যায় অনার্স) পরীক্ষায় ১৯২৫ খ্রিস্টাব্দে দ্বিতীয় বিভাগে দ্বিতীয় হন। তারপর এমএসসি (হিট) ও ল' বা আইনশাস্ত্রে একবছর লেখাপড়া করেন।


title: সৈয়দ মুর্তাজা আলী

text: শিক্ষাজীবনের মতো মেধার স্বাক্ষর রাখেন তাঁর কর্মজীবনেও। তৎকালীন আইসিএস পরীক্ষায় বাঙালি মুসলমানদের মধ্যে প্রথম হওয়ার গৌরব অর্জন করলেও তাঁকে চাকরি থেকে বঞ্চিত করা হয়েছিল। পরে ১৯২৬ খ্রিস্টাব্দে আসাম প্রভিন্সিয়াল সিভিল সার্ভিস পরীক্ষায় উত্তীর্ণ হয়ে ঐ বছরই তিনি মৌলভীবাজার মহকুমার ম্যাজিস্ট্রেট হিসেবে যোগদান করেন এবং আনুষ্ঠানিক শিক্ষাগ্রহণের সমাপ্তি ঘটে। তাঁর সুদীর্ঘ কর্মজীবনে কাজ করেছেন অনেক জায়গায়। তন্মধ্যে ১৯৪০-১৯৪৪ খ্রিস্টাব্দ পর্যন্ত সুনামগঞ্জে সাবডিভিশনাল অফিসার হিসেবে দায়িত্ব পালন করেন। এসময় তিনি সুনামগঞ্জ কলেজ প্রতিষ্ঠার উদ্যোগ নেন। ১৯৪৪ খ্রিস্টাব্দে কাজ করেছেন শিলংয়ে শিক্ষা বিভাগের আন্ডার-সেক্রেটারি পদে, এছাড়া তেজপুরে এডিশনাল ডেপুটি কমিশান হিসেবে কাজ করেছেন ১৯৪৬ খ্রিস্টাব্দে। ভারত স্বাধীন হবার অব্যবহিত পূর্বে রেফারেন্ডামের সময় তিনি সিলেটের এ.ডি.এম ছিলেন। এরপর ১৯৪৮ খ্রিস্টাব্দে কুষ্টিয়ার ডিস্ট্রিক্ট ম্যাজিস্ট্রেট হন। ঐ বছরের শেষাংশে ঢাকায় জয়েন্ট সেক্রেটারি হিসেবে হোম ডিপার্টমেন্টে কাজ করেন। ১৯৪৯ খ্রিস্টাব্দে বগুড়ায় ডিস্ট্রিক্ট ম্যাজিস্ট্রেট, পরে কিছুদিন চট্টগ্রামের ডিস্ট্রিক্ট ম্যাজিস্ট্রেট পদেও ছিলেন। তারপর করাচীতে কেন্দ্রীয় পাকিস্তান সরকারের বাণিজ্য মন্ত্রণালয়ের ডেপুটি সেক্রেটারি ছিলেন ১৯৫১-১৯৫৩ খ্রিস্টাব্দ পর্যন্ত। এরপর আবার ঢাকায় বদলি হয়ে প্রথমে জয়েন্ট সেক্রেটারি ও পরে সেক্রেটারি পদে কাজ করেন রেভেন্যু ডিপার্টমেন্টে। তারপর রাজশাহীর ডিভিশনাল কমিশনার হিসেবে ১৯৫৭-১৯৫৯ পর্যন্ত অধিষ্ঠিত থেকে ১৯৫৯ খ্রিস্টাব্দের ১ জানুয়ারি অবসর গ্রহণ করেন। অবসর গ্রহণের পরেও তিনি কয়েকটি পদে দায়িত্ব পালন করেন। ডিস্ট্রিক্ট গেজেটিয়ার উপদেষ্টা পরিষদে প্রথমে সদস্য ও পরে সভাপতি হিসেবে দায়িত্ব পালন করেন। দুই মেয়াদে, প্রথমে ১ আগস্ট ১৯৬৯ থেকে আগস্ট ১৯৭১, এবং পরে পুনরায় মার্চ ১৯৭৫ থেকে মার্চ ১৯৭৭ পর্যন্ত দায়িত্ব পালন করেন বাংলা একাডেমির সভাপতি হিসেবে। তিনি বাংলাদেশ এশিয়াটিক সোসাইটির সভাপতির দায়িত্ব পালন করেন ১৯৭৪ খ্রিস্টাব্দে, এবং মৃত্যুকালেও চেয়ারম্যান ছিলেন বাংলাদেশ প্রেস ইন্সটিটিউটের।


title: সৈয়দ মুর্তাজা আলী

text: মুর্তাজা আলী ১৯৮১ খ্রিস্টাব্দের ৯ আগস্ট রাত ২টার সময় ঢাকার সম্মিলিত সামরিক হাসপাতালে হৃদযন্ত্রের ক্রিয়া বন্ধ হয়ে মারা যান। তারপর তাঁকে বনানী কবরস্থানে দাফন করা হয়।


title: সৈয়দ মুর্তাজা আলী

text: সৈয়দ মুর্তাজা আলী সাহিত্য, গবেষণা, ইতিহাস এবং স্মৃতিচারণামূলক অনেক গ্রন্থ রচনা করেছেন। তাঁর উল্লেখযোগ্য কয়েকটি গ্রন্থ হলো:


title: সৈয়দ মুর্তাজা আলী

text: প্রবন্ধ গবেষণার জন্য তিনি ১৯৭৩ খ্রিস্টাব্দে বাংলা একাডেমী পুরস্কার লাভ করেন। এছাড়াও তাঁর মৃত্যুর পরে বাংলাদেশ সরকার ১৯৮২ খ্রিস্টাব্দে তাঁকে সাহিত্যে মরণোত্তর স্বাধীনতা দিবস পুরস্কারে সম্মানিত করেন।


title: ইনানী সমুদ্র সৈকত

text: ইনানী সমুদ্র সৈকত বঙ্গোপসাগরের একটি উপকূলভূমি যা বিংশ শতাব্দীর শেষভাগে একটি পর্যটন কেন্দ্রে পরিণত হয়। কক্সবাজার জেলার পর্যটন সেক্টরে ইমাজিং টাইগার হচ্ছে ইনানী। বাংলাদেশের কক্সবাজার শহর থেকে প্রায় ২৭ কিলোমিটার দক্ষিণে ও হিমছড়ি থেকে ১৫ কিলোমিটার দূরে অবস্থিত ইনানী প্রবালগঠিত সমুদ্রসৈকত। পশ্চিমে সমুদ্র আর পূর্বে পাহাড়ের এক অপূর্ব জায়গাটি বাংলাদেশের অন্যতম একটি পর্যটন আকর্ষণ। মেরিন ড্রাইভ সড়ক ধরে কক্সবাজার থেকে ইনানী যেতে হয়।


title: ইনানী সমুদ্র সৈকত

text: কক্সবাজার থেকে টেকনাফ পর্যন্ত দীর্ঘ একশো বিশ কিলোমিটার সমুদ্র সৈকতের মধ্যে সবচেয়ে আকর্ষণীয় ইনানী সৈকত।


title: কুড়িল উড়ালসেতু

text: কুড়িল উড়ালসেতু, যা কুড়িল ফ্লাইওভার নামেই সমধিক পরিচিত, ঢাকার কুড়িল মোড়ে, এয়ারপোর্ট সড়ক ও প্রগতি সরণির সংযোগস্থলে, নির্মীয়মান বাংলাদেশের তৃতীয় উড়ালসেতু। অন্য দুটি উড়ালসেতু হলো যথাক্রমে মহাখালি উড়ালসেতু ও খিলগাঁও উড়ালসেতু। সরকারিভাবে এটি অবশ্য কুড়িল বহুমুখী ফ্লাইওভার নামে পরিচিত। প্রকল্পটির লক্ষ্য হচ্ছে ঢাকার সঙ্গে পূর্বাচল নতুন শহরের সংযোগ স্থাপন, বিমানবন্দর সড়ক ও প্রগতি সরণি সংযোগস্থলের যানজট হ্রাস এবং নগরীর উত্তর-পশ্চিম অংশের পরিবহন যোগাযোগ ব্যবস্থার উন্নয়ন। এই সেতুটির নির্মাণ কাজের জন্য প্রাক্কলিত ব্যয় ধরা হয়েছে প্রায় ৩০৬ কোটি টাকা। প্রকল্পটি গণপ্রজাতন্ত্রী বাংলাদেশ সরকারের গৃহায়ণ ও গণপূর্ত মন্ত্রণালয়ের অধীনে বাস্তবায়িত হচ্ছে। প্রকল্পটি বাস্তবায়নের দায়িত্বে নিয়োজিত রয়েছে রাজধানী উন্নয়ন কর্তৃপক্ষ বা রাজউক। দুই বছরমেয়াদী প্রকল্পটি ২০১২ খ্রিস্টাব্দের এপ্রিল মাসে সম্পন্ন হবে বলে প্রাক্কলিত হয়। কিন্তু পরে তা ২০১৩ খ্রিস্টাব্দের ৪ আগস্ট দুপুর ১২টার দিকে জনগণের ব্যবহারের জন্য উন্মুক্ত করে দেয়া হয়।


title: কুড়িল উড়ালসেতু

text: উড়ালসেতুটির নির্মাণ কাজের উদ্বোধন ঘোষণা করেন বাংলাদেশ সরকারের প্রধানমন্ত্রী শেখ হাসিনা ২০১০ খ্রিস্টাব্দের ২ মে। উড়ালসেতুটি নির্মাণে রাজউক-এর নিজস্ব তহবিল থেকে ব্যয় করা হচ্ছে। সেতুটি আরসি গ্রিডার ও পিসি বক্স গ্রিডার উভয় পদ্ধতির মিশ্রণে তৈরি হচ্ছে। পুরো সেতুটির সড়ক-দৈর্ঘ্য হবে ৩.১ কিলোমিটার। সেতুটির উচ্চতা ১৪.৫ মিটার (৪৭.৫৭ ফুট) এবং প্রস্থ ৯.২ মিটার (৩০.১৮ ফুট)। উড়াল সেতুটির মধ্যে থাকবে ৪টি লুপ বা ঘুর্ণি। এর নির্মাণে পাইলিং হবে ২৯২টি, "পায়ার" হবে ৬৭টি। পাইল কেপ হবে ৬৮টি। এই প্রকল্পের অধীনে ৩০০ ফুট প্রশস্ত একটি সংযোগ সড়কও নির্মিত হবে। প্রকল্পটি বাস্তবায়নে প্রকল্পের অধীন প্রচুর জমি সরকার অধিগ্রহণ করে, ফলে উচ্ছেদ করা হয় অনেক স্থাপনা। উড়ালসেতুটির উদ্বোধনকালীন ৩ দশমিক ১ কিলোমিটার দীর্ঘ এই উড়ালসেতুর নির্মাণ খরচ প্রাক্কলিত হয় ৩০৩ কোটি টাকা।


title: কুড়িল উড়ালসেতু

text: উড়ালসেতুটির নির্মাণ কাজ বাস্তবায়নে রয়েছে রাজউক। নির্মাণ কাজে জড়িত রয়েছে "প্রজেক্ট বিল্ডার্স লিমিটেড" নামে একটি ঠিকাদারি প্রতিষ্ঠান। উদ্বোধনের প্রারম্ভলগ্ন থেকেই এর নির্মাণ কাজ জোরেসোরে শুরু হয়। এছাড়া নির্মাণ কাজ ধীরগতিতে চলছে বলেও পত্রপত্রিকায় আশংকা প্রকাশ করা হয়। নির্মাণে ধীরগতির জন্য নির্মাণ প্রতিষ্ঠানের জনবল ও যন্ত্রবলের ঘাটতি এবং রেলওয়ের জমি অধিগ্রহণে জটিলতাকে দায়ী করা হয়। নির্মাণ চলাকালীন রাস্তায় বোটল নেক তৈরি হওয়ায় এসময় রাস্তাগুলোতে প্রতিদিনই তৈরি হয় প্রবল যানজট। কিন্তু ২০১৩ খ্রিস্টাব্দের ৪ আগস্ট উড়ালসেতুর উদ্বোধন হবার পর এই চিত্র পাল্টে যায়, এবং বিনা জ্যামে বিশ্বরোড মোড় পার হতে পারে বিভিন্ন দিক থেকে আসা যানবাহনসমূহ। তবে উদ্বোধনকালীন সময়ে এর চারটি লুপের মধ্যে একটি, দুটি ফুটওভারব্রিজ ও লেকের শেষ পর্যায়ের কাজ ও সৌন্দর্যবর্ধনের কাজ বাকি ছিল (প্রেক্ষিত: ২৪ আগস্ট ১৯:৪০)।


title: দক্ষিণ সুদান

text: দক্ষিণ সুদান বা সাউথ সুদান ( or ), সরকারি নাম রিপাবলিক অফ সাউথ সুদান এবং আগেকার নাম সাউদার্ন সুদান, হল পূর্ব-মধ্য আফ্রিকার একটি রাষ্ট্র। বর্তমান রাজধানী জুবা। এটিই দেশের বৃহত্তম শহর। তবে ভবিষ্যতে দেশের কেন্দ্রস্থলে অবস্থিত রামসিয়েল শহরে রাজধানী স্থানান্তরণের পরিকল্পনা রয়েছে। দক্ষিণ সুদানের পূর্বদিকে ইথিওপিয়া, দক্ষিণপূর্বে কেনিয়া, দক্ষিণে উগান্ডা, দক্ষিণপশ্চিমে কঙ্গো গণতান্ত্রিক প্রজাতন্ত্র, পশ্চিমে মধ্য আফ্রিকান প্রজাতন্ত্র এবং উত্তরে সুদান। শ্বেতনীল নদের সৃষ্ট বিরাট জলাভূমি অঞ্চল এই দেশের অন্তর্গত; এই অঞ্চলটির স্থানীয় নাম "বার আল জাবাল"।


title: দক্ষিণ সুদান

text:
অধুনা দক্ষিণ সুদান ও সুদানের অন্তর্গত ভূখণ্ডটি মুহাম্মদ আলি রাজবংশের শাসনকালে মিশরের অধীনে ছিল। পরে এটি যুক্তরাজ্য ও মিশরের যৌথমালিকানাধীন এলাকায় পরিণত হয়। ১৯৫৬ সালে সুদান স্বাধীন হয়। সুদানের প্রথম গৃহযুদ্ধের পর ১৯৭২ সালে "সাউদার্ন সুদান অটোনমাস রিজিয়ন" (সুদান দক্ষিণাঞ্চলীয় স্বশাসিত এলাকা) গঠিত হয়। ১৯৮৩ সাল পর্যন্ত এই স্বশাসন বজায় ছিল। সুদানের দ্বিতীয় গৃহযুদ্ধের পর ২০০৫ সালে "কমপ্রিহেনসিভ পিস এগ্রিমেন্ট" (সার্বিক শান্তি চুক্তি) সাক্ষরিত হয়। ওই বছরের শেষ দিকে গঠিত হয় "অটোনমাস গভর্নমেন্ট অফ সাউদার্ন সুদান" (সুদান দক্ষিণাঞ্চলীয় স্বশাসিত সরকার)।
২০১১ সালে একটি গণভোটে দক্ষিণ সুদানের ৯৮.৮৩% মানুষ স্বাধীন দক্ষিণ সুদানের পক্ষে মত দেন। এরপর ওই বছর ৯ জুলাই দক্ষিণ সুদান স্বাধীন হয়। এটি রাষ্ট্রসংঘ , আফ্রিকান ইউনিয়ন , এবং ইন্টারগভর্নমেন্টাল অথরিটি অন ডেভেলপমেন্ট-এর একটি সদস্য রাষ্ট্র। ২০১২ সালের জুলাই মাসে, দক্ষিণ সুদান জেনেভা কনভেনশন সাক্ষর করেছে।


title: পটারমোর

text: পটারমোর (ইংরেজিতে Pottermore) জে কে রাউলিং, TH_NK এবং সোনি এর যৌথ উদ্যোগে নির্মিত একটি আসন্ন ওয়েবসাইট। ওয়েবসাইটটি মূলত হ্যারি পটার উপন্যাস সিরিজের সাতটি বইয়ের ই-বুক এবং অডিওবুক সংস্করণ বিক্রি করবে, পাশাপাশি হ্যারি পটারের জাদু দুনিয়ায় উল্লেখিত স্থান, কাল, চরিত্র ও অন্যান্য বিষয়ের জন্য রাউলিং লিখিত প্রায় ১৮০০০ শব্দবিশিষ্ট অতিরিক্ত তথ্য, ব্যাকগ্রাউন্ড ও সেটিংস প্রভৃতি বিষয় অন্তর্ভুক্ত করবে, যা পূর্বে কখনো প্রকাশিত হয় নি। ওয়েবসাইটটি ৩১ জুলাই ২০১১ (রাউলিং এবং তার সৃষ্ট চরিত্র হ্যারি পটারের জন্মদিন) নিবন্ধীকরণ সম্পন্ন করা প্রথম এক মিলিয়ন ভক্তদের জন্য এবং ১ অক্টোবর ২০১১ সকলের জন্য উন্মুক্ত করা হবে।


title: পটারমোর

text: ২০১১ সালের জুন মাসে সর্বপ্রথম একটি ওয়েবপেজে প্রকল্পটি ঘোষিত হয়। ওয়েবপেজে ইউটিউব চ্যানেলের একটি লিঙ্ক সংযুক্ত করা হয় যেখানে ওয়েবসাইটটির জন্য কাউন্টডাউন দেখানো হয়। ২৩ জুন রাউলিং একটি ইউটিউব ভিডিওর মাধ্যমে সাইটটির কিছু বিবরণ প্রকাশ করেন।


title: পটারমোর

text: ব্যবহারকারীরা ভিন্ন আঙ্গিকের পঠন অভিজ্ঞতা অথবা "মুহূর্ত"- এর সঙ্গে অংশগ্রহণ করতে পারবে যার সূচনা হবে প্রথম বই "হ্যারি পটার অ্যান্ড দ্য ফিলোসফার্স স্টোন" দিয়ে। একটি ব্যবহারকারী নাম নির্বাচনের মাধ্যমে, ব্যবহারকারীরা সাইটটির অধ্যায়সমূহে হ্যারিকে "অনুসরণ" করার অভিজ্ঞতা লাভ করতে পারবে। অন্যান্য বিষয়ের মধ্যে, ব্যবহারকারীর ডায়াগন অ্যালি ভ্রমণ করতে পারবে, যে কোন একটি হগওয়ার্টস হাউজের সদস্য হতে পারবে এবং বিভিন্ন জাদুমন্ত্র শিখতে সক্ষম হবে। কিভাবে এসব ওয়েবসাইটটিতে অন্তর্ভুক্ত হবে তা এখনও অজানা। তবে এধরনের অনলাইন বই পাঠের অভিজ্ঞতার যৌক্তিকতার ব্যাপারে অনলাইন বই বিক্রেতা প্রতিষ্ঠান যেমন আমাজন তাদের উদ্বেগ প্রকাশ করেছে।


title: মাগল

text: মাগল (ইংরেজিতে Muggle) বলতে, জে কে রাউলিং রচিত "হ্যারি পটার" উপন্যাস সিরিজে, জাদুক্ষমতাহীন সাধারণ মানুষ, অর্থাৎ যারা জাদুবিশ্বের অন্তর্ভুক্ত নয় তাদের বোঝায়। স্কুইব এবং মাগল-বর্ন এর সাথে মাগলদের পার্থক্য আছে। স্কুইব বলতে বোঝায় এমন মানুষকে যাদের পিতামাতা জাদুকর অথচ তাদের নিজেদের জাদুক্ষমতা নেই, অর্থাৎ জাদুকর নয়। মাগল-বর্ন স্কুইবের বিপরীত, অর্থাৎ মাগলবর্ন বলতে এমন জাদুকর ও ডাইনীদের বোঝায় যাদের পিতামাতার কোন জাদুক্ষমতা ছিল না, অথচ তারা নিজেরা জাদুকর। মাগল শব্দটি সর্বপ্রথম দেখা যায় প্রথম বই "হ্যারি পটার অ্যান্ড দ্য ফিলোসফার্স স্টোন" এর প্রথম অধ্যায়ে, যখন বেগুনী আলখাল্লা পরিহিত একজন অদ্ভুত লোক হ্যারির আঙ্কেল ভার্নন ডার্সলিকে "মাগল" বলে সম্বোধন করেছিল। মাগল শব্দটির অস্তিত্ব হ্যারি পটারের আগেও লক্ষ্য করা যায়, তবে তা অপ্রচলিত ছিল।


title: মাগল

text: হ্যারি পটার বইগুলোতে "মাগল" শব্দটি অনেক সময় নিন্দাসূচক অর্থে ব্যবহৃত হয়েছে। যেহেতু মাগল বলতে এমন কোন ব্যক্তিকে বোঝায় যে জাদুসম্প্রদায়ের সদস্য নয়, সেহেতু মাগলরা জাদুকর এবং ডাইনীদের দৃষ্টিতে সাধারণ মানুষ হিসেবে বিবেচিত হয়। রাউলিং এর মতে, হগওয়ার্টস স্কুলের এক চতুর্থাংশ ছাত্রছাত্রীই মাগলবর্ন অর্থাৎ তাদের বাবা-মা মাগল। এছাড়া আরো অনেকে রয়েছে যাদের বাবা-মায়ের মধ্যে অন্তত একজন মাগল ও অপরজন জাদুকর। এদেরকে বলা হয় হাফ-ব্লাড। এছাড়া কোন জাদুকরের সাম্প্রতিক পূর্বপুরুষদের মধ্যে কোন মাগল থাকলে তাদেরকেও হাফ-ব্লাড বলা হয়।


title: মাগল

text: "হ্যারি পটার" বইসমূহে, মাগলরা জাদুবিশ্বের অস্তিত্ব সম্পর্কে সম্পূর্ণরূপে অজ্ঞ এবং তারা জাদুবিদ্যার অস্তিত্বে বিশ্বাস করে না। যদিবা কখনো কখনো কোন মাগল ঘটনাক্রমে জাদুর অস্তিত্ব সম্পর্কে অবগত হয়, তাহলে সাথে সাথে জাদু মন্ত্রণালয় অবলিভিয়েটরদের পাঠিয়ে দেয়। তাদের কাজ হল মাগলদের স্মৃতি থেকে ঐ ঘটনাটি মেমোরি চার্মের মাধ্যমে মুছে দেয়া, যাতে উক্ত মাগল সেই ঘটনাটি সম্পূর্ণভাবে ভুলে যায়।


title: মাগল

text: কিছু কিছু মাগল অবশ্য জাদুবিশ্বের অস্তিত্ব সম্পর্কে অবগত। এদের মধ্যে রয়েছে জাদুক্ষমতাসম্পন্ন ছেলেমেয়েদের বাবা-মা যেমন- হারমায়োনি গ্রেঞ্জার এর পিতামাতা, মাগল প্রধানমন্ত্রী (গ্রেট ব্রিটেন এর বর্তমান ও পূর্ববর্তী প্রধানমন্ত্রী), ডার্সলি পরিবার (হ্যারির একমাত্র জীবিত আত্মীয়) এবং জাদুকর ও ডাইনীদের পরিবারের অ-জাদুকর সদস্যরা।


title: মাগল

text: রাউলিং বলেছেন, তিনি "মাগ" শব্দটি থেকে "মাগল" শব্দটি তৈরি করেছেন। "মাগ" একটি ইংরেজি শব্দ, যার অর্থ সহজে বোকা বানানো যায় এমন কেউ।"মাগল" শব্দটি বর্তমানে অন্যান্য বিভিন্ন ক্ষেত্রে ব্যবহৃত হয়ে থাকে, এবং এর অর্থ হ্যারি পটার সিরিজের বইসমূহের প্রায় সমার্থক। হ্যারি পটারে মাগল (Muggle) শব্দটির প্রথম অক্ষর বড় হাতের হলেও অন্যান্য ক্ষেত্রে সাধারণত ছোট হাতের লেখা হয়।


title: কুমিল্লা সিটি কর্পোরেশন

text: কুমিল্লা সিটি কর্পোরেশন বাংলাদেশের একটি সিটি করপোরেশন প্রশাসন ও স্বায়ত্তশাসিত প্রতিষ্ঠান। এই প্রশাসন কুমিল্লা জেলার কেন্দ্রে অবস্থিত কুমিল্লা মহানগরীর উন্নয়ন ও রক্ষনাবেক্ষণ কর্মকান্ড পরিচালনা করে থাকে।


title: কুমিল্লা সিটি কর্পোরেশন

text: এই সিটি কর্পোরেশনের কার্যক্রম প্রায় ৫৩ দশমিক ০৪ বর্গ কিলোমিটার আয়তনের ২৭টি ওয়ার্ড বিশিষ্ট কুমিল্লা মেগাসিটির মধ্যে বিস্তৃত, যার আওতায় পাঁচ লক্ষাধিক মানুষ বসবাস করে। এই প্রতিষ্ঠানটিতে আগে কুমিল্লা পৌরসভা ও কুমিল্লা সদর দক্ষিণ পৌরসভা নামে দুটি পৌরসভা ছিল। ১০ জুলাই, ২০১১ তারিখে বাংলাদেশের স্থানীয় সরকার মন্ত্রণালয় এক অধ্যাদেশ জারি করে প্রশাসন পৌরসভা দুটিকে একটি সিটি কর্পোরেশনের মর্যাদা দেয়।


title: কুমিল্লা সিটি কর্পোরেশন

text: ১৭৯০ সালে তৎকালীন ত্রিপুরা জেলা প্রশাসন গঠনের মধ্য দিয়ে আজকের কুমিল্লা পৌর প্রশাসনের ইতিহাস শুরু হয়েছিল। ১৯৪৭ সালের দেশ বিভাগের সময়ে মূল ত্রিপুরা জেলা ভারতের নব গঠিত ত্রিপুরা রাজ্যে অন্তর্ভুক্ত হয় এবং তৎকালীন পাকিস্তানের অন্তর্ভুক্ত কুমিল্লা অংশে নতুন কুমিল্লা জেলা প্রশাসন প্রতিষ্ঠিত হয়। অধুনা ব্রাহ্মণবাড়িয়া ও চাঁদপুর জেলা তখন কুমিল্লা জেলার অন্তর্ভুক্ত দুটি উপ প্রশাসনের আওতাধীন ছিল।


title: কুমিল্লা সিটি কর্পোরেশন

text: ১৮৯০ দশকে মাঝামাঝি সময়ে প্রতিষ্ঠিত কুমিল্লা পৌরসভা ছিল কুমিল্লা পৌর শহরের প্রথম প্রশাসনিক প্রতিষ্ঠান। এটির নির্বাহী প্রধান নাগরিকদের সরাসরি ভোটে নির্বাচিত হতেন।


title: কুমিল্লা সিটি কর্পোরেশন

text: সিটি কর্পোরেশন আত্মপ্রকাশের আগে কুমিল্লা পৌর শহর প্রায় ১২৫ বছরের অধিক সময় যাবত পৌরসভার দ্বারা নিয়ন্ত্রিত হয়ে আসছিল। এই সময়ে কুমিল্লার রাজনৈতিক ও ব্যবসায়িক গুরুত্ব এবং জনসংখ্যা উভয়ই বৃদ্ধি পেয়েছে। এই অবস্থায় ২০ আগস্ট, ২০০৯ তারিখে স্থানীয় সরকার মন্ত্রণালয়ের কাছে কুমিল্লা পৌরসভা ও কুমিল্লা সদর দক্ষিণ পৌরসভাকে সিটি কর্পোরেশনে রূপান্তরের জন্য কুমিল্লা জেলা প্রশাসনের তরফ থেকে একটি আবেদন পাঠানো হয়।


title: কুমিল্লা সিটি কর্পোরেশন

text: এই আবেদনের ভিত্তিতে ৪ মার্চ, ২০১১ তারিখে স্থানীয় সরকার মন্ত্রণালয়ের এক অভ্যন্তরীণ বৈঠকে বিদ্যমান পৌরসভা প্রশাসনগুলোর মাঝে গুরুত্বপূর্ণ চারটিকে সিটি কর্পোরেশনে উত্তীর্ণ করার সিদ্ধান্ত নেয়া হয়।


title: কুমিল্লা সিটি কর্পোরেশন

text: ২৩ জুন, ২০১১ তারিখে স্থানীয় সরকার মন্ত্রণালয়ের এক আনুষ্ঠানিক ঘোষণার মধ্য দিয়ে কুমিল্লা পৌরসভা ও কুমিল্লা সদর দক্ষিণ পৌরসভার অস্তিত্ব বিলুপ্ত ঘোষণা করা হয়। এই সিদ্ধান্তটি ছিল কুমিল্লা সিটি কর্পোরেশন গঠনের উদ্দেশ্যে চূড়ান্ত সরকারি পদক্ষেপ।


title: কুমিল্লা সিটি কর্পোরেশন

text: পরে ১০ জুলাই, ২০১১ তারিখে স্থানীয় সরকার মন্ত্রণালয়ে থেকে এক প্রজ্ঞাপন জারি করে কুমিল্লা সিটি কর্পোরেশন গঠন ও এর কার্যক্রম আরম্ভের ঘোষণা দেয়া হয়।


title: আনন্দ কুমারস্বামী

text: আনন্দ কুমারস্বামী (), "Ānanda Kentiś Kumāraswāmī", () :


title: আনন্দ কুমারস্বামী

text: জয়পতাকা স্বামী


title: সৈয়দ মোস্তফা কামাল

text: সৈয়দ মোস্তফা কামাল(জন্ম: জানুয়ারি ২৫, ১৯৪৩, মৃত্যু: ডিসেম্বর ২০, ২০১৩ ইংরেজি ) একজন বাংলাদেশি লেখক, ঔপন্যাসিক, গবেষক, ঐতিহাসিক।।


title: সৈয়দ মোস্তফা কামাল

text: সৈয়দ মোস্তফা কামালের জন্ম ২৫ শে জানুয়ারি ১৯৪৩ ইংরেজি সনে, হবিগঞ্জ সদর উপজেলার মসাজান গ্রামে। তাঁর পিতা সৈয়দ মসদ্দর আলী, মাতা সৈয়দা খোদেজা খাতুন। হযরত শাহ জালালের সঙ্গী-অনুসারী তরফ বিজয়ী সিপাহসালার সৈয়দ নাসিরুদ্দীনের বংশধর তিনি। কথিত আছে, সিপাহসালার সৈয়দ নাসিরুদ্দীনের বংশে অনেক কীর্তিমান পুরুষদের জন্ম হয়। যাঁদের মধ্যে বাংলা সাহিত্য বিষয়ে পরিচিত: সৈয়দ মুসা, মধ্যযুগের মহাকবি সৈয়দ সুলতান, ঐতিহাসিক সৈয়দ মুজতবা আলী, সৈয়দ মোস্তফা আলী, সৈয়দ মুর্তাজা আলী সৈয়দ মোস্তফা কামাল বিশেষ উল্লেখযোগ্য


title: সৈয়দ মোস্তফা কামাল

text: কর্মজীবন শুরু হয় শিক্ষক হিসেবে। ইসলামিক ফাউন্ডেশন সিলেট জেলা কার্যালয়ের কর্মকর্তা ছিলেন বাইশ বছর (১৯৮২-২০০৪ খ্রিষ্টাব্দ) পর্যন্ত।


title: সৈয়দ মোস্তফা কামাল

text:
এযাবৎ তাঁর রচিত ও প্রকাশিত গ্রন্থের সংখ্যা ৬৩ টি। যার মধ্যে গবেষণা বিষয়ে ২২ টি, নবী জীবনী ২ টি, নাটক ২ টি, রম্য রচনা ২টি, পুথিঁকাব্য ৩টি, আত্মজৈবনিক ২টি, বিবিধ ৮টি।
গবেষনা গ্রন্থঃ


title: সৈয়দ মোস্তফা কামাল

text: ইসলামি গ্রন্থ


title: সৈয়দ মোস্তফা কামাল

text:
আত্মজৈবনিক ও জীবনী গ্রন্থ
নাটক ও রম্যরচনা
শিক্ষা বিষয় গ্রন্থ


title: সৈয়দ মোস্তফা কামাল

text:
সাহিত্য ও গবেষণার জন্য ১৯৮৯ সালে মৌলভীবাজার পৌরসভা সাহিত্য পুরস্কার, বাংলাদেশ ন্যাশনাল স্টুডেন্ট এওয়াড, লন্ডন সাহিত্য পুরস্কার ১৯৮৯ খ্রিঃ, রাগীব-রাবেয়া সাহিত্য পুরস্কার ২০০২ খ্রিঃ এবং ২০০৮ সালে বাংলাদেশ লেখক ফোরাম ঢাকা কর্তৃকঃ শহীদ তিতুমীর জাতীয় পুরস্কার (স্বর্ণ পদক) লাভ, জালালাবাদ যুব ফোরাম অমর একুশে পদক ১৯৯১ খ্রিঃ ও ২০০৯ সালে ভাষাসৈনিক সাহিত্যিক মতিন উদ্দীন আহমদ জাদুঘর, সিলেটঃ "সার্টিফিকেট অব এপ্রিসিয়েশন লাভা করেন। এছাড়া ১৯৯৬ সালে "দি আমেরিকান বায়োগ্রাফিক্যাল ইন্সটিটিউশন রিসার্চ এসোসিয়েশন কর্তৃকঃ মানপত্র ১৯৯৬ পেয়েছেন ।
সৈয়দ মোস্তফা কামালের জীবন ও সাহিত্য কর্মের উপর 'মুল্যায়নের মানদণ্ডে' "সৈয়দ মোস্তফা কামাল" শিরোনামে প্রবন্ধ ও গ্রন্থ লিখেছেন মোহাম্মদ জুবায়ের, সাংবাদিক আহমদ ফারুক, গবেষক হারুন আকবর সহ ৩০ জন কবি সাহিত্যিক, সাংবাদিক, লেখক ও গবেষক


title: ২০০৮ মুম্বই জঙ্গি হামলা

text: ২০০৮ মুম্বই জঙ্গি হামলা (যা সাধারণত ছাব্বিশে নভেম্বর বা ২৬/১১ নামে পরিচিত) হল পাকিস্তান থেকে জলপথে অনুপ্রবেশকারী কয়েকজন ইসলামী জঙ্গি কর্তৃক ভারতের বৃহত্তম শহর মুম্বইতে সংঘটিত ১০টিরও বেশি ধারাবাহিক গুলিচালনা ও বোমাবিস্ফোরণের ঘটনা। এই হামলার জন্য যে সব জঙ্গিরা তথ্যসংগ্রহ করত, তারা পরে স্বীকার করেছে যে পাকিস্তানের গুপ্তচর সংস্থা ইন্টার-সার্ভিসেস ইন্টেলিগেন্স (আইএসআই) তাদের মদত জোগাত। ২০০৮ সালের ২৬ নভেম্বর থেকে ২৯ নভেম্বর পর্যন্ত এই হামলা চলে। ঘটনায় ১৬৪ জন নিহত ও কমপক্ষে ৩০৮ জন আহত হন। সারা বিশ্বে এই ঘটনা তীব্রভাবে নিন্দিত হয়।


title: ২০০৮ মুম্বই জঙ্গি হামলা

text: সন্ত্রাসীরা করাচি বন্দর থেকে যাত্রা শুরু করে। তারা গভীর সাগর পর্যন্ত একই জাহাজে ছিল। এরপর তারা একটি ভারতীয় মাছ ধরার নৌকা ছিনতাই করে এবং মুম্বাই উপকূলে এসে এর নাবিককে হত্যা করে।


title: ২০০৮ মুম্বই জঙ্গি হামলা

text: আটটি হামলা ঘটে দক্ষিণ মুম্বইয়ে। জায়গাগুলি হল ছত্রপতি শিবাজী টার্মিনাস, ওবেরয় ট্রাইডেন্ট, the Taj Mahal Palace & Tower, লিওপোল্ড ক্যাফে, কামা হাসপাতাল (মহিলা ও শিশুদের হাসপাতাল), নরিম্যান হাইস ইহুদি কমিউনিটি সেন্টার, মেট্রো অ্যাডল্যাবস, এবং "টাইমস অফ ইন্ডিয়া" ভবন ও সেন্ট জেভিয়ার্স কলেজের পিছনের একটি গলি। এছাড়া মুম্বইয়ের বন্দর এলাকার মাজাগাঁও ও ভিলে পার্লের একটি ট্যাক্সির মধ্যেও বিস্ফোরণ ঘটে। ২৮ নভেম্বর সকালের মধ্যেই মুম্বই পুলিশ ও অন্যান্য রক্ষীবাহিনী তাজ হোটেল ছাড়া অন্য সব আক্রান্ত স্থান সুরক্ষিত করে ফেলে। ২৯ নভেম্বর ভারতের জাতীয় রক্ষী বাহিনী (এনএসজি) তাজ হোটেলে আশ্রয়গ্রহণকারী অবশিষ্ট জঙ্গিদের হত্যা করে (এই অপারেশনটির নাম ছিল অপারেশন ব্ল্যাক টর্নেডো) শহরকে জঙ্গিমুক্ত করে।


title: ২০০৮ মুম্বই জঙ্গি হামলা

text: হামলার দিনে ২৬ নভেম্বর ২০০৮ পাকিস্তানের পররাষ্ট্রমন্ত্রী শাহ মোহাম্মদ কোরেশি ভারত সফরে আসেন তৎকালীন পররাষ্ট্রমন্ত্রী প্রণব মুখার্জির আমন্ত্রণে। ওঠেন দিল্লির হায়দরাবাদ ভবনে। পরেরদিন চণ্ডীগড়ে মধ্যাহ্নভোজে তাদের একত্র হবার কথা ছিল। রাতে প্রণব মুখার্জী মুম্বাই হামলার খবর পান। প্রণব তাঁর চণ্ডীগড় যাওয়া বাতিল করে দেন । তিনি কোরেশিকে নিজ দেশে ফিরে যেতে পরামর্শ দেন। পাকিস্তান বিমানবাহিনীর একটি বিমান এসে কোরেশিকে নিয়ে যায় ।


title: ২০০৮ মুম্বই জঙ্গি হামলা

text: জীবিত অবস্থায় ধৃত একমাত্র জঙ্গি আজমল কাসাব জেরার মুখে স্বীকার করে, জঙ্গিরা ছিল পাকিস্তানি সংগঠন লস্কর-ই-তৈয়বার সদস্য। উক্ত সংগঠনটিকে ভারত, পাকিস্তান, মার্কিন যুক্তরাষ্ট্র, যুক্তরাজ্য ও রাষ্ট্রসংঘ জঙ্গি-সংগঠনের তালিকাভুক্ত করে রেখেছে। ভারত সরকার জানায়, হামলাকারীরা পাকিস্তান থেকে এসেছিল এবং তাদের নিয়ন্ত্রণও করা হয়েছিল পাকিস্তান থেকে।


title: ২০০৮ মুম্বই জঙ্গি হামলা

text: ২০০৯ সালের ১লা জানুয়ারি, তৎকালীন স্বরাষ্ট্রমন্ত্রী শিবরাজ পাটিল কে সরিয়ে দেয়া হয়। সোনিয়া গান্ধী প্রণব মুখার্জীকে স্বরাষ্ট্র মন্ত্রণালয়ের দায়িত্ব নিতে বলেন। শেষপর্যন্ত পালানিয়াপ্পন চিদম্বরম দায়িত্ব নেন।


title: ২০০৮ মুম্বই জঙ্গি হামলা

text: ২০০৯ সালের ৭ জানুয়ারি, পাকিস্তানের তথ্যমন্ত্রী শেরি রহমান সরকারিভাবে স্বীকার করে নেন যে, আজমল কাসভ পাকিস্তানের নাগরিক।


title: ২০০৮ মুম্বই জঙ্গি হামলা

text: ২০০৯ সালের ১২ ফেব্রুয়ারি, পাকিস্তানের আভ্যন্তরিণ বিষয় মন্ত্রী রহমান মালিক বলেন, হামলার পরিকল্পনা করা হয়েছিল পাকিস্তানেই।


title: ২০০৮ মুম্বই জঙ্গি হামলা

text: ২০১০ সালের ৬ মে, একটি বিশেষ আদালত পাঁচটি অপরাধের জন্য আজমল কাসভকে মৃত্যুদণ্ড দেয়।


title: ২০০৮ মুম্বই জঙ্গি হামলা

text: উইকিলিকসেই এই হামলার সঙ্গে আইএসআই-এর যোগসূত্রের কথা উল্লেখ করা হয়।


title: জেনেভা কনভেনশন

text: যুদ্ধ-উপদ্রুত ও যুদ্ধে ক্ষতিগ্রস্ত মানুষের সাথে জনহিতকর আচরণের জন্য যে আন্তর্জাতিক আইন রয়েছে, তার একটি মানদণ্ড নির্ধারণ করেছে জেনেভা কনভেনশন (জেনেভা কনভেনশনস)। এতে চারটি আনুষ্ঠানিক চুক্তি ও তিনটি বাড়তি প্রটোকল রয়েছে। বস্তুত, একবচন শব্দ হিসেবে "জেনেভা কনভেনশন" ১৯৪৯ সালের একটি সন্ধিপত্রকে নির্দেশ করে, যেটি সম্পাদিত হয়েছিল দ্বিতীয় বিশ্বযুদ্ধ পরবর্তী প্রতিক্রিয়া ও এর ফলাফল হিসেবে। এই সন্ধিপত্রেই চতুর্থ চুক্তিটি যোগ করা হয় ও প্রথম তিনটি চুক্তির (১৮৬৪, ১৯০৬, ১৯২৯) হালনাগাদ করা হয়। চতুর্থ জেনেভা কনভেনশনের (১৯৪৯) বিভিন্ন অনুচ্ছেদে যুদ্ধকালীন সময়ে বা সামরিক সংঘাতে ধৃত ব্যক্তির মৌলিক অধিকারসমূহ নির্দিষ্টভাবে ও বিশদ ভাষায় নিরূপণ করা হয়েছে। এতে প্রতিষ্ঠিত হয়েছে আহতদের এবং যুদ্ধাঞ্চল ও এর কাছাকাছি এলাকায় বেসামরিক নাগরিকদের সুরক্ষার ব্যবস্থা। ১৯৪৯ সালের এই চুক্তিগুলোকে সম্পূর্ণরূপে অথবা রিজার্ভেশনসহ (একটি চুক্তির কার্যধারা মুলতুবি রাখার প্রক্রিয়া) আনুষ্ঠানিকভাবে অনুমোদন করেছে ১৯৪ টি দেশ।


title: জেনেভা কনভেনশন

text: "জেনেভা কনভেনশন" যেহেতু যুদ্ধ-সংশ্লিষ্ট মানুষের বিষয়ে, তাই এর অনুচ্ছেদসমূহে যুদ্ধ ও যুদ্ধে অস্ত্রের ব্যবহার সম্পর্কে যথোচিত নির্দেশ দেয়া হয়নি। এই দুইটি প্রসঙ্গ মূলত হেগ কনভেনশনের বিষয়বস্তু (প্রথম হেগ কনফারেন্স ১৮৯৯ সালে ও দ্বিতীয় হেগ কনফারেন্স ১৯০৭ সালে সম্পাদিত হয়)। এছাড়াও, রাসায়নিক ও জীবাণু যুদ্ধ নিয়ে নির্দেশনা রয়েছে জেনেভা প্রটোকলে (যুদ্ধে শ্বাসরোধকারী, বিষাক্ত ও অন্যান্য গ্যাসের ব্যবহার এবং জীবাণুতাত্ত্বিক যুদ্ধপ্রণালী নিষিদ্ধকরণের জন্য যে প্রটোকল, ১৯২৯)।


title: জেনেভা কনভেনশন

text:
১৮৬২ সালে হেনরী ডুনান্ট যুদ্ধের বিভীষিকা নিয়ে তার "মেমোয়ার অভ সলফেরিনো" বইটি প্রকাশ করেন। তাঁর যুদ্ধকালীন অভিজ্ঞতা তাঁকে নিম্নোক্ত প্রস্তাবগুলো উপস্থাপন করতে উদ্বুদ্ধ করেছিলঃ
প্রথম প্রস্তাবটির কারণে প্রতিষ্ঠা পেল রেডক্রস। আর দ্বিতীয়টি জন্ম দিয়েছিল প্রথম "জেনেভা কনভেনশন"। এই দুইটি অর্জনের জন্য ১৯০১ সালে ফ্রেদেরিক পাসির সাথে যৌথভাবে হেনরী ডুনান্ট নোবেল শান্তি পুরস্কার পান। যুদ্ধক্ষেত্রে আহত ও অসুস্থ সৈনিকদের সার্বিক অবস্থার উন্নতির লক্ষ্যে প্রথম জেনেভা কনভেনশনটি সম্পাদিত হয়েছিল।


title: জেনেভা কনভেনশন

text: ১৮৬৪ সালের ২২শে আগস্ট মোট বারোটি দেশ প্রথম চুক্তিটির দশটি অনুচ্ছেদ প্রাথমিকভাবে গ্রহণ করে। এ প্রচারিভাযানে মার্কিন রেডক্রসের প্রতিষ্ঠাতা ক্লারা বার্টন যথেষ্ট প্রভাব রাখেন । অবশেষে ১৮৮২ সালে যুক্তরাষ্ট্র এর অনুমোদন দেয়।


title: জেনেভা কনভেনশন

text: "সমুদ্রস্থ যুদ্ধক্ষেত্রে আহত ও অসুস্থ সৈনিকদের সার্বিক অবস্থার উন্নতির লক্ষ্যে" ১৯০৬ সালের ৬ই জুলাই-এ সম্পাদিত জেনেভা কনভেনশনে দ্বিতীয় চুক্তিটি গৃহীত হয় । এটিই দ্বিতীয় জেনেভা কনভেনশন। এই চুক্তিটিতে সুনির্দিষ্টভাবে সমুদ্রপথে যুদ্ধরত সেনাবাহিনীকে নির্দেশ করা হয়েছে। ১৯২৯ সালের ২৭শে জুলাইয়ে সম্পাদিত "যুদ্ধবন্দিদের সাথে সু-আচরণ ও তাদের চিকিৎসা নিশ্চিতকরণের লক্ষ্যে" তৃতীয় জেনেভা কনভেনশনেও এটি বহাল রাখা হয় এবং কার্যকর হয় ১৯৩১ সালের ১৯শে জুন তারিখে। ন্যুরেমবার্গ ট্রায়ালে যে যুদ্ধাপরাধের ঘটনা প্রকাশ পায় তার প্রতি তীব্র ক্ষোভ থেকে এবং দ্বিতীয় বিশ্বযুদ্ধ পরবর্তী এক শান্তিকামি ও মানবহিতৈষী স্পৃহা দ্বারা উদ্বুদ্ধ হয়ে ১৯৪৯ সালে একের পর এক কনফারেন্স অনুষ্ঠিত হয়। এতে পূর্বের তিনটি জেনেভা কনভেনশনকে হালনাগাদকরণ ও সুনিশ্চিতকরণসহ "যুদ্ধকালীন সময়ে বেসামরিক জনগণ রক্ষার্থে" একটি নতুন ও বিশদ "জেনেভা কনভেনশন" যোগ করা হয়। এটাই ছিল চতুর্থ জেনেভা কনভেনশন।


title: জেনেভা কনভেনশন

text: এই দলিলসমূহের বহু বিস্তারিত ব্যাপ্তিসত্ত্বেও সময়ের সাথে সাথে এর অসম্পূর্ণতা উপলব্ধি করা গেছে। বস্তুত স্নায়ুযুদ্ধের শুরু থেকেই যুদ্ধের ধরন বদলে গেছে, ফলে অনেকেই মনে করেন যে, ১৯৪৯-এর জেনেভা কনভেনশন প্রকৃতপক্ষে এক অধুনা-লুপ্ত বাস্তবতার জন্য প্রযোজ্য। একদিকে বেশিরভাগ সামরিক সংঘাত ছিল অভ্যন্তরীণ যা পরিণত হয়েছিল গৃহযুদ্ধে, আবার অপরপক্ষে বেশিরভাগ যুদ্ধ হয়ে উঠছিল ক্রমবর্ধমানভাবে অসম বা অসঙ্গতিপূর্ণ। তাছাড়া সাম্প্রতিককালের যুদ্ধ ও সংঘাতগুলোতে বেসামরিক জনগণকে উত্তরোত্তর ক্রমবর্ধমান হারে ক্ষতি স্বীকার করতে হচ্ছে, যার ফলে যুদ্ধকালীন সময়ে বেসামরিক সামগ্রী ও জনগণের প্রকৃত সুরক্ষার প্রয়োজন দেখা দিয়েছে। এ প্রয়োজনের প্রেক্ষিতে ১৮৯৯ এবং ১৯০৭-এর হেগ কনভেনশন হালনাগাদ করা হয়েছে এবং এ হালনাগাদকরণ ছিল অতীব প্রয়োজনীয়। এ সমস্ত ঘটনাবলীর পরিপ্রেক্ষিতে ১৯৭৭ সালে দুটি প্রটোকল গৃহীত হয় যা কিনা ১৯৪৯ সালের কনভেনশনকে বাড়তি সুরক্ষার ব্যবস্থাসহ আরও সম্প্রসারিত করেছে। ২০০৫ সালে সংক্ষিপ্ত তৃতীয় প্রটোকলটি যুক্ত হয় যা চিকিৎসা সেবার নিরাপত্তামূলক প্রতীক চিহ্ণের জন্য রেডক্রস ও রেডক্রিসেন্ট-এর প্রতীকচিহ্ণের বিকল্প হিসাবে প্রতিষ্ঠা করে রেডক্রিস্টাল। এই প্রতীকটি সেই সব দেশের জন্য প্রযোজ্য যারা রেডক্রস ও রেডক্রিসেন্টের প্রতীকচিহ্ণকে আপত্তিকর মনে করে।


title: জেনেভা কনভেনশন

text: জেনেভা কনভেনশনে যে সব বিধি যুক্ত হয়েছে তা যুদ্ধ বা সামরিক সংঘাতের সময়ে প্রয়োগযোগ্য এবং এই আইন বা বিধিসমূহ সেই ব্যক্তিবর্গকে রক্ষার চেষ্টা করে যারা সংঘাত বা বৈরিতায় লিপ্ত নয় অথবা যারা সংঘাত ও বৈরিতায় আর অংশগ্রহণ করছে না, যেমনঃ


title: জেনেভা কনভেনশন

text: আন্তর্জাতিক কূটনীতিতে "কনভেনশন" শব্দটি সম্মেলন এর সাধারণ অর্থে ব্যবহৃত হয় না। বরং এই শব্দটি কূটনীতিতে "আন্তর্জাতিক চুক্তি" বা সন্ধিপত্র হিসাবে ব্যবহৃত হয়। ১৯৪৯ সালে প্রথম তিনটি জেনেভা কনভেনশনের পরিমার্জন ও সম্প্রসারণ করা হয় এবং এতে চতুর্থ কনভেনশনটি যোগ করা হয়।


title: জেনেভা কনভেনশন

text: এই কনভেনশনগুলোর সমষ্টিকেই বলা হয় "১৯৪৯ এর জেনেভা কনভেনশনসমূহ" বা সাধারণভাবে "জেনেভা কনভেনশন"।


title: জেনেভা কনভেনশন

text: ১৯৪৯ এর কনভেনশনকে তিনটি সংশোধনী প্রটোকলসহ কিছুটা পরিবর্তন করা হয়ঃ


title: জেনেভা কনভেনশন

text: যুদ্ধ বা সামরিক সংঘাতের সময়ে সেইসব রাষ্ট্রের জন্যই জেনেভা কনভেনশন প্রযোজ্য যারা এর আনুষ্ঠানিক স্বীকৃতি দিয়েছে। এর ২ এবং ৩ নং অনুচ্ছেদে জেনেভা কনভেনশনের প্রয়োগযোগ্যতা স্পষ্ট ও সুনির্দিষ্টভাবে ব্যাখ্যা করা হয়েছে। যদিও এই প্রয়োগযোগ্যতার বিষয়টি কিছু বিতর্কেরও জন্ম দিয়েছে। যে সময়ে জেনেভা কনভেনশনের প্রয়োগ হবে, সে সময়টিতে আন্তর্জাতিক আইন মেনে চলার লক্ষ্যে সরকারকে একটি নির্দিষ্ট পর্যায় পর্যন্ত রষ্ট্রের সার্বভৌম ক্ষমতা অবশ্যই ছেড়ে দিতে হবে। এই আইন কোনো দেশের সংবিধান বা তার সাংস্কৃতিক মূল্যবোধের সাথে পুরোপুরি সুসংগত না-ও হতে পারে। ফলে জেনেভা কনভেনশনের চুক্তিগুলো ব্যক্তিপর্যায়ে জনগণের দিকে সাহায্যের হাত বাড়িয়ে দেওয়া সত্ত্বেও রাজনৈতিক চাপের কারণে কোনো কোনো সরকার এর দায়-দায়িত্ব গ্রহণে অনীহা প্রদর্শন করতে পারে।


title: জেনেভা কনভেনশন

text: এই ধারা অনুযায়ী, "আন্তর্জাতিক" সংঘাতের প্রতিটি ক্ষেত্রেই জেনেভা কনভেনশনের প্রয়োগ হবে। তবে এটি সেসব ক্ষেত্রেই প্রযোজ্য যেখানে যুদ্ধরত জাতিগুলোর মধ্যে কমপক্ষে একটি দেশ জেনেভা কনভেনশনের অনুমোদন দিয়েছে। প্রাথমিকভাবেঃএছাড়াও প্রটোকল ১ এর ১ নং ধারা অনুযায়ী ঔপনিবেশিক শাসন ও বিদেশী দখলদারিতার বিরুদ্ধে সামরিক সংঘাতও আন্তর্জাতিক সংঘাত হিসাবে বিবেচিত হবে।


title: জেনেভা কনভেনশন

text: যখন আন্তর্জাতিক সংঘাতের মানদণ্ড নিশ্চিত করা যাবে, তখনই জেনেভা কনভেনশনের সম্পূর্ণ সুরক্ষার প্রয়োগের ব্যাপারটি বিবেচনা করা হবে।


title: জেনেভা কনভেনশন

text: এই ধারা অনুযায়ী, একটিমাত্র দেশের সীমানার ভেতরে সীমাবদ্ধ এবং প্রকৃতিতে আন্তর্জাতিক নয় এ রকমের সামরিক সংঘাতের জন্যেও যুদ্ধ-সম্পর্কিত কনভেনশনের ন্যূনতম কিছু বিধি প্রযোজ্য। উল্লেখ্য, এ ধারাটির প্রয়োগযোগ্যতা নির্ভর করে "সামরিক সংঘাত" শব্দটির অর্থের ওপরে। যেমন, এর প্রয়োগ হবে সরকার এবং বিদ্রোহী বাহিনীর সংঘাতে, অথবা দুইটি বিদ্রোহী বাহিনীর সংঘর্ষে, অথবা অন্য যেকোনো সংঘাতে যা যুদ্ধের বৈশিষ্ট্যগুলোকে ধারণ করেও একটি দেশের সীমানার ভেতরেই সীমাবদ্ধ। মুষ্টিমেয় কিছু লোক একটি পুলিশ স্টেশনে হামলা চালালে তা এই ধারার সাপেক্ষে সামরিক সংঘাত নয়, এ ধরনের ঘটনা শুধুমাত্র আলোচ্য দেশটির আইনের অধীনেই বিবেচিত হবে।


title: জেনেভা কনভেনশন

text: আন্তর্জাতিক নয় এমন সংঘাতময় পরিস্থিতিতে পুরো জেনেভা কনভেনশনের সবকয়টি ধারা বা বিধান প্রয়োগযোগ্য নয়। শুধুমাত্র ৩ নং ধারা এবং প্রটোকল ২ এ অন্তর্ভুক্ত সীমিত কিছু শর্তই এ ধরনের পরিস্থিতিতে প্রয়োগযোগ্য। অন্যথায় কনভেশনের অনেক অনুচ্ছেদ বা শর্তই একটি স্বাধীন সার্বভৌম দেশের অধিকারের সাথে সাংঘর্ষিক হবে, চুক্তির ধারা প্রয়োগ সীমিতকরণের যৌক্তিক ভিত্তি ছিল এটাই। এ ধারাটির শর্তসমূহ প্রযোজ্য হবে এই বিবেচনায় নিচের প্রস্তাবগুলো পাওয়া যায়ঃ


title: জেনেভা কনভেনশন

text: জেনেভা কনভেনশন এবং অন্যান্য চুক্তির সাথে সম্পর্কিত সব বিষয়ের জন্য চূড়ান্ত ট্রাইব্যুনাল হিসাবে রয়েছে জাতিসংঘের নিরাপত্তা পরিষদ। জাতিসংঘ সনদ হলো একটি কনস্টিটিউয়েন্ট ট্রিটি এবং এর ধারাগুলোর প্রতি সদস্য রাষ্ট্রগুলোর বাধ্যবাধকতা রয়েছে। জাতিসংঘ সনদের ২৫ নম্বর এবং অন্যান্য ধারামতে জাতিসংঘের প্রতি আইনি ও নৈতিক বাধ্যবাধকতা হতে হবে অন্যসব চুক্তির প্রতি বাধ্যবাধকতার চেয়ে বেশি ও তা হবে সর্বোচ্চ। তবে নিরাপত্তা পরিষদ কদাচিৎ জেনেভা কনভেনশন সম্পর্কে এর কর্তৃত্ব প্রয়োগ করে, তাই বেশিরভাগ বিষয়েরই সুরাহা হয় আঞ্চলিক চুক্তি অথবা জাতীয় আইনের সাহায্যে।


title: জেনেভা কনভেনশন

text: কনভেনশনে উল্লেখিত "প্রটেক্টিং পাওয়ার" শব্দদ্বয়ের একটি সুনির্দিষ্ট অর্থ আছে। প্রটেক্টিং পাওয়ার বা নিরাপত্তাবিধানকারী শক্তি হলো এমন একটি রাষ্ট্র যেটি একটি নির্দিষ্ট সামরিক সংঘাতে অংশগ্রহণ করছে না, কিন্তু সংঘাতের সাথে সম্পৃক্ত একটি পক্ষের স্বার্থের দিকে খেয়াল রাখতে সম্মত হয়েছে। এই প্রটেক্টিং পাওয়ার, যে কিনা একটি মধ্যস্থতাকারী, সংঘাতে অংশগ্রহণকারী দলগুলোর মধ্যে যোগাযোগের বিষয়টি নিশ্চিত করে। যুদ্ধাঞ্চল পরিদর্শন ও যুদ্ধবন্দীদের সাথে সাক্ষাৎ করে কনভেনশনের প্রয়োগ হচ্ছে কিনা এই ব্যাপারটি পরীক্ষা করাও এর একটি কাজের মধ্যে পড়ে। শুধু তাই নয়, বন্দী, আহত ও বেসামরিক জনগণের পক্ষে প্রটেক্টিং পাওয়ারকে অবশ্যই সোচ্চার হতে হবে।


title: জেনেভা কনভেনশন

text: কনভেনশনের সব চুক্তির লঙ্ঘন গুরুত্বের দিক দিয়ে সমান নয়। সবচেয়ে ভয়ানক অপরাধগুলোকে "গুরুতর চুক্তিভঙ্গ" হিসাবে বিবেচনা করা হয় এবং এ থেকে যুদ্ধাপরাধের একটি আইনি সংজ্ঞাও পাওয়া যায়। কনভেনশন সুরক্ষা দেবে এমন ব্যক্তির সাথে যে সমস্ত আচরণ দ্বিতীয় ও তৃতীয় জেনেভা কনভেনশনের গুরুতর লঙ্ঘন হিসাবে বিবেচিত হবে তা নিম্নরূপঃএছাড়াও নিম্নোক্ত কাজগুলোও চতুর্থ জেনেভা কনভেনশনের গুরুতর লঙ্ঘন হিসাবে বিবেচিত হবেঃজেনেভা কনভেনশনের চুক্তিগুলোর সাথে সংশ্লিষ্ট দেশগুলোকে অবশ্যই উপরিউক্ত অপরাধগুলোর শাস্তি প্রদান করার লক্ষ্যে আইন প্রণয়ন করতে হবে এবং কার্যক্ষেত্রে সেই আইনের প্রয়োগও ঘটাতে হবে। শুধু তাই নয়, চুক্তিবদ্ধ দেশগুলো জাতীয়তা ও অপরাধ সংঘটনের স্থান নির্বিশেষে উল্লেখিত অপরাধে অভিযুক্তদেরকে অথবা এই সমস্ত অপরাধের আদেশ প্রদানকারী অফিসারদেরকে বিচারের সম্মুখীন করাতে আইনগতভাবে বাধ্য।


title: জেনেভা কনভেনশন

text: ইউনিভার্সাল জুরিসডিকশনের মূলনীতি গুরুতর চুক্তিভঙ্গের ক্ষেত্রেও প্রযোজ্য হবে যখন জাতিসংঘের নিরাপত্তা পরিষদ ইউনিভার্সাল জুরিসডিকশন প্রয়োগের জন্য জাতিসংঘ সনদ থেকে এর কর্তৃত্ব ও আইনসংগত অধিকার ঘোষণা করবে। ঠিক এই কাজটিই নিরাপত্তা পরিষদ করেছিলো যখন তারা কনভেনশন লঙ্ঘনের অভিযোগ তদন্ত করার জন্য ও এর পক্ষে মামলা দায়ের করার জন্য রুয়ান্ডার আন্তর্জাতিক অপরাধ ট্রাইব্যুনাল (আইসিটিআর) এবং যুগোশ্লাভিয়ার আন্তর্জাতিক অপরাধ ট্রাইব্যুনাল (আইসিটিওয়াই) গঠন করে।


title: জেনেভা কনভেনশন

text: ১৯৪৯ সালে চতুর্থ জেনেভা কনভেনশন সম্পাদনের পর থেকে যুদ্ধ ও যুদ্ধ সংঘটনের প্রকৃতি যদিও নাটকীয়ভাবে বদলে গেছে, তারপরেও এই কনভেনশনগুলোকে আজও আন্তর্জাতিক মানবহিতৈষী আইনের জন্য সমান গুরুত্বপূর্ণ ও অপরিহার্য হিসাবে বিবেচনা করা হয়। এটি নিরাপত্তাবিধান করছে সেই সব যোদ্ধাদের যারা যুদ্ধে অংশগ্রহণ করতে অসমর্থ। শুধু তাই নয়, এই কনভেনশন বেসামরিক জনগণের সুরক্ষার ব্যাপারটিও নিশ্চিত করছে। সাম্প্রতিককালের সব আন্তর্জাতিক সামরিক সংঘাতে কনভেনশনের চুক্তিগুলো কার্যকর করা হয়েছে। এর মধ্যে রয়েছে আফগানিস্তান যুদ্ধ (২০০১ - বর্তমানকাল), ২০০৩ এর ইরাক আগ্রাসন, চেচনিয়া আগ্রাসন (১৯৯৪ - বর্তমানকাল), এবং ২০০৮ এর রাশিয়া-জর্জিয়া যুদ্ধ।


title: সুলতানা নুরুন নাহার

text: সুলতানা নুরুন নাহার বাংলাদেশী-মার্কিন পারমাণবিক জ্যোতিঃপদার্থবিজ্ঞানী। তিনি সক্রিয় ছায়াপথ কেন্দ্রীন থেকে আসা লৌহ রেখার মডেল প্রণয়নের জন্য বিখ্যাত। বর্তমানে কর্মরত আছেন মার্কিন যুক্তরাষ্ট্রের ওহায়ো স্টেট ইউনিভার্সিটির পরমাণবিক জ্যোতিঃপদার্থবিজ্ঞান গবেষণা বিভাগে। তার জন্ম বাংলাদেশের ঢাকায়। বর্তমানে (২০১১) তিনি যুক্তরাষ্ট্রের ওহায়ো প্রদেশের কলাম্বাস শহরে বাস করেন।


title: সুলতানা নুরুন নাহার

text: সুলতানা নুরুন নাহার মনিজা রহমান বালিকা উচ্চ বিদ্যালয় থেকে লেটার মার্কসহ প্রথম শ্রেণীতে এসএসসি পাশ করেন। তিনি সেন্ট্রাল উইমেন্স কলেজ থেকে প্রথম শ্রেণীতে এইচএসসি পাশ করেন। ঢাকা বিশ্ববিদ্যালয় এর পদার্থবিজ্ঞান বিভাগ থেকে ১৯৭৭ সালে বিএসসি (সম্মান) ডিগ্রি অর্জন করেন।। ঢাকা বিশ্ববিদ্যালয়ে অসাধারণ ফলাফলের জন্য কালীদাস বৃত্তি লাভ করেন। উল্লেখ্য, সুলতানা নাহার প্রথম ছাত্রী যিনি পদার্থবিজ্ঞান বিভাগে প্রথম শ্রেণীতে প্রথম স্থান অর্জন করেন। ১৯৭৯ সালে ঢাকা বিশ্ববিদ্যালয় এর তাত্ত্বিক পদার্থবিজ্ঞান বিভাগ থেকে এমএসসি ডিগ্রি অর্জন করেন। ১৯৮২ সালে মিশিগানের ওয়েন স্টেট ইউনিভার্সিটি থেকে কোয়ান্টাম অপ্টিক্সে মাস্টার্স করেন। ১৯৮৭ সালে একই বিশ্ববিদ্যালয় থেকে পিএইচডি করেন।


title: সুলতানা নুরুন নাহার

text: সুলতানা নাহার ২০১১ সালে ক্যাম্ব্রিজ বিশ্ববিদ্যালয় প্রেস থেকে "Atomic Astrophysics and Spectroscopy" নামে একটি বই প্রকাশ করেন।


title: ক্যাথরিন জিটা-জোন্স

text: ক্যাথরিন জিটা-জোন্স (ইংরেজি: Catherine Zeta Jones, জন্ম: ২৫ সেপ্টেম্বর ১৯৬৯) একজন ওয়েলসীয় অভিনেত্রী। মঞ্চ অভিনেত্রী হিসেবে ক্যারিয়ার শুরু করে ব্রিটিশ ও মার্কিন টেলিভিশনে অভিনয়ের পর হলিউডে পা রাখেন। ১৯৯৮ সালের "দ্য মাস্ক অব জোরো" চলচ্চিত্রে অভিনয়ের মাধ্যমে বিখ্যাত হয়ে উঠেন এই অভিনেত্রী। পরবর্তীতে ২০০০ সালে "ট্রাফিক" চলচ্চিত্রে অভিনয়ের জন্য সহযোগী অভিনেত্রী হিসেবে গোল্ডেন গ্লোব এ্যাওয়ার্ড জিতে নেন। ২০০২ সালে "শিকাগো" চলচ্চিত্রের জন্য তিনি অস্কার লাভ করেন।


title: গুগল+

text: গুগল+ (উচ্চারণ: গুগল প্লাস, সংক্ষিপ্ত ব্যবহার: জি+) (ইংরেজি:Google+, Google Plus, G+) হচ্ছে গুগলইনকর্পোরেশনের একটি সোশাল নেটওয়ার্কিং বা সামাজিক যোগাযোগ ওয়েব সেবা। গুগল এই সেবাটি ২৮ জুন ২০১১ তে পরীক্ষামূলকভাবে চালু করে। এই সেবাটির মাধ্যমে গুগলের অন্যান্য সেবাগুলো ব্যবহার করা যায়। ধারণা করা হয়, ৭৫০ মিলিয়ন ব্যবহারকারীর অপর সামাজিক যোগাযোগ সাইট ফেইসবুকের সাথে প্রতিদ্বন্দ্বিতায় গুগল এই সেবা চালু করে।


title: কোপা আমেরিকা

text: কাম্পিয়োনাতো সুদামেরিকানো কোপা আমেরিকা (), কোপা আমেরিকা (আমেরিকা কাপ) নামেও পরিচিত, দক্ষিণ আমেরিকান ফুটবল অ্যাসোসিয়েশনের একটি নিয়মিত ফুটবল প্রতিযোগিতা। ফিফা বিশ্বকাপ ফুটবল প্রতিযোগিতার আগে এ টুর্নামেন্ট চালু হয়।১৯১৬ সালে চালু হওয়া এই টুর্নামেন্ট ১৯৭৫ সালে বতর্মান নাম কোপা আমেরিকা ধারন করে। ১৯১০ সালে এই প্রতিযোগিতা পরীক্ষামূলক চালু হয়েছিল। বর্তমানে বারটি দেশের অংশগ্রহনে এই ফুটবল প্রতিযোগিতা অনুষ্ঠিত হয়। কিন্তু ফুটবল অ্যাসোসিয়েশনের সদস্য সংখ্যা দশ বলে বাকি দুই দেশকে অতিথি হিসেবে আমন্ত্রণ জানানো হয়। এ পর্যন্ত অনুষ্ঠিত ৪২ টি টুর্নামেন্টে সর্বাধিক ১৫ বার উরুগুয়ে চ্যাম্পিয়ান হয় । তবে এই প্রথমবার ১৬ টি দল নিয়ে কোপা আমেরিকা অনুষ্ঠিত হবে ২০১৯ সালে ।


title: মিগ-২৫

text: মিগ ২৫ () হল ১৯৬০-এর দশকের শেষের দিকে সোভিয়েত ইউনিয়নের উদ্ভাবিত অন্যতম যুদ্ধ বিমান। রাশিয়ার তৈরি একটি জঙ্গি বিমান। মিগ ২৫ মূলত সুপারসনিক ইন্টারসেপ্টর এয়ারক্রাফট। পরে এর কিছু ভার্শনে রিকনের আ্যরেন্জমেন্ট করে এটাকে রিকোনসেনেস-বোম্বার রে কনভার্ট করা হয়েছিলো । ১৯৫৯ এর প্রস্তুতকারক সোভিয়েত ইউনিয়ন। ১৯৭০ সালে সার্ভিসে যোগ দেবার সময় এটি ছিলো অন্যতম দ্রুতগতির ফাইটার। মিগ ২৫ এর প্রোজেক্টের কাজ শুরু হয়েছিলো সালে মিগ ২১, ২৩ থেকে উন্নত মানের ফাইটার মিগ তৈরির উদ্দেশ্যে। ১৯৬১ এ সোভিয়েতরা এই প্রজেক্টের আমুল পরিবর্তন করে লক্ষ্য ঠিক করে একটি হাই অলটিটউড ইন্টারসেপ্টরের যা কিনা দ্রুত গতি সম্পন্ন, এয়ার টু এয়ার ফাইটে দক্ষ, অল ওয়েদার ফ্রি এবং যেকোন পরিস্থিতে স্ট্রাইকিং এ ক্যাপাবল এবং এই বিমান তৈরি দায়িত্ব পায় মিকোয়ান ডিজাইন ব্যুরো। আমেরিকানরা মিগ ২৫ কে ন্যাটো কমান্ড নেম দিয়েছিলো "ফক্সব্যাট"। ১৯৭৬ সালের আগ পর্যন্ত মিগ ২৫ বাকি দুনিয়ার কাছে অচেনা একটা বিমান হিসাবেই ছিলো।


title: মিগ-২৫

text:
পাইলট : ১ জন (ইন্টারসেপ্টর ভার্শন)
২ জন (রিকন ভার্শন)
লেংথ: ৬৪ ফিট ১০ ইন্চি
উইং স্প্যান : ৪৬ ফিট
শক্তির উৎস: 2 × Tumansky R-15B-300 afterburning turbojets


title: মিগ-২৫

text:
সর্বচ্চো গতি : হাই অলটিটউডে
ক্রুজিং : ম্যাক ২.৮ (৩২০০ কি.মি./ঘন্টা )
আফটার বার্নিং : ম্যাক ৩.২ (৩৫০০ কি.মি./ঘন্টা )
রেন্জ :
কমব্যাট রেন্জ : ১৭৩০ কি.মি. বা ১৭৭৫ মাইল
ফেরি রেন্জ :


title: ২০০৮ গ্রীষ্মকালীন অলিম্পিকে সাঁতার – পুরুষদের ১০০ মিটার বাটারফ্লাই

text: ২০০৮ অলিম্পিক গেমসে প্রথমবার অন্তর্ভুক্ত হওয়া পুরুষদের ১০০মিটার বাটারফ্লাই বিভাগের প্রতিযোগিতা আগস্টের ১৪ থেকে ১৬ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগে বাটারফ্লাই স্ট্রোকে সাঁতার কাটা হয়। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি দুইবার পার করতে হয়।


text: সার্বিয়ান-আমেরিকান মিলোরাড ক্যাভিচের পিছন থেকে এসে আমেরিকান মাইকেল ফেপলস সেকেন্ডের এক শতাংশ সময়ের ব্যবধানে জয়ী হন। অন্যদিকে বিশ্ব রেকর্ডধারী আমেরিকান ইয়ান ক্রুকারকে হারিয়ে অস্ট্রেলীয় অ্যান্ড্রু লটারস্টেইন জেতেন ব্রোঞ্জ মেডেল - ব্যবধান সেই সেকেন্ডের এক শতাংশ। টুর্নামেন্ট শুরুর আগে ক্যাভিচ মন্তব্য করেন প্রতিদ্বন্দ্বিতামূলক খেলা হিসাবে সাঁতারের বৃহত্তম স্বার্থে ফেলপসকে পরাজিত করা উচিত। ফেলপসের এই জয় সেই হিসাবে বিশেষ তাৎপর্য্যপূর্ণ। তবে সেকেন্ডের ভগ্নাংশে ফেলপসের জয়ের ফলে সার্বিয়ান দল প্রতিবাদ জানায়, কিন্তু আন্তর্জাতিক সাঁতার ফেডারেশন (FINA) খেলার ভিডিও পুনর্বিবেচনা করে ঘোষণা করে ফেলপসই আগে দেওয়াল স্পর্শ করে বিজয়ী হয়েছেন।


text: এই টুর্নামেন্টে এটি ছিল ফেলপসের সপ্তম স্বর্ণপদক। এর ফলে তিনি মার্ক স্পিৎজের একটি অলিম্পিকে সর্বাধিক স্বর্ণপদক জয়ের রেকর্ডকে স্পর্শ করেন। অন্যান্য আরও রেকর্ড ভাঙে, যেমন অলিম্পিক রেকর্ড, পাঁচটি মহাদেশীয় রেকর্ড এবং বেশ কিছু জাতীয় রেকর্ড।


text:
২০০৮ গেমসে ১০০মিটার বাটারফ্লাই বিভাগে যোগ্যতা অর্জনের মাপকাঠি ছিল ৫২.৮৬সেকেন্ড(A মান) এবং ৫৪.৭০সেকেন্ড (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে।
এই সময় করার জন্য একজন প্রতিযোগীকে ১৭ই মার্চ ২০০৭ থেকে ১৫ই জুলাই ২০০৮-এর মধ্যে অনুষ্ঠিত জাতীয় অলিম্পিক ট্রায়ালে বা মহাদেশীয় চ্যাম্পিয়নশিপে বা কোনো আন্তর্জাতীক প্রতিযোগিতায় অংশ নিতে হয়। নিম্নলিখিত NOC গুলি দু'জন সাঁতারু পাঠাতে পেরেছিল:
যদি কোনো NOC-এর সাঁতারুরা B মানেরও না হয়, তা সত্বেও সেই NOC একজন প্রতিযোগী পাঠাতে পারে, কিন্তু সেক্ষেত্রে সেই প্রতিযোগীকে ২০০৭ বিশ্ব অ্যাকুয়াটিক চ্যাম্পিয়নশিপে অংশ নিতে হবে এবং FINA অনুমোদিত হতে হবে। তবে এইভাবে কোনো প্রতিযোগী পাঠাতে গেলে দেখতে হবে এই NOC আর কোনো পুরুষ সাঁতারু অন্য কোনো বিভাগে পাঠায়নি এবং মহিলা সাঁতারু পাঠিয়ে থাকলে তা যেন ২জনের কম হয়।


text: সাঁতারুদের গতিবর্ধক প্রযুক্তি সংবলিত বেইজিং ন্যাশনাল অ্যাকুয়াটিক সেন্টার (আদরের নাম জল ঘনক বা ওয়াটার কিউব), এবং নবপ্রবর্তিত LZR রেসার সাঁতার পোষাক, যা প্রত্যয়িত যে সাঁতারুর সময় ১.৯ থেকে ২.২% কমাতে সক্ষম, যুগ্মভাবে বিশেষজ্ঞদের মতে সমস্ত সাঁতারের বিভাগে অনেক বিশ্বরেকর্ডের সৃষ্টি করবে।


text: ২০০৮ গ্রীষ্মকালীন অলিম্পিকের সাঁতারের যে সকল বিভাগে মাইকেল ফেলপস অংশগ্রহণ করেন, সবেতেই তিনি জয়ের প্রধান দাবীদার ছিলেন। ১০০মিটার বাটারফ্লাইতেও তার কোনো ব্যত্যয় হয়নি। অ্যাথেন্সে অনুষ্ঠিত আগের অলিম্পিকের একই বিভাগে সোনা জিতে ফেলপস এই বিভাগে তাঁর দক্ষতার পরিচয় দেন। এছাড়াও তিনি মেলবোর্নে অনুষ্ঠিত ২০০৭ বিশ্ব চ্যাম্পিয়নশিপে এই বিভাগে বিশ্ব চ্যাম্পিয়নের খেতাব জয় করেন এবং যুক্তরাষ্ট্রের অলিম্পিক ট্রায়ালে বিজয়ী হন। ফলে, ১০০মিটার বাটারফ্লাই আরও আটটি বিভাগের অন্যতম ছিল যেখানে ফেলপস স্বর্ণপদকের দাবিদার ছিলেন।


text: প্রতিযোগিতার প্রারম্ভে মনে করা হচ্ছিল ফেলপসের স্বদেশীয় ইয়ান ক্রকার তাঁকে শক্ত প্রতিদ্বন্দ্বিতায় ফেলবেন। কারণ, ক্রকার ফেলপসের ১০০মিটার বাটারফ্লাইয়ের বিশ্বরেকর্ড ২০০৩ সালেই ভাঙেন। পরে, সেই রেকর্ড আরও দুবার গড়েন: একবার ২০০৪ সালে যুক্তরাষ্ট্রের অলিম্পিক ট্রায়ালে ও মন্ট্রিয়লে অনুষ্ঠিত ২০০৫ বিশ্ব অ্যাকুয়াটিক চ্যাম্পিয়নশিপে। অলিম্পিকের প্রাক্কালে, ক্রকার ও ফেলপস মিলে মোট ১৭টি দ্রুততম সময়ের অধিকারী ছিলেন। ২০০৪ সালে, ক্রকার পুরুষদের ১০০মিটার বাটারফ্লাই বিভাগে ফেভারিট ছিলেন, কিন্তু ফেলপসের কাছে সেকেন্ডের ৪ শতাংশ সময়ের ব্যবধানে পরাজিত হন। এই জয় ফেলপসকে ৪ × ১০০মিটার মেডলি রিলের ফাইনাল অংশগ্রহণের অধিকার দেওয়া সত্বেও তিনি তা ক্রকারকে ছেড়ে দেন এবং নিজে সেমিফাইনালে অংশ নেন। বিশ্বরেকর্ডধারী হলেও, ১০০মিটার বাটারফ্লাই বিভাগে শেষ চার বারের সাক্ষাতে ক্রকার প্রতিবারই ফেলপসের কাছে হেরেছেন। এমনকি ২০০৮ সালে যুক্তরাষ্ট্রের অলিম্পিক ট্রায়ালেও তিনি পরাজিত হন। কারুর কারুর মতে ক্রকারের শারীরিক সক্ষমতা বিশ্বরেকর্ড গড়ার সময়ের তুলনায় কম ছিল। কানাডিয়ান ব্রডকাস্টিং কোম্পানীর (CBC) বায়রন ম্যাকডোনাল্ড বলেন, "বেজিংয়ে যদি তিনি (ক্রকার) হারাতে চান, তাহলে ক্রকারকে নিজের ৫০.৪০ সেকেন্ডের বিশ্বরেকর্ডের কাছাকাছি সময় করতে হবে। এবছর এখনো পর্যন্ত তিনি তা করতে পারেননি"।


text: ফেলপসের আর একজন প্রতিদ্বন্দ্বী ছিলেন সার্বিয়ার মিলোরাড ক্যাভিচ। ২০০৪ সালে অ্যাথেন্সে, ক্যাভিচ ১০০মিটার বাটারফ্লাই বিভাগের সেমিফাইনালে প্রথমে এগিয়ে ছিলেন, কিন্তু অন্তিম বাঁকের ঠিক পরেই তাঁর ঘাড়ের কাছে সাঁতারের পোষাকটি ফেটে যায় ও জল ঢুকতে শুরু করে, ফলে ক্যাভিচ প্রতিযোগিতা ৫৩.১২ সেকেন্ড সময়ে সর্বশেষ প্রতিযোগী হিসাবে শেষ করেন। ২০০৮ ইউরোপীয় অ্যাকুয়াটিক চ্যাম্পিয়নশিপে, ক্যাভিচ পুরুষদের ৫০মিটার বাটারফ্লাই বিভাগে সোনা জেতেন এবং দ্বিগুণ দূরত্বের বিভাগেও ফেভারিট ছিলেন, কিন্তু বিজয় মঞ্চে "কসোভোই সার্বিয়া" লেখা টি-শার্ট পরার জন্য নিলম্বিত হন। আমেরিকান সাঁতারু গ্যারি হল জুনিয়র "দি নিউ ইয়র্ক টাইমসকে" দেওয়া এক সাক্ষাৎকারে বলেন যদিও "মাইক (ফেলপস) বলছে যে সে শেষ বারের জন্য অলিম্পিকে ১০০(মিটার) ফ্লাই (বাটারফ্লাই বিভাগ) জিতবে", তাঁর মতে ক্যাভিচ জিতবে।


text: অন্যান্য সম্ভাব্য পদকবিজয়ীদের মধ্যে ছিলেন ২০০৪ অলিম্পিকের ব্রোঞ্জ পদকজয়ী ইউক্রেনের আন্দ্রেই সার্ডিনভ, এবং ২০০৭ বিশ্ব চ্যাম্পিয়নশিপে ব্রোঞ্জ পদকজয়ী ভেনেজুয়েলান অ্যালবার্ট সুব্রিয়েটস, যিনি সব হিসাব উল্টে দিতে পারেন যদি বেজিংয়ে তাঁর ৫১.৮২ সময়ের সমান বা তার থেকে ভাল সময় করেন।


text:
হিট শুরু হয় ১৪ই আগস্ট স্থানীয় সময় সন্ধ্যা ৭:৫৭ (CST or UTC+8). মোট নয়টি প্রাথমিক পর্যায়ের হিট হলেও, পরের পর্বের ষোলজন প্রতিযোগী শেষ পাঁচটি হিট থেকেই আসেন। মাত্র তিনজন সাঁতারু প্রথম হিটে অংশ নেন। লাটভিয়ার আন্দ্রেজ ডুডা ৫৫.২০সেকেন্ড সময়ে জেতেন।
হিট ২, ৩ ও ৪ যথাক্রমে জেতেন কেম্যান আইল্যান্ডের শন ফ্রেজার, লিথুয়ানিয়ার রিম্ভিডাস সালসিয়াস, এবং জ্যাকব শিওয়েট অ্যান্ডজায়ের (ডেনমার্ক)। সালসিয়াস, জেরেমি নোউলস (বাহামাস), আলোন ম্যান্ডেল (ইজরায়েল), অ্যান্ডজায়ের, মিকাল রুবায়েক (চেক প্রজাতন্ত্র), সোটিরিওস পাস্ট্রাস (গ্রীস), এবং লোন স্টেফান ঘের্ঘেল (রোমানিয়া), এরা সবাই নিজের নিজের দেশের নতুন জাতীয় রেকর্ড গড়েন।
সাউথ আফ্রিকান লিন্ডন ফার্নস প্রথম সাঁতারু হিসাবে সেমিফাইনালের যোগ্যতা অর্জন করেন। তিনি হিট নং ৫-এর বিজয়ী হন ৫২.০৪সেকেন্ড সময়ে। অন্যদিকে একই হিটে জাতীয় রেকর্ড করেন মারিও টোডোরোভিচ (ক্রোয়েশিয়া), সিমাও মোর্গাদো (পোর্তুগাল), এবং ডগলাস লেনক্স-সিলভা (পুয়ের্তো রিকো)।
সের্জি ব্রুয়াস (ইউক্রেন) এবং শি ফেং (চীন), ষষ্ঠ হিটে যথাক্রমে ৫১.৮২ এবং ৫১.৮৭ সেকেন্ড সময়ে প্রথম ও দ্বিতীয় হন এবং সেমিফাইনালে পৌঁছোন।
সপ্তম হিটে আটজনের মধ্যে পাঁচজন প্রতিযোগীই সেমিফাইনালের যোগ্যতা অর্জন করেন। এঁরা হলেন, কেনিয়ার জ্যাসন ডানফোর্ড, অস্ট্রেলিয়ার অ্যান্ড্রু লটারস্টেইন, জাপানের তাকুরো ফুজি, ফ্রান্সের ফ্রেডেরিক বস্কেট, এবং পাপুয়া নিউ গিনির রায়ান পিনি। অ্যাথেন্সে ১০০মিটার বাটারফ্লাই ফাইনালে করা ফেলপসের ৫১.২৫সেকেন্ডের অলিম্পিক রেকর্ড, ডানফোর্ড ভাঙেন ৫১.১৪ সেকেন্ড সময়ে; তাঁর এই সময়, নতুন আফ্রিকান এবং কেনিয়ান রেকর্ডও গড়ে। অন্যদিকে, অ্যান্ড্রু লটারস্টেইনের ৫১.৩৭ সেকেন্ড সময় ছিল ওশেনীয় এবং অস্ট্রেলীয় সেরা। আবার, তাকুরা ফুজি নতুন জাপানি ও এশীয় রেকর্ড গড়েন ৫১.৫০ সেকেন্ড সময়ে।
অ্যালবার্ট সুব্রিয়েট আল্টিস (ভেনেজুয়েলা), কর্নি সোয়ানপোয়েল (নিউজিল্যান্ড), এবং ইয়ান ক্রকার (যুক্তরাষ্ট্র) অষ্টম হিটে সেমিফাইনালের যোগ্যতা অর্জন করেন। এই হিটেRecords broken in the this heat included the দক্ষিণ আমেরিকান এবং ভেনেজুয়েলান রেকর্ড গড়েন আল্টিস, এবং নিউজিল্যান্ড রেকর্ড গড়েন সোয়ানপোয়েল।
নবম হিট ছিল দ্রুততম, যেখানে মিলোরাড ক্যাভিচ (সার্বিয়া), মাইকেল ফেলপস (যুক্তরাষ্ট্র), আন্দ্রেই সার্ডিনভ (ইউক্রেন), পিটার ম্যানকোচ (স্লোভেনিয়া), এবং কায়ো ডি আলমেইডা (ব্রাজিল) সেমিফাইনালে ওঠেন। ক্যাভিচ এই হিটের বিজেতা হিসাবে ৫০.৭৬ সেকেন্ড সময় করে দুটো হিট আগে করা ডানফোর্ডের অলিম্পিক রেকর্ড ভাঙেন, আর সেই সঙ্গে নতুন ইউরোপীয় এবং সার্বীয় রেকর্ড গড়েন। অন্যদিকে জাতীয় রেকর্ড গড়েন সার্ডিনভ ও ম্যানকোচ।


text:
সেমিফাইনাল অনুষ্ঠিত হয় ১৫ই আগস্ট ১১:২৬ CST সময়ে। প্রথম সেমিফাইনাল ৫০.৯৭ সেকেন্ড সময়ে জেতেন মাইকেল ফেলপস। এছাড়া অ্যান্ড্রু লটারস্টেইন (৫১.২৭সেকেন্ড), জ্যাসন ড্যানফোর্ড (৫১.৩৩সেকেন্ড), এবং রায়ান পিনি (৫১.৬২ সেকেন্ড) এই সেমিফাইনাল থেকে ফাইনালের যোগ্যতা অর্জন করেন। আশ্চর্যজনকভাবে, ২০০৭ বিশ্ব চ্যাম্পিয়নশিপে ব্রোঞ্জ পদকজয়ী অ্যালবার্ট সুব্রিয়েট আল্টিস, ষষ্ঠ স্থানে শেষ করে ফাইনালের যোগ্যতা অর্জনে ব্যর্থ হন। এছাড়া আয়োজক দেশের শি ফেং, সের্জি ব্রুয়াস, এবংকায়ো ডি আলমেইডা ফাইনালের যোগ্যতা অর্জনে ব্যর্থ হন।
দ্বিতীয় সেমিফাইনালে ৫০.৯২সেকেন্ড সময়ে আবারো বিজয়ী হন মিলোরাড ক্যাভিচ। বাকি তিনজন ফাইনালের যোগ্যতাঅর্জনকারী হলেন, যথাক্রমে, ইয়ান ক্রকার (৫১.২৭সেকেন্ড), আন্দ্রেই সার্ডিনভ (৫১.৪১সেকেন্ড), এবং তাকুরো ফুজি (৫১.৫৯সেকেন্ড)। সেমিফাইনালে লটারস্টেইন নতুন ওশেনীয় এবং অস্ট্রেলীয় রেকর্ড গড়েন, এবং শি চীনা জাতীয় রেকর্ড গড়েন।


text: ১৬ই আগস্ট সকাল ১০:১০ CST-তে ফাইনাল শুরু হয়। ফাইনালের আগে মিলোরাড ক্যাভিচ একটি সাক্ষাৎকারে মন্তব্য করেন, ক্রীড়া হিসাবে সাঁতারের লাভ হবে যদি তিনি ফেলপসকে হারান। ফেলপসের কোচ বব বোম্যান এই উদ্ধৃতি ব্যভার করেন তাঁর ছাত্রকে উদ্বুদ্ধ করতে। পরে একটি সাক্ষাৎকারে ফেলপস বলেন, তিনি সবসময় বিরূদ্ধ মন্তব্যকে স্বাগত জানান। কারণ ক্যাভিচের মত সমালোচকদের মন্তব্য তাঁকে জেতার জন্য আরও উদ্বুদ্ধ করে। প্রতিযোগিতা শুরু হবার সাথে সাথেই ক্যাভিচ এগিয়ে যান; আর ফেলপস কিছুটা ধীরে শুরু করেন। বাঁক ঘোরার সময় ক্যাভিচ প্রথমে ছিলেন, আর তাঁর পিছনে ছিলেন ইয়ান ক্রকার। ফেলপস সপ্তম স্থানে ছিলেন, ক্যাভিচের থেকে মাত্র ০.৬২সেকেন্ড পিছনে। প্রতিযোগিতার শেষাশেষি, ক্যাভিচ দেওয়াল ছোঁয়ার চেষ্টা করেন একটি স্ট্রোকে, অন্যদিকে ফেলপস ভুল আন্দাজ করে অর্ধ-স্ট্রোক বেশি করেন। দুজনেই প্রায় একই সময় দেওয়াল স্পর্শ করেন। শেষ পর্যন্ত জানা যায়, ফেলপস ক্যাভিচের থেকে সেকেন্ডের এক শতাংশ সময় আগে ৫০.৫৮সেকেন্ডে প্রতিযোগিতা জিতেছেন। ফেলপস স্বীকার করেন, যে প্রথমে তিনি ভেবেছিলেন অতিরিক্ত স্ট্রোকটির জন্যই তিনি স্বর্ণপদক খোয়ালেন, পরে স্কোরবোর্ডের দিকে দেখে তিনি আস্বস্ত হন। অন্যদিকে, অ্যান্ড্রু লটারস্টেইনও ব্রোঞ্জ মেডেল জেতেন, সেকেন্ডের শতাংশের ব্যবধানে ক্রকারকে হারিয়ে।


text: ফাইনালে অনেকগুলি রেকর্ড ভাঙে। ২০০৮ গ্রীষ্মকালীন অলিম্পিকের আঙিনায় প্রথমবার কোনো ফাইনালে ফেলপস বিশ্বরেকর্ড ভাঙেননি। স্বদেশীয় ক্রকারের ২০০৫সালে করা ৫০.৪০সেকেন্ড সময়ের থেকে সেকেন্ডের অষ্টাদশ-শতাংশ বেশি সময়ে তিনি প্রতিযোগিতা শেষ করেন। যদিও তিনি নতুন অলিম্পিক রেকর্ড গড়েন। তিনটি নতুন মহাদেশীয় রেকর্ড তৈরী হয় ফাইনালে। ফুজি গড়েন নতুন এশীয় রেকর্ড, ক্যাভিচ গড়েন নতুন ইউরোপীয় রেকর্ড, এবং লটারস্টেইন গড়েন নতুন ওশেনীয় রেকর্ড। সবার শেষে প্রতিযোগিতা শেষ করলেও অলিম্পিক ফাইনালে প্রতিদ্বন্দ্বিতাকারী পাপুয়া নিউগিনির প্রথম সাঁতারু হিসাবে রায়ান পিনি ইতিহাস সৃষ্টি করেন; তাঁকে অভিনন্দন জানাতে প্রধানমন্ত্রী মাইকেল সোমারেফোন করেন। সবচেয়ে উল্লেখযোগ্য হল, ফেলপস এই প্রতিযোগীতায় তাঁর সপ্তম স্বর্ণপদক লাভ করে মার্ক স্পিৎজের একটি অলিম্পিকে সর্বাধিক স্বর্ণপদক জয়ের রেকর্ডকে স্পর্শ করেন। স্পিৎজের রেকর্ডের পুনরাবৃত্তি করার জন্য, স্পিডো, মাইকেল ফেলপসের স্পনসর, তাঁকে US$১০লক্ষ পুরস্কার দেয়। এই পুরস্কার ২০০৪ অলিম্পিকেও তাঁর জন্য বলবৎ ছিল। ফাইনালের পরে, ন্যাশনাল ব্রডকাস্টিং কোম্পানী (NBC) ফেলপস ও স্পিৎজের যুগ্ম সাক্ষাৎকারের ব্যবস্থা করে। সেখানে স্পিৎজ ফেলপসের ভূয়সী প্রসংশা করে বলেন, "আজ রাতে তুমি যা করেছ, তা মহাকাব্যিক" এবং যদিও একটা সময় ফেলপস ক্যাভিচের চেয়ে অর্ধসেকেন্ড পিছিয়ে ছিলেন, তা সত্বেও স্পিৎজের "মুহুর্তের জন্যও মনে হয়নি যে তুমি (ফেলপস) প্রতিযোগিতা হেরে যাবে।"


text: প্রতিযোগিতা শেষ হবার সঙ্গে সঙ্গেই, সার্বিয়ান দল দাবী জানায় ক্যাভিচ আগে দেওয়াল স্পর্শ করেছেন, কিন্তু তিনি হয়ত আলতো স্পর্শ করায় টাইমিং সেন্সর সেটা রেকর্ড করেনি। ইন্টারন্যাশনাল সুইমিং ফেডারেশন (FINA) প্রতিনিধিরা স্লো মোশনে ভিডিও দেখে, ফেলপসকেই জয়ী ঘোষণা করেন। FINA রেফারি বেন একুম্বো, ঘোষণা করেন, "এটা সুস্পষ্ট ভাবে প্রমাণিত যে সার্বিয়ান সাঁতারুটি মাইকেল ফেলপসের পরই (দেওয়াল) স্পর্শ করেন।" সার্বিয়া সরকারীভাবে এই সিদ্ধান্ত মেনে নিলেও, সবাই মেনে নেয়নি যে ফেলপস সোনা জিতেছেন; ব্রানিস্লাভ জেভটিচ, সকল ক্রীড়ার জন্য সার্বিয়ার শেফ দি মিশন, উদ্ধৃতি দেন "আমার মতে, এটা ঠিক হয়নি, তবে আমাদের নিয়ম মেনে চলতে হবে। সবাই দেখেছে কি ঘটেছে।" অন্যদিকে প্রতিযোগিতার পর ক্যাভিচ একটি সাক্ষাতকারে বলেন যে তিনি "নিজের অবস্থান নিয়ে দারুণ খুশি", আবার অন্য একটি সাক্ষাৎকারে তিনি আশা ব্যক্ত করেন যে, "লোকে এই বিষয় নিয়ে বহুবছর আলোচনা করবে আর বলবে তুমিই (ক্যাভিচ) জিতেছিলে। আবার প্রতিদ্বন্দ্বিতার সুযোগ থাকলে, আমিই জিততাম"।


text: এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।


text: এই অলিম্পিকে যে সব রেকর্ড গড়া হয় সেগুলি নিচে দেওয়া হল।


title: সালমান শাহ

text: সালমান শাহ (১৯ সেপ্টেম্বর ১৯৭১ - ৬ সেপ্টেম্বর ১৯৯৬) ছিলেন একজন বাংলাদেশী অভিনেতা ও মডেল। তাঁর প্রকৃত নাম শাহরিয়ার চৌধুরী ইমন টেলিভিশন নাটক দিয়ে তার অভিনয় জীবন শুরু হলেও ১৯৯০-এর দশকে তিনি চলচ্চিত্রে অন্যতম জননন্দিত শিল্পী হয়ে উঠেন। ১৯৯৩ সালে তার অভিনীত প্রথম চলচ্চিত্র সোহানুর রহমান সোহান পরিচালিত "কেয়ামত থেকে কেয়ামত" মুক্তি পায়। একই ছবিতে নায়িকা মৌসুমী ও গায়ক আগুনের অভিষেক হয়। জনপ্রিয় এই নায়ক নব্বইয়ের দশকের বাংলাদেশে সাড়া জাগানো অনেক চলচ্চিত্রে অভিনয় করেন। তিনি সর্বমোট ২৭টি চলচ্চিত্র অভিনয় করেন এবং সবকয়টিই ছিল ব্যবসাসফল। তিনি ১৯৯৬ সালের ৬ সেপ্টেম্বর অকালে রহস্যজনক ভাবে মৃত্যুবরণ করেন।


title: সালমান শাহ

text: সালমান শাহ ১৯৭১ সালে ১৯ সেপ্টেম্বর বাংলাদেশের সিলেট জেলায় অবস্থিত জকিগঞ্জ উপজেলায় জন্মগ্রহণ করেন, এবং তাঁর রাশি ছিল বৃশ্চিক। তাঁর পিতা কমর উদ্দিন চৌধুরী ও মাতা নীলা চৌধুরী। তিনি পরিবারের বড় ছেলে। যদিও তাঁর জন্মনাম শাহরিয়ার চৌধুরী ইমন, কিন্তু চলচ্চিত্র জীবনে তিনি সবার কাছে সালমান শাহ বলেই পরিচিত ছিলেন।


title: সালমান শাহ

text: সালমান পড়াশুনা করেন খুলনার বয়রা মডেল হাইস্কুলে। একই স্কুলে চিত্রনায়িকা মৌসুমী তার সহপাঠী ছিলেন। ১৯৮৭ সালে তিনি ঢাকার ধানমন্ডি আরব মিশন স্কুল থেকে ম্যাট্রিক পাস করেন। পরে আদমজী ক্যান্টনমেন্ট কলেজ থেকে ইন্টারমিডিয়েট ও ধানমন্ডির মালেকা সায়েন্স কলেজ থেকে বি.কম. পাস করেন।


title: সালমান শাহ

text: সালমান শাহ ১২ আগস্ট ১৯৯২ তাঁর খালার বান্ধবীর মেয়ে সামিরা হককে বিয়ে করেন। সামিরা হক ছিলেন একজন বিউটি পার্লার ব্যবসায়ী। তিনি সালমানের ২টি চলচ্চিত্রে তাঁর পোশাক পরিকল্পনাকারী হিসেবে কাজ করেন।


title: সালমান শাহ

text: সালমান ১৯৮৫ সালে বিটিভির "আকাশ ছোঁয়া" নাটক দিয়ে অভিনয়ের যাত্রা শুরু করেন। পরে দেয়াল (১৯৮৫), সব পাখি ঘরে ফিরে (১৯৮৫), সৈকতে সারস (১৯৮৮), নয়ন (১৯৯৫), স্বপ্নের পৃথিবী (১৯৯৬) নাটকে অভিনয় করেন। নয়ন নাটকটি সে বছর শ্রেষ্ঠ একক নাটক হিসেবে বাচসাস পুরস্কার লাভ করে। এছাড়া তিনি ১৯৯০ সালে মঈনুল আহসান সাবের রচিত উপন্যাস অবলম্বনে নির্মিত "পাথর সময়" ও ১৯৯৪ সালে "ইতিকথা" ধারাবাহিক নাটকে অভিনয় করেন।


title: সালমান শাহ

text:
প্রখ্যাত চলচ্চিত্র পরিচালক সোহানুর রহমান সোহানের হাত ধরে সালমান শাহ চলচ্চিত্রে অভিনয় করার সুযোগ পান। প্রযোজনা প্রতিষ্ঠান আনন্দ মেলা তিনটি হিন্দি ছবি 'সনম বেওয়াফা' 'দিল' ও 'কেয়ামত সে কেয়ামত তক' এর কপিরাইট নিয়ে সোহানুর রহমান সোহানের কাছে আসে এর যে কোন একটির বাংলা পুনঃনির্মাণ করার জন্য কিন্তু তিনি উক্ত ছবিগুলোর জন্য উপযুক্ত নায়ক-নায়িকা খুঁজে না পেয়ে সম্পূর্ণ নতুন মুখ দিয়ে ছবি নির্মাণের সিদ্ধান্ত নেন। নায়িকা হিসেবে মৌসুমীকে নির্বাচিত করলেও নায়ক খুঁজে পাচ্ছিলেন না। তখন নায়ক আলমগীরের সাবেক স্ত্রী খোশনুর আলমগীর 'ইমন' নামে একটি ছেলের সন্ধান দেন। প্রথম দেখাতেই তাকে পছন্দ করে ফেলেন পরিচালক এবং সনম বেওয়াফা ছবির জন্য প্রস্তাব দেন, কিন্তু যখন ইমন 'কেয়ামত সে কেয়ামত তক' ছবির কথা জানতে পারেন তখন তিনি উক্ত ছবিতে অভিনেয়র জন্য পীড়াপীড়ি করেন।
তাঁর কাছে "কেয়ামত সে কেয়ামত তক" ছবি এতই প্রিয় ছিলো যে তিনি মোট ২৬ বার ছবিটি দেখেছেন বলে পরিচালক কে জানান। শেষ পর্যন্ত পরিচালক সোহানুর রহমান সোহান তাঁকে নিয়ে "কেয়ামত থেকে কেয়ামত" চলচ্চিত্রটি নির্মাণের সিদ্ধান্ত নেন এবং ইমন নাম পরিবর্তন করে সালমান শাহ রাখা হয়। পরে মৌসুমীর বিপরীতে তিনি আরও তিনটি চলচ্চিত্রে অভিনয় করেন। ছবি তিনটি হল অন্তরে অন্তরে (১৯৯৪), স্নেহ (১৯৯৪) ও দেনমোহর (১৯৯৫)। শিবলী সাদিক পরিচালিত "অন্তরে অন্তরে" হিন্দি চলচ্চিত্র "আও পেয়ার করে"র আনঅফিসিয়াল রিমেক, "স্নেহ" পরিচালনা করেছেন গাজী মাজহারুল আনোয়ার ও শফি বিক্রমপুরী পরিচালিত "দেনমোহর" হিন্দি চলচ্চিত্র "সনম বেওয়াফা"র অফিসিয়াল রিমেক।


title: সালমান শাহ

text: তার দ্বিতীয় চলচ্চিত্র জহিরুল হক ও তমিজউদ্দিন রিজভী পরিচালিত তুমি আমার চলচ্চিত্রটি ব্যবসাসফল হয়। পরিচালক জহিরুল হক চলচ্চিত্রটির কিছু অংশ নির্মাণ করার পর মারা যান। পরে তমিজউদ্দিন রিজভী বাকি কাজ শেষ করেন। এই চলচ্চিত্রে প্রথমবারের মত তাঁর বিপরীতে অভিনয় করেন শাবনূর। পরে তার সাথে জুটি বেধে একে একে সুজন সখি (১৯৯৪), বিক্ষোভ (১৯৯৪), স্বপ্নের ঠিকানা (১৯৯৪), মহামিলন (১৯৯৫), বিচার হবে (১৯৯৬), তোমাকে চাই (১৯৯৬), স্বপ্নের পৃথিবী (১৯৯৬), জীবন সংসার (১৯৯৬), চাওয়া থেকে পাওয়া (১৯৯৬), প্রেম পিয়াসী (১৯৯৭), স্বপ্নের নায়ক (১৯৯৭), আনন্দ অশ্রু (১৯৯৭), বুকের ভিতর আগুন (১৯৯৭) সহ মোট ১৪টি ছবিতে অভিনয় করেছেন। সবকটি ছবি ব্যবসাসফল হয়।


title: সালমান শাহ

text: সালমান শাহ মৃত্যুর আগে "মন মানে না" ছবির ৫০% কাজ শেষ করতে পেরেছিলেন, তাঁর মৃত্যুর পর চিত্রনায়ক রিয়াজ কে দিয়ে ছবিটি করানো হয়। এছাড়াও "কে অপরাধী", "তুমি শুধু তুমি", "প্রেমের বাজি" সহ একাধিক মুভি সালমান শাহ অর্ধেক শুটিং করে মারা যান। পরবর্তীতে "প্রেমের বাজি" ব্যতীত বাকি সিনেমাগুলি অন্য নায়কদের দিয়ে নতুন করে শুটিং করা হয়। সালমানের অসমাপ্ত সিনেমার মধ্যে একমাত্র প্রেমের বাজি সিনেমার কাজ পরে আর শেষ হয়নি।


title: সালমান শাহ

text: সালমান শাহ ১৯৯৬ সালের ৬ সেপ্টেম্বর পরলোক গমন করেন। রাজধানী ঢাকার ইস্কাটনে তাঁর নিজ বাস ভবনে সিলিং ফ্যানের সাথে ঝুলন্ত অবস্থায় তাঁর লাশ পাওয়া যায়। ময়না তদন্ত রিপোর্টে আত্মহত্যা বলে উল্লেখ করা হলেও তাঁর মৃত্যু নিয়ে রহস্য এখনো কাটেনি। অনেকেই সালমান শাহ-এর মৃত্যুর জন্য তাঁর স্ত্রী সামিরার দিকে অভিযোগের আঙুল তোলেন, এমনকি পরবর্তীকালে সালমানের পরিবারের পক্ষ থেকে স্ত্রী সামিরা ও আরো কয়েকজনকে আসামি করে মামলা দায়ের করা হয় কিন্তু পরে এই মামলার আর কোন অগ্রগতি হয়নি ফলে সালমানের মৃত্যু নিয়ে রহস্য আর উদঘাটিত হয়নি।


title: হযরত শাহজালালের দরগাহ

text: শাহ জালালের দরগাহ, সিলেট শহরের একটি আধ্যাত্মিক স্থাপনা, যা মূলত ১৩০৩ খ্রিস্টাব্দে বাংলাদেশে আগত পাশ্চাত্যের ইসলাম ধর্মপ্রচারক শাহ জালালের বাসস্থান ও শেষ সমাধি। এই দরগাহ সিলেট শহরের উত্তর প্রান্তে একটি টিলার উপর অবস্থিত। কারো কারো মতে সিলেট ভূমির মুসলিম সভ্যতা ও ধর্মমত এই দরগাহকে কেন্দ্র করে প্রসার লাভ করেছে। শাহ জালালের লৌকিক ও অলৌকিক স্মৃতি বিজড়িত এই স্থান সিলেটের অন্যতম পূণ্য তীর্থ হিসেবে পরিচিত। ঐতিহাসিক অচ্যুৎচরণ চৌধুরী তত্ত্বনিধির মতে এই দরগাহ থেকে প্রেরিত শাহ জালালের সঙ্গী অনুসারীদের দ্বারা ঢাকা, ময়মনসিংহ, ত্রিপুরা, কুমিল্লা ও আসাম প্রভৃতি স্থানে মুসলিম সংস্কৃতি ও ঐতিহ্যের প্রচার ও প্রসার হয়েছে। বাংলাদেশ ও ভারতের বিভিন্ন অঞ্চল থেকে বাৎসরিক উরস (স্থানীয় উচ্চারণ: উরুস) উপলক্ষে প্রতিবছর হাজার হাজার লোক এখানে এসে শাহ জালালের উপলক্ষ ধরে (অসিলা) স্রষ্টার কাছে ভক্তি নিবেদন ও কৃতজ্ঞতা জানান।


title: হযরত শাহজালালের দরগাহ

text: সিলেট বিজয়ের পর দিল্লীর সুলতান শামসুদ্দীন ফিরোজ শাহ, শাহ জালালকে সিলেটের শাসনভার গ্রহণের প্রস্তাব করেন। কিন্তু শাহ জালাল এই প্রস্তাব প্রত্যাখ্যান করেন। পরবর্তিতে সুলতান বিশেষ ঘোষণা জারি করে সিলেট শহরের (কসবে সিলেট) খাজানা মুক্ত করে দরবেশকে সম্মানীত করেন যা এখনো (দরগাহর সংশ্লিষ্ট এলাকা) বলবত আছে। সুলতানি আমল হতে প্রথা অনুযায়ী নবাব, বাদশা বা রাজকর্মচারীদের মধ্যে যারা সিলেট আসতেন, নানা প্রকার দালান ইত্যাদি নির্মাণ করে সম্মানের সাথে দরগাহের সংস্কার ও প্রসার সাধন করতেন। দরগাহ চত্বরে অবস্থিত স্থাপনা গুলো সুলতান ও মোগলদের আমলের নির্মিত বলে তাম্রফলক ও প্রস্তরফলকে লিখিত বিভিন্ন নিদর্শন রয়েছে। যেমন; সিলেট শহরের সর্ব বৃহৎ দরগাহ মসজিদের ফলকে লিখিত তথ্যে আছে, 'বাংলার সুলতানদের কর্তৃক ১৪০০ সালে ইহা নির্মিত। শাহ জালালের সমাধি ঘিরে যে দেওয়াল রয়েছে তা লুত্ফুল্লাহ আমীন বকশী কর্তৃক নির্মিত বলে একটি ফলক সূত্রে উল্লেখ পাওয়া যায়। এভাবে বিভিন্ন দালান, মসজিদ ও পুকুর ঘাট ইত্যাদি বিভিন্ন সময় বিভিন্ন শাসনকর্তা সহ বাদশা ও সুলতানদের দ্বারা শাহ জালালের প্রতি সম্মান প্রদর্শনের মাধ্যমে তৈরি বলে উল্লেখ আছে। এছাড়া দরগাহের লঙ্গখানায় অর্থ সাহায্য, খাদেমগনের জন্য জায়গির ব্যবস্থা, দরগাহের আলোক সজ্জা ইত্যাদি অনুদান সুলতানগণ ও মোগল বাদশাহদের দরবেশের প্রতি সম্মান প্রদর্শনের বিভিন্ন বিবরণীতে পাওয়া যায়। যখনই দিল্লীর রাজপুরুষগণ সিলেটের শাসনকর্তা নিযুক্ত হতেন, প্রথা অনুযায়ী; শাসন ভার গ্রহনের পূর্বে দরগাহে এসে জিয়ারত সম্পন্য করে দরগাহের স্থলাভিষিক্ত খাদেমগণ কর্তৃক স্বীকৃত হয়েই কার্যভার গ্রহণ করতেন এবং এ প্রথা ব্রিটিশ রাজত্বের প্রারম্ভ কাল পর্যন্ত প্রচলিত ছিল। দরগাহের পুরানো রেকড পত্র অনুসন্ধানে পরিলক্ষিত হয়, দিল্লীর রাজপুরুষগণ রাজকীয় আড়ম্বরে দরগায় এসে পৌছলে পরে, খানকার শেখ রাজপুরুষদের মাথায় পাগড়ি বেঁধে অনুষ্ঠানিকভাবে তাদের প্রতি শাহ জালালের মনোনয়ন জ্ঞাপন না করা পর্যন্ত জনসাধারণ তাদেরকে শাসনকর্তা হিসেবে গ্রহন করতেন না।


title: হযরত শাহজালালের দরগাহ

text: শাহ জালালের সমাধিকে দরগাহ টিলা বলে অভিহিত করা হয়। টিলার উত্তর প্রান্তে প্রাচীর বেষ্টিত স্থানে শাহ জালালের সমাধি অবস্থিত। চার কোণে চারটি উঁচু স্থম্ভ দ্বারা তা নির্মিত। দরবেশের সমাধির পশ্চিম প্রান্তে প্রাচীর সীমা ঘেঁষে একটি ছোট মসজিদ রয়েছে। যা সিলেটের তদানীন্তন মাজিষ্ট্রেট ও কালেক্টর উইলস দ্বারা পুনঃনির্মিত হয়। দরবেশের সমাধির পুর্ব পশ্চিমে যথাক্রমে ইয়ামনের যুবরাজ শেখ আলী ও ভারতের গৌড় রাজ্যের উজির মকবুল খানের কবর রয়েছে। শাহ জালালের দরগাহর দক্ষিণ দিকে প্রবেশ পথে বাহির হতে পাশে ছিল্লাখানা ও দরবেশের সহাধ্যায়ী হাজি ইউছুফ, হাজী খলিল ও হাজী দরিয়া নামক এই তিন জন অলির সমাধি বিদ্যমান। তাঁদের পাশে দরগাহের ভূতপূর্ব মোতওয়াল্লী আবু তুরাবের কবর। এখান থেকে পশ্চিমের প্রবেশ পথে বাহির হতে আরেকটি বেষ্টনীর পাশে দরগাহের আরো দুই জন মোতওয়াল্লী আবু নাসির ও আবু নসর পাশাপাশি অন্তিম শয্যায় শায়িত আছেন। ইহার দক্ষিণে একটি উচুঁ স্থানে গম্বুজ বিশিষ্ট ঘড়ি ঘর নামে এক দালান দেখতে পাওয়া যায়। এই ঘড়ি ঘরের পূর্ব দিকে প্রকাণ্ড গম্বুজ ওয়ালা বৃহৎ অট্টালিকা, যা এই অঞ্চলে সুদৃঢ় অট্টালিকা বলে খ্যাত। এটি সাধারণত গম্বুজ বলে অভিহিত। এই গম্বুজটি সম্রাট আওরঙ্গজেবের আমলে তার বিশ্বস্ত কর্মী ফরহাদ খান দ্বারা নির্মিত। গম্বুজের দক্ষিণে দরগাহ মসজিদ নামে খ্যাত মুসলমানদের একটি বৃহৎ উপসানাগার রয়েছে। বাংলার সুলতান আবু মুজাফফর ইউসুফ শাহের সময় কালে ( ১৪০০ খ্রিস্টাব্দে ) মন্ত্রী মজলিশে আতার কর্তৃক দরগাহ চত্বরে নির্মিত হয়ে ছিল। পরবর্তিতে বাহারাম খান ফৌজদারের সময়ে (১৭৪৪ খ্রিঃ) পূর্ণনির্মিত হয়। সিলেট শহরের মুসলমানদের উপাসনাগার হিসেবে এই মসজিদই সর্ব বৃহৎ । উক্ত মসজিদের সম্মুখে উত্তর দক্ষিণ হয়ে লম্বালম্বি প্রকাণ্ড প্রাঙ্গন রয়েছে। টিলার উপর পাথরের গাঁথুনী দিয়ে অতি সুদৃঢ়ভাবে প্রাঙ্গনটি প্রস্তত করা হয়েছে। টিলা হতে নীচে অবতরণের জন্য উক্ত প্রাঙ্গনের পূর্ব ও দক্ষিণ দিকে সিঁড়ি আছে। সিঁড়ি বেয়ে নীচে নেমে আসলে দরগাহ টিলা ঘেঁষে একচালা একটি ঘর পাওয়া যায়। এই ঘর মহিলা দর্শনার্থীদের উপাসনার জন্য নির্মিত। ইহার উত্তরে মুসল্লীদের অজুর জন্য (নতুন ভাবে প্রস্তত) টাব সিস্টেমে পানির ব্যবস্থা রয়েছে। এখান থেকে অল্প পরিসর উত্তরে একটি বড় পুকুরে গজার জাতীয় মাছ সাঁতার কেটে বেড়ায় এবং খাবার দেখিয়ে ডাক দিলে কুলে এসে ভীড় জমায়। দরগাহ পুকুরের গজার মাছ সম্পর্কে প্রচলিত লোককাহিনী অনুসারে, শাহ জালাল এগুলোকে পুষেছিলেন। যে কারনে জিয়ারতকারী সহ সিলেটের আধিবাসীরা আজও প্রথাগতভাবে গজার মাছের প্রতি স্নেহ দেখিয়ে আসছেন। ২০০৩ সালের ডিসেম্বর মাসে অজ্ঞাত লোকেরা বিষ প্রয়োগে পুকুরের প্রায় ৭শ’রও বেশি গজার মাছ হত্যা করে। ফলে পুকুরটি গজার মাছ শুন্য হয়ে পড়ে। পরে হযরত শাহ জালালের এর অপর সফরসঙ্গী মৌলভীবাজারের শাহ মোস্তফার মাজারের পুকুর থেকে ২০০৪ সালের জানুয়ারি মাসে ২৪ টি গজার মাছ এনে পুকুরে ছাড়া হয়। বর্তমানে পুকুরের গজার মাছের সংখ্যা কয়েক শতকে দাঁড়িয়েছে বলে জানা যায় । দরগাহ পুকুরের ঠিক উত্তর পাশে ও দরগাহ টিলার পূর্বে একটি বড় আঙ্গিনা রয়েছে। উক্ত আঙ্গিনার উত্তর-পূর্বে একটি বৃহৎ লঙ্গরখানা ছিল। অনেক কাল পূর্বে ইহা পর্য্যটক, বিদেশাগত দর্শক ও গবির দুঃখিদের আশ্রয় কেন্দ্র হিসেবে ব্যবহার হতো। যা বর্তমানে পরিবেশজনিত কারণে বন্ধ আছে। লঙ্গরখানার পূর্বদিকে অন্য একটি ঘরে তামার নির্মিত দুটি বড় বড় ডেগচী রয়েছে। যার একেকটিতে সাতটি গরু ও সাত মন চাউল এক সাথে পাক করা যায়। উক্ত ডেগচীর কিনারায় ফার্সী ভাষা লিখিত, জাহাঙ্গীর নগর (ঢাকা পুরানো নাম) নিবাসী ইয়ার মোহাম্মদের পুত্র শায়খ আবু সাঈদ ইহা (ডেগচী) তৈরি করিয়ে মুরাদ বখস কর্তৃক দরগাহে পাঠানো হলো। সন তারিখঃ- রমজান ১১০৬ হিঃ (১৬৯৫ খ্রিঃ)। দরগাহের আঙ্গিনার পূর্ব সীমায় ও ডেগচী ঘরের অল্প পরিসর দহ্মিণে উত্তর দক্ষিণে লম্বালম্বি একটি প্রশস্থ দেওয়াল ইহার মধ্যস্থলে দরগাহের প্রধান প্রবেশ পথ। যা দরগাহ গেইট হিসেবে খ্যাত। দরগাহ গেইটের দক্ষিণ দিকে ছাত্রাবাস সহ হাফিজিয়া মাদ্রাসা রয়েছে।


title: হযরত শাহজালালের দরগাহ

text: দরগাহ টিলার পশ্চিমে অল্প দুরে হযরত শাহ জালালের অলৌকিক উত্স বা ঝরণা অবস্তিত। ঝরণাকে কেন্দ্র করে দরবেশের নানা অলৌকিক কীর্তি কিংবদন্তী রুপে এখনও প্রচলিত আছে। সিলেটের লোক বিশ্বাস মতে, ঝরণায় প্রবাহিত পানি জমজমের পানির সদৃশ, রোগীরা এই পানি পান করে আরোগ্য লাভ করে। অনেক কাল পূর্বে দরগাহ টিলায় শাহ জালাল এর বাসস্থান ও উপাসনা গৃহের উত্তর পূর্ব দিকে একটি পুকুর ছিল। সিলেটের সর্বসাধারণ হিন্দু ও মুসলিম সকলেই ইহার জল ব্যবহার করত। শাহ জালাল অজু গোসল সম্পর্কিত পানি ব্যবহারে পবিত্রতা বিষয়ে চিন্তিত হয়ে দরগাহ টিলার পশ্চিমে একটি কুপ খনন আদেশ দেন। কুপ তৈরি হওয়ার পর আল্লাহর কাছে প্রার্থনা করলেন আল্লাহ যেন এই কুপটিকে জমজমের পানির সাথে সম্পর্ক যুক্ত করেন। এরপর তিনি নিজ হাতের লাটি দিয়ে কুপের মাটিতে ইসলামী বাক্য (বিছমিল্লাহ) পড়ে আঘাত করলে সাথে সাথে কুপের মধ্যে পানি প্রবাহিত হতে লাগলো এবং সোনা ও রুপার রঙ্গের মাছের জন্ম হল। যা আজও এই কুপের মধ্যে দেখতে পাওয়া যায়। এরপর উক্ত কুপের চার পাশে দেওয়াল করে কুপের উত্তর পাশে দুটি পাথর বসিয়ে দেয়ার পর পাথরের মধ্য হতে অনবরত পানি বইতে থাকে। পূর্ব কালে যে পানি লোকে বিশ্বাস ও ভক্তি করে পান করতো। আজকাল ঐ ঝরনার পানি বোতলে করে বিক্রি হয় ।


title: হযরত শাহজালালের দরগাহ

text: শাহ জালালের সমাধিতে সোনার কৈ, মাগুর ইত্যাদি দরগাহের প্রাকৃতিক সৌন্দর্য ছাড়াও শাহ জালালের ব্যবহৃত বিভিন্ন দ্রব্যাদি দর্শনার্থীদের দেখার ব্যবস্থা রয়েছে। যার মধ্যে দরবেশের ব্যবহৃত তলোয়ার, কাঠের তৈরি খড়ম, হরিণের চাম্রা দ্বারা নির্মিত নামাজের মোসল্লা, তামার নির্মিত প্লেট এবং বাটি। উল্লেখ্য যে, তামার নির্মিত বাটি বা পেয়ালায় আরবিতে কিছু কালাম লিখিত আছে। রোগমুক্তির উছিলা হিসেবে ঐ বাটিতে পানি ঢেলে পান করলে আরোগ্য লাভ হয় বলে লোকের বিশ্বাস রয়েছে।


title: হযরত শাহজালালের দরগাহ

text: কিংবদন্তী মতানুসারে শাহ জালাল মক্কা হতে আসার কালে তদীয় মুরশীদ কর্তৃক দেয়া এক মুঠো মাটি সঙ্গে এনেছিলেন। ঐ মাটির সাথে সিলেটের মাটির স্বাদ, গন্ধ ও বর্ণ যখন মিশে গেল, স্বীয় মুরশীদের আদেশ অনুযায়ী এখানেই তিনি আস্তানা গড়েন এবং ধর্ম প্রচার করেন। সিলেটের মানুষের কাছে তিনি শ্রদ্ধার পাত্র হয়ে আছেন এবং তাঁর পূণ্যময় প্রত্যেক স্মৃতি গুলো আজও অত্র অঞ্চলের মানুষ ভক্তি ও শ্রদ্ধার সাথে মান্য করে। লোক বিশ্বাস আছে; শাহ জালালের কবর জিয়ারতের উছিলায় মনের বাসনা পূর্ণ হয়। তাই প্রতি দিন হাজার হাজার মানুষ তাঁর দরগাহ'তে আসা যাওয়া করে এবং তাঁকে অসিলা বা উপলক্ষ করে বিভিন্ন উদ্দেশ্য হাসিলে জন্য আল্লাহর কাছে প্রার্থনা নিবেদন করে । এছাড়া বাংলাদেশের ভেতর ও বিশ্বের বিভিন্ন দেশে ছড়িয়ে থাকা প্রচুর বাংলাদেশী খোদার করুনা হিসেবে মান্য করে। বাংলাদেশ সহ বিদেশেও শাহ জালালের নামে অগণিত প্রতিষ্ঠান স্কুল, কলেজ, মাদ্রাসা, মক্তব, মসজিদ, হোস্টেল, শহর, দোকান ও বাজার ইত্যাদির নাম করণ করা হয়েছে। এভাবেই তাঁর ভক্তরা ভক্তি ও শ্রদ্ধা ভরে শাহ জালালের সিলেট আগমনকে উপলক্ষ করে তাঁর স্মৃতিকে যুগের পর যুগ স্মরণে ধারণ করে আসছেন। তাঁর স্মরণে লিখা হয়েছে অগণিত পুথিপুস্তক, গজল, কবিতা ও গান।


title: টেস্ট ক্রিকেট রেকর্ডের তালিকা

text: টেস্ট ক্রিকেট রেকর্ড হলো টেস্ট ক্রিকেটে বিভিন্ন দল ও খেলোয়াড়ের যাবতীয় রেকর্ড, পরিসংখ্যান তুলে ধরা ও তুলনা করা। ক্রিকেট খেলায় টেস্ট ক্রিকেট এমন একটি ধারা বা পর্যায় যা আন্তর্জাতিক ক্রিকেট কাউন্সিলের বা আইসিসি'র পূর্ণাঙ্গ সদস্যদের নিয়ে খেলা হয়। আন্তর্জাতিক ক্রিকেট কাউন্সিলে সর্বমোট সদস্য দেশের সংখ্যা ১০টি। নামের আদ্যাক্ষর অনুযায়ী দেশগুলো হলো: অস্ট্রেলিয়া, বাংলাদেশ, ইংল্যান্ড, ভারত, নিউজিল্যান্ড, পাকিস্তান, দক্ষিণ আফ্রিকা, শ্রীলঙ্কা, ওয়েস্ট ইন্ডিজ এবং জিম্বাবুয়ে। আভিজাত্যের প্রতীক হিসেবে টেস্ট ক্রিকেটে বাংলাদেশ নবীনতম দেশ হিসেবে অভিষেক ঘটায় ২০০০ সালে। বর্তমানে টেস্ট, একদিনের আন্তর্জাতিক ক্রিকেট, টি-২০ ইত্যাদি বিভিন্ন ধরণের ক্রিকেট সমগ্র বিশ্বে খেলা হচ্ছে। তন্মধ্যে মূল খেলা হিসেবে টেস্ট খেলাকেই বিবেচিত করে থাকেন ক্রিকেটবোদ্ধারা। টেস্ট ম্যাচ একদিনের আন্তর্জাতিক খেলার চেয়ে ভিন্নতর ধাঁচের। খেলায় অংশগ্রহণকারী উভয় দল দু'টি করে ইনিংস খেলতে পারে এবং ইনিংসে নির্দিষ্ট কোন ওভার সংখ্যার সীমাবদ্ধতা নেই। টেস্ট ক্রিকেট ১ম শ্রেণীর ক্রিকেটের একটি উপ-সেট। তাই টেস্টের পরিসংখ্যান এবং রেকর্ডগুলোও ১ম শ্রেণীর ক্রিকেটে রেকর্ড হিসেবে বিবেচিত হয়। টেস্টের সময়সীমা বর্তমানে ৫ দিনের। মাঝে মাঝে দু'দিন পর একদিনের জন্য বিরতি দিয়ে পুনরায় আরো তিনদিন খেলার সময়সীমা যুক্ত হতে দেখা যায়। কিন্তু টেস্টের ইতিহাসে দেখা যায় যে, সম্পূর্ণ খেলাটির মেয়াদকাল তিন দিন থেকে শুরু করে অসীম সময় পর্যন্ত সীমাবদ্ধ ছিল।


title: টেস্ট ক্রিকেট রেকর্ডের তালিকা

text: সর্বাধিক টেস্ট শতক


title: ২০০৮ গ্রীষ্মকালীন অলিম্পিকে সাঁতার – মহিলাদের ১০০ মিটার বাটারফ্লাই

text: ২০০৮ অলিম্পিক গেমসে মহিলাদের ১০০মিটার বাটারফ্লাই বিভাগের প্রতিযোগিতা আগস্টের ৯ ও ১১ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগে বাটারফ্লাই স্ট্রোক পদ্ধতিতে সাঁতার কাটা হয়। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি দুইবার পার করতে হয়।


text: সেমিফাইনাল ও ফাইনাল ছাড়া সর্বমোট সাতটি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে সেরা সময় করা প্রথম ষোলজন সাঁতারুকে সেমিফাইনালের জন্য বাছাই করা হয়। এরপর দুটি সেমিফাইনাল হিটে সেই ষোলজন প্রতিযোগীকে ৮ জন করে ভাগ করে দেওয়া হয়। এক্ষেত্রেও সেমিফাইনালদ্বয়ের সামগ্রিক ভাবে সেরা সময় করা ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্ব্বিতা করে।


text: ২০০৮ গেমসে যোগ্যতা অর্জনের মাপকাঠি ছিল ৫৯.৩৫সেকেন্ড(A মান) এবং ১:০১.৪৩সেকেন্ড (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে।


text: এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।


text: এই প্রতিযোগিতায় কোনো নতুন বিশ্ব বা অলিম্পিক রেকর্ডের সৃষ্টি হয়নি।


text: Q = সেমিফাইনালের যোগ্যতাঅর্জনকারী (বিজোড়ক্রমের প্রতিযোগিনীরা যাবেন দ্বিতীয় হিটে ও জোড়ক্রমের প্রতিযোগিনীরা যাবেন প্রথম হিটে)


text: AS = এশীয় রেকর্ড (Asian Record)


text: AF = আফ্রিকান রেকর্ড (African Record)


text: NR = জাতীয় রেকর্ড (National Record)


text: PB = ব্যক্তিগত সেরা (Personal Best)


text: AM = আমেরিকান রেকর্ড (Americas Record) | AS = এশীয় রেকর্ড (Asian Record)


text: OC = ওশেনীয় রেকর্ড (Oceania Record)


title: নবাব আবদুল লতীফ

text: আবদুল লতিফ (জন্ম: ১৮২৮ - মৃত্যু: ১০ জুলাই, ১৮৯৩) বিশেষ অবদানের জন্য খান বাহাদুর ও নওয়াব উপাধি পেয়েছেন।


title: নবাব আবদুল লতীফ

text: নওয়াব আবদুল লতিফ ১৮২৮ সালে ফরিদপুর জেলার রামপুর গ্রামের এক সম্ভ্রান্ত মুসলিম পরিবারে জন্ম গ্রহণ করেন। তাঁর পিতা ফকির মাহমুদ একজন আইনজীবী ছিলেন।


title: নবাব আবদুল লতীফ

text: পাশ্চাত্য শিক্ষার প্রয়োজনীয়তা অণুধাবন করে তাঁর পিতা তাঁকে আরবির সাথে ইংরেজি ভাষায় শিক্ষিত করার লক্ষ্যে কলকাতা মাদ্রাসায় ভর্তি করান। সেখানেই তিনি শিক্ষা গ্রহণ করেন। অল্প সময়ের মধ্যেই তিনি ইংরেজি, আরবি, ফার্সি ও উর্দু ভাষায় পান্ডিত্য অর্জন করেন।


title: নবাব আবদুল লতীফ

text: আবদুল লতিফের কর্মজীবন শুরু হয় ঢাকা কলেজিয়েট স্কুলের শিক্ষকতা দিয়ে। পরবর্তীতে তিনি ইংরেজি ও আরবির অধ্যাপক হিসেবে কলকাতা মাদ্রাসায় যোগদান করেন। ১৮৪৯ সালে তিনি ডেপুটি ম্যাজিস্ট্রেট হিসেবে নিযুক্ত হন এবং ১৮৭৭ সালে তিনি প্রেসিডেন্সী ম্যাজিস্ট্রেট পদে উন্নীত হন।


title: নবাব আবদুল লতীফ

text: নওয়াব আব্দুল লতিফ আত্মজীবনী লিখেছেন। ১৯৭৮ সালে চট্টগ্রামের মেহরাব পাবলিকেশন আত্মজীবনীটি প্রকাশ করে। আত্মজীবনীটির সম্পাদনা করেন বিখ্যাত ইতিহাসবিদ ড. মোহাম্মদ মোহর আলী। তবে উপরি পাওনা হল, আত্মজীবনীর পাশাপাশি তাঁর অন্য কিছু লেখাও বইটিতে সংযোজিত হয়েছে।


title: নবাব আবদুল লতীফ

text:
উল্লেখ্য, তিনি মধুসূদন দত্ত ও ভূদেব মুখোপাধ্যায় এর সহপাঠী ছিলেন।
১৮৮০ সালে ব্রিটিশ সরকার তাকে নবাব আরো পরে নবাব বাহাদুর উপাধিতে ভূষিত করেন।


title: নবাব আবদুল লতীফ

text: ডেপুটি ম্যাজিস্ট্রেট পদে সাতক্ষীরায় থাকাকালীন সময়ে তিনি সেখানকার দরিদ্র নীল চাষীদের অবর্ণনীয় দুঃখ দুর্দশা দূরীকরণে তিনি আপ্রাণ চেষ্টা করেন। ১৮৬০ সালে নীল কমিশন গঠনেও তার অবদান ছিল। ১৮৬২ সালে বঙ্গীয় আইন পরিষদের প্রথম মুসলিম সদস্য হিসেবে তিনি মনোনীত হন। ১৮৬৩ সালে তিনি কলকাতা বিশ্ববিদ্যালয়ের ফেলো মনোনীত হন। শিক্ষা বিস্তারের ক্ষেত্রেও তার অবদান ছিল অনস্বীকার্য। মুসলমানদের মধ্যে তিনিই প্রথম উপলব্ধি করেন যে, বাংলার মুসলিম যুবক শ্রেণীর আধুনিক শিক্ষায় শিক্ষিত হওয়া উচিত। তিনি বুঝতে পেরেছিলেন যে, আধুনিক শিক্ষা সম্পর্কে মুসলমানদের অনীহার দরুন তারা জীবনের সর্বক্ষেত্রে পিছিয়ে পড়ে আছে। মুসলমানদের এই আত্মঘাতী কুসংস্কার দূর করার জন্য তিনি সারাজীবন নিজেকে নিয়োজিত রেখেছিলেন।


title: নবাব আবদুল লতীফ

text: মুসলমানদের আধুনিক শিক্ষাগ্রহণের জন্য তিনি দুই ধরনের নীতি গ্রহণ করেছিলেন। প্রথমত ব্রিটিশের নতুন শাসন পদ্ধতির সুফল ভোগ করার জন্য মুসলমানদের প্রস্তুত করার এবং দ্বিতীয়ত, ঔপনিবেশিক সরকারের প্রতি তাদের আনুগত্যের ভাব সৃষ্টি করা এবং এভাবে মুসলমানদের প্রতি ইংরেজদের সন্দেহ ও অনীহা দূর করা। তিনি শাসক শ্রেণীর সঙ্গে যে কোনো ধরনের সংঘর্ষ পরিহারের জন্য মুসলমানদের আহ্বান জানান। তিনি জৌনপুরের মাওলানা কেরামত আলীর মাধ্যমে ঘোষণা করেন যে, ব্রিটিশ শাসনাধীন ভারত বর্ষ ‘দারুণ হারব’ নয় বরং ‘দারুল ইসলাম। এভাবে উনিশ শতকে মুসলমানদের প্রধান রাজনৈতিক সমস্যা সমাধানের চেষ্টা করেন।


title: নবাব আবদুল লতীফ

text:
বাংলার মুসলমানদের আধুনিক শিক্ষায় শিক্ষিত করার জন্য তিনি ১৮৬৩ সালে নানা পদক্ষেপ গ্রহণ করেন। এই সালে তিনি কলকাতায় মোহামেডান লিটারেরি সোসাইটি প্রতিষ্ঠা করেন। এ সোসাইটির লক্ষ্য ছিল আধুনিক জ্ঞান বিজ্ঞানের স্বপক্ষে জনমত গড়ে তোলা এবং শিক্ষিত মুসলমান হিন্দু ও ইংরেজদের মধ্যে ঘনিষ্ঠ সম্পর্ক গড়ে তুলে পারস্পরিক কল্যাণ নিশ্চিত কথা। তাঁর প্রচেষ্ঠায় কলকাতা মাদ্রাসায় ইস্ট-ফার্সি বিভাগ খোলা হয় এবং সেখানে উর্দু ও বাংলা ভাষা শিক্ষাদানের ব্যবস্থা গ্রহণ করা হয়। তাঁরই চেষ্টার ফলে মহসীন ফান্ডের টাকা মুসলমানদের শিক্ষার কাজে সংরক্ষিত করা হয়।
রাজশাহী সরকারী মাদ্রাসা প্রতিষ্ঠার ক্ষেত্রে তার অগ্রণী ভূমিকা ছিল।


title: নবাব আবদুল লতীফ

text: তাঁর উল্লেখযোগ্য অবদানের জন্য ১৮৭৭ সালে তাকে ‘"খান বাহাদুর"’ ও ১৮৮০ সালে ‘"নওয়াব"’ উপাধিতে ভূষিত করা হয়। ১৮৮৩ সালে তিনি "'সি.আই.'" এবং ১৮৮৭ সালে উচ্চতর সম্মানের প্রতীক ‘"নওয়াব বাহাদুর"’ খেতাবে ভূষিত হন।


title: নবাব আবদুল লতীফ

text: আবদুল লতিফ ১৮৯৩ সালের ১০ জুলাই মৃত্যুবরণ করেন।


title: দৈনিক সকালের খবর

text: দৈনিক সকালের খবর ছিলো বাংলাদেশ থেকে প্রকাশিত বাংলা ভাষার একটি দৈনিক সংবাদপত্র। পত্রিকাটি র‌্যাংগস গ্রুপের মালিকানায় পরিচালিত হতো। ১৪ সেপ্টেম্বর ২০১৭ তারিখে এটি বন্ধ হয়ে যায়। পত্রিকাটি বন্ধের সময় এর সম্পাদক ছিলেন কমলেশ রায়।


title: দৈনিক সকালের খবর

text:
সকালের খবরের নিয়মিত আয়োজনে আছে-
ফিচারপাতা হিসেবে আছে-


title: বুল্লে শাহ

text: বুল্লে শাহ (১৬৮০–১৭৫৭) (পাঞ্জাবি: بلہے شاہ, ਬੁੱਲ੍ਹੇ ਸ਼ਾਹ, হিন্দি: बुल्ले शाह) ছিলেন একজন পাঞ্জাবি কবি, সুফি, দার্শনিক এবং মানবতাবাদী। তাঁর পুরো নাম ছিল সৈয়দ আব্দুল্লাহ শাহ কাদরি।


title: বুল্লে শাহ

text: বুল্লে শাহ ১৬৮০ সালে পাঞ্জাবের একটি ছোট গ্রাম ভাওয়ালপুরে জন্ম গ্রহণ করেন, যা বর্তমান পাকিস্থানে অবস্থিত। তার পিতা নাম শাহ মুহাম্মদ দরবেশ; তিনি পেশায় ছিলেন একজন শিক্ষক এবং ধর্ম প্রচারক হিসাবে একটি মসজিদে কাজ করতেন। বুল্লে শাহের পূর্বপুরুষগণ বুখারা থেকে এসেছিলেন। ধারনা করা হয় যে, তার পুর্বপুরুষগন উজবেকিস্তান হতে এসেছিলেন। তার পুর্বপুরুষগন নবী মুহাম্মদের বংশধর। তিনি যখন ৬ মাসের বয়সের ছিলেন তখন তার পরিবার মালাকওয়াল এ বসবাস শুরু করেন। তিনি মাওলানা মইনুদ্দিন-এর নিকট শিক্ষা লাভ করেন।


title: বুল্লে শাহ

text: কবিতার ধরনের দিক হতে বুল্লে শাহ এর ধরন ছিল কাফি, যা কিনা একটি পাঞ্জাবি ঘরানার রাগ, সিন্ধি এবং সিরাকি কবিতা শুধু সুফি এবং সিন্ধিদের এবং পাঞ্জাবিদের দ্বারাই ব্যবহারিত হত না বরং শিখ গুরুরাও তা ব্যবহার করতেন।


title: বুল্লে শাহ

text: বুল্লে শাহ ছিলেন একজন মানবতাবাদী। বুল্লে শাহকে পাঞ্জাবের লালন হিসেবে চিহ্ণিত করা যায়। মরমী কবি সুফিসাধক ছাড়াও বাবা বুল্লে শাহ ছিলেন পরম মানবতাবাদী। বুল্লা শাহের সময়কালটা মুসলিম ও শিখ দাঙ্গায় দুঃখজনকভাবে ছিল লাঞ্ছিত । সে ভয়াবহ সময়টায় দু-পক্ষেরই বিপুল মানুষ নিহত হচ্ছিল। সে সময়ই একবার একদল শিখ দ্বারা কয়েকজন মুসলিম নিহত হয়। মুসলিমরা বদলা নেবে সিদ্ধান্ত নেয়। প্রতিশোধ হিসেবে মুসলিমরা একজন নিরীহ শিখকে হত্যা করে। মুসলিম হলেও বুল্লা শাহ নিরীহ শিখ হত্যার বিরোধিতা করেন। তিনি দুহাত তুলে বললেন - স্বন্ত্রাস কখনেই স্বন্ত্রাসের জবাব নয়। এভাবে নিহত শিখের পক্ষ নেওয়ায় মোল্লারা বুল্লে শাহের ওপর ক্ষেপে যায়। ক্ষেপে গেলেও বুল্লে শাহ সেই সময়ে পাঞ্জাবের জনগনের জন্য হয়ে উঠেছিলেন শান্তির প্রতীক।


title: বুল্লে শাহ

text: ১৯৯০ সালের শুরুএর দিকে জুনুন নামক একটি পশ্চিম পাঞ্জাবি ব্যান্ড তার গান গাওয়া শুরু করে, পরবর্তিতে রাব্বি সারগেইল নামক এক ভারতীয় শিখ 'বুল্লে কি জানা ম্যায় কউন্' (বুল্লে! আমি জানি না, আমি কে) নামক গান রচনা করে ব্যপক খ্যাতি লাভ করেন। এইছাড়া বিখ্যাত ছবি 'দিল সে' এর 'ছাইয়া ছাইয়া' গানটিও বুল্লা সাহের থেকে নেওয়া।


title: বুল্লে শাহ

text: তিনি ১৭৫৭ সালে মারা যান, তার কবর 'কাসুর' এ অবস্থিত, যা বর্তমানে পাকিস্তানের অংশ।


title: মারিন ল্য পেন

text: মারীন ল্য পেন() (জন্ম আগস্ট ৫ ১৯৬৮, প্যারিস, ফ্রান্স) একজন ফরাসি রাজনীতিবিদ ও জঁ-মারি ল্য পেন কন্যা।


title: মারিন ল্য পেন

text: তিনি ১৯৯২ থেকে ১৯৯৮ সাল পর্যন্ত উকিল, ইউরোপিয়ান পার্লামেন্ট সদস্য ২০০৪ থেকে , ন্যাশনাল ফ্রন্ট সভাপতি জানুয়ারি ১৬, ২০১১ থেকে।


title: মারিন ল্য পেন

text: জঁ-মারি ল্য পেন্ অক্টোবর ৫, ১৯৭২ থেকে জানুয়ারি ১৬, ২০১১ সাল পর্যন্ত ন্যাশনাল ফ্রন্ট সভাপতি দায়িত্ব পালন করেছেন।